
je sakupio podatke o pivanju bunjevačih 
kraljičkih pisama i o "kraljicama". 


BELA GABRIĆ 
(Subotica, 10 III 1921.) 


je opisao bunjevački narodni običaj pivanja 
"kraljica", sakupio je bunjevačke kraljičke 
pisme i obradio ih, objašnjavajući njihove 
vrste i sadržaj. 


Aleksa Kokić: 


“KRALJICE* SU PJEVALE 


Sa vedrog svibanjskog neba 
sunce je proljetno žarilo, 

u njegovim raskošnim zrakama 
križ ponosni Gradske vijećnice 
sav se bijelio. 

Mnoštvo svijeta je vrvjelo 

na trgu Velike crkve 

oko natpastira sijedog, 

koji je dječacima s nevinim pogledom 
i djevojčicama u bjelini 

svetu krizmu dijelio. 


U sjeni visokih kuća 

mladež se vesela šetala, 

oči su im blistale svježinom 

proljetnjih jutara 

naših tako dragih beskrajnih njiva, 
"kraljice"su mlade s krunama od cvijeća 
pjevale pjesme o nani, o seki, 

i braci koji, daleko u vojsci, 

oljubavi salaša sniva. 


I dok je meki proljetni povjetarac, 
noseći na svojim krilima 

zvuk veselih zvona, 

milovao procvale bagremove grane, 
krovove niskih kuća 

i nasmijana lica 

iz kojih je sijevala mladost, 
"kraljice" su mlade i zanesene mirisom proljeća 
iz duše pjevale kraljičke pjesme, 
pjesme koje kriju 

svu našu tugu 

isvu našu radost. 


(Izzbirke A. Kokića "Klasovi pjevaju" 
Zagreb, 1937. str. 25.) 


RIČ NA POČETKU 


Ovo, što sam napisao o "kraljicama" i o bunjevačkim 
kraljičkim pismama, nije znanstvena studija, nego uvod za dalje 
proučavanje bunjevačkih narodnih običaja i bunjevačke narodne 
književnosti. 

Ovaj prikaz može poslužiti kao osnova za potpuniju studiju 
o bunjevačkim kraljičkim pismama koje su sastavni dio mnoštva 
hrvatskih narodnih pisama i dio sveukupne hrvatske kulture i 
narodne baštine. 

To triba uzeti u obzir da se može pravilno prosuditi o ovoj 
obradi "kraljica" kao bunjevačkog narodnog običaja, jer svako 
ljudsko djelo ima svoje nedostatke. 

Kada u ovoj knjizi pišem o "kraljicama" i o bunjevačkim 
kraljičkim pismama, u prvom redu opisujem taj narodni običaj 
kakav je bio u Subotici, tj. u njezinim predgrađima: Keru, Gatu, 
Senti, Novom Selu, gdi je bio najviše i najduže čuvan. Cure iz 
centra varoši ( grada ) nisu bile "kraljice" i nisu išle pivati 
kraljičke pisme. 

U ovom prikazu nisam opisao ovaj narodni običaj u ostalim 
mistima i selima, gdi žive Bunjevci u Bačkoj i Mađarskoj. 
Također nisam pisao o kraljičkim pismama u Banatu i u 
Slavoniji. 

Za nastanak ove knjige velike zasluge ima Ante Pokornik, 
koji je rođen u Subotici 21. III 1910. god. On je najveći dio 
svog života proveo u Gatu i Keru ( u Subotici ). Sakupio jei 
zapisao podatke o pivanju kraljičkih pisama i o "kraljicama" 
PO svom sićanju iz mladosti, a pomogle su mu pojedine žene 
koje su kao cure pivale kraljičke pisme i kao "kraljice" 
učestvovale u tom lipom bunjevačkom narodnom običaju. 

Ja sam tu skupljenu građu obradio i taj bunjevački narodni 
običaj opisao. 

Uz to sam skupio zapisane bunjevačke kraljičke pisme, koje 
su objavljene u zbirkama ili u časopisima i kalendarima. 

Neke kraljičke pisme zapisao je po svom sićanju Ante 
Pokornik u Subotici, 1980. god. 

Ive Prćić ( Subotica, 1894. - 1959. ) skupljao je uz drugo 
bunjevačko narodno blago i kraljičke pisme i objavio ih u 
svojoj knjizi "Bunjevačke narodne pisme" ( Subotica, 1939. 
str. 35 - 86. ). Iz te zbirke u ovoj knjizi je velik broj kraljičkih 
pisama. 


ZKVH suRoTich 


Gimnazijski profesor Milivoje Knežević je uz pomoć saradnika 
sakupljao u Subotici bunjevačke kraljičke pisme. O njima je 
pisao i nikoliko ih je objavio u časopisu "Književni sever" 
(Subotica, 1930. - VI godište, VI knjiga, 7 - 10. svezak, 278 - 
304. str. ) Od tih kraljičkih pisama uvrštene su u ovu knjigu 
one koje se ne nalaze u zbirci Ive Prćića. 

Stipan Velin iz Santova u Mađarskoj objavio je velik članak 
"Duhovski običaj Bunjevaca, Šokaca i Srba u našem dijelu 
Bačke" i članku je priključio 83 kraljičke pisme tih naroda. 
(Etnografija Južnih Slavena u Mađarskoj, Budimpešta, 1975. br. 
1. str. 81 - 110.) Od tih pisama ja sam u ovu knjigu uvrstio 
samo bunjevačke kraljičke pisme iz pojedinih mista u Mađarskoj. 

Ja sam te objavljene kraljičke pisme povijesno i književno 
obradio. Objasnio sam pojedine njihove vrste. Želio sam istaći 
njihove glavne misli, glavne oznake i u čemu je njihova trajna 
vridnost i lipota. 

Da sva ta objašnjenja budu jasnija i dokazana, kao posebni 
prilog u ovoj knjizi uvrstio sam velik broj bunjevačkih kraljičkih 
pisama svih vrsta. 

To je najlipša i najvridnija kulturna baština koju triba voliti, 
čuvati i sačuvati. 

Na kraju želim sa zahvalnošću naglasiti da je ova knjiga 
nastala kao rezultat dobre i svestrane saradnje i dogovora sa 
Antom Pokornikom, velikim poznavaocem bunjevačkih 
narodnih običaja. 

Također iskreno zahvaljujem dr Tvrtku Čubeliću, 
sveučilišnom profesoru u mirovini u Zagrebu i velikom 
poznavaocu naše narodne književnosti. On mi je pomogao 
dobrim savitima u pisanju ovog prikaza bunjevačkih narodnih 
pisama. 


Subotica, Bela Gabrić 
sičanj - lipanj 

( januar - juni ) 

1980. god. 


P.S. 

Na žalost, međuvremeno je Ante Pokornik umro u Subotici 
20. VIII 1989. god. i nije dočekao objavljivanje ove knjige, a 
to smo obojica veoma želili. 

Kao poseban dio ove knjige dodao sam nove umjetničke 
bunjevačke kraljičke pisme koje su sastavili savremeni naši 
pisnici. 

Ne zna se kada su među našim narodom nastale starije i 
novije kraljičke pisme. Zna se samo kada su zapisane i 
objavljene. Koje nisu zapisane, te su pisme zaboravljene i 
tako zauvik izgubljene. 

Posli toga dugi niz godina pisnici nisu pisali kraljičke pisme. 
Onda je Ivan Prćić ( 1901 - 1989. ) došao na ideju i napisao je 
svoju prvu kraljičku pismu 1960. god. pod naslovom "Procvatala 
zova". Zatim je napisao niz prigodnih kraljičkih pisama. Njemu 
se pridružila Kata Ivanković, rođena Stantić ( 1925. god. ).Ona 
ima niz prigodnih kraljičkih pisama. 

Zatim se javljaju Amalija Gabrić ( Subotica, 1926. ), Ana 
Balažević ( 1914 - 1992. ), Milka Bilinc rođ. Lučić ( Subotica, 
1935. ), Đula Kujundžić, rođena Milodanović ( St. Žednik, 
1938. ) i tako je nastalo mnogo novih kraljičkih pisama. 

Sve te nove kraljičke pisme uvrstio sam na kraju ove knjige 
kao poseban dodatak da čitaoci mogu upoznati njihovu lipotu. 


Bela Gabrić 


Subotica, 
15. XII 1994. 


"Kraljica" 


»Kraljice" u Subotici između dva rata 

1. "KRALJICE" U SUBOTICI 


Među mnogim običajima, koji su bili neraskidivo vezani s 
narodnim životom, bile su i kraljičke pisme. 

Te narodne pisme bile su poznate od davnih dana u 
pojedinim našim krajevima (Slavonija, Banat, Bačka i dr.). Tokom 
dugo vrimena u usmenom prinošenju nastale su mnoge 
promine, pa zato kraljičke pisme iz tih krajeva među sobom 
se mnogo razlikuju, kako u sadržaju, tako i u načinu izvođenja. 

U Bačkoj, kako kod drugih naroda, tako i među Bunjevcima 
- Hrvatima bile su poznate kraljičke pisme kao sastavni dio 
velike zbirke hrvatskih narodnih pisama i sveukupne hrvatske 
narodne kulture. 

U ovoj knjizi pisat ću o "kraljicama" i o bunjevačkim kraljičkim 
pismama u Subotici prije i posli prvog svitskog rata. 

Te pisme pivale su mlade cure koje su imale između 10 i 
15 godina. Nosile su na glavi krunu od cvića i perlica, a narod 
ih je zvao "kraljice" i po njima su i njihove pisme dobile ime. 

Govoreći općenito, možemo reći da su kraljičke pisme nastale 
u staro predkršćansko vrime kao i druge obredne prigodne 
narodne pisme, u kojima se u proliće slavio novi život što je 
počeo bujati i razvijati se u prirodi. 

U kršćansko vrime narod je ovaj običaj pivanja "kraljica" 
vezao za prolićni crkveni blagdan D'ove (Duhovi), pedeseti 
dan posli Uskrsa. Možemo ih uvrstiti među prigodne pisme, 
jer su pivane u određene dane. 

Osim kraljičkih pisama, ima još prigodnih narodnih pisama 
koje su vezane uz neki dan u proliće (na pr. Đurđev dan). 

"Kraljice" su na glavi nosile krunu od cvića i perlica. 


Kako je napravljena kruna "kraljica"? 


Prvo su napravili od vrbovog pruta kotur u veličini glave 
cura, Zatim su priko njega prikrižili dva vrbova pruta pa su 
tako dobili malu kupu sa visinom oko 25 - 30 centimetara. Sve 
su to zavili u bili postav ( platno ) i na to su prišili perlice i 
ružice napravljene od svile, pliša i kumaše, ili od kojeg drugog 
prikladnog materijala. 

Tako je napravljena kruna, visoka oko 25 - 30 cm i 
zaokrugljenog oblika kao kupa. 


Kako su "kraljice" bile obučene? 


"Kraljice", kad su pivale kraljičke pisme, bile su u staroj 
svečanoj bunjevačkoj narodnoj nošnji. 

Na prvi dan D'ova ( Duhova ), u nedilju imale su svilenu 
suknju i pregaču. Suknja je tribala biti dugačka do članaka, a 
bila je šarena ili u jednoj boji. Imale su bilu šlingovanu košulju 
sa obašvom uz vrat. Rukavi su bili podignuti iznad lakata. 
Kako je košulja bila uštirkana, rukavi su bili nabrani pa su 
izgledali kao mali balon. Oko vrata cure su imale tanku svilenu 
maramu kao šal. 

Priko košulje su imale mider do pojasa. 

Mider je obično tamnije boje, od kumaše, pliša ili svile. Ako 
je mider od kumaše ili pliša, bio je opšiven zlatnim portom 
( 1j. zlatnom trakom ). Svilen mider obično nije bio opšiven, ali 
bilo je slučajeva kad je bio opšiven zlatnom čipkom. 

Svi ovakvi mideri zakopčavani su velikim srebrnim kopčama. 

Oko pojasa "kraljice" su vezale po dva igrača. ( Igrač je 
široka šarena ili jednobojna svilena pantlika, a vezale su ga 
divojke oko pojasa na igrankama ). 

U novije vrime, kad se nije moglo naći dosta igrača, "kraljice" 
su vezale po jedan igrač. Ako je bilo dva igrača, onda su ih 
vezale oko pojasa na obadvi strane, ali malo naprid. Osobito 
se pazilo da igrači budu lipo svezani na dva velika kuklja. Bili 
su ukras narodnoj nošnji. 

Ako je bio jedan igrač, vezali su ga oko pojasa na desnoj 
strani, ali malo naprid. 

Na glavi su "kraljice" nosile šarenu krunu, a na kruni je s 
pridnje strane u cviću bila pričvršćena mala "sveta slika", 
uramljena u staklo, a priko nje je visio đerdan. Kad su "kraljice" 
pivale vesele pisme, one su na opetovane riči "Leljo" malo 
većma pocupkivale, pa je đerdan udarao po staklu i tako 
davao ritam toj pismi. 

Kruna na glavi pridržavana je pantlikom / igračom /. To je 
bilo na ovaj način: Doli sa obadvi strane kruna je imala 
probušenu jamicu. Prvo je igrač provučen kroz jamicu na jednoj 
strani krune pa onda ispod brade "kraljice", a zatim je igrač 
provučen kroz jamicu na drugoj strani krune. Posli toga igrač 
je zategnut ispod brade i "kraljica" je krajeve igrača držala 
rukama pa je tako kruna dobro stala i bila pridržana na glavi. 

Za tu svečanost "kraljice" su želile da lipo urede svoju kosu, 
a u tome su njima i drugi pomagali. 

Cure su pridnji dio kose malo pokvasile i onda oplele u 
više malih pletenica. Kad se kosa osušila, pletenice bi rasplele 
i kosa je ostala sitno kovrdžava, ( "brenovana" ). 

Mogla se i na koji drugi način kosa sitno nakvrdžati, kako je 
ko znao. 

Tako sitno nakvrdžanu kosu "kraljice" su na čelu razdilile i 
malo bi se vidila ispod krune, a ostali dio kose svezale su 
igračom u rep i visila je priko leđa. 

Od nakita "kraljice" su oko vrata nosile nizove đerdana, u 
raznim bojama. 

Ovako su "kraljice" bile obučene u nedilju, na prvi dan 
D'ova / Duhova /, a drugi dan, u ponediljak, bilo je sve isto, 
samo su umisto svilene suknje i pregače imale bilu, šlingovanu 
suknju i bili šlingovani keceljac. Suknja je tribala biti dugačka 
do članjaka. Osobito je tribalo paziti da bila suknja i keceljac 
budu lipo oprani, uštirkani i uroljani / ili upeglani / pa da stoje 
lipo nabrano. 

Kako se vidi, "kraljice" su bile lipo i svečano obučene, ali 
uvik su išle bose. 

Čitavu grupu cura, koje su pivale kraljičke pisme, narod je 
zvao "kraljice", ali svaka cura u grupi imala je svoje ime. 

U grupi je obično bilo osam cura. Išle su dvi po dvi, u paru, 
jedna za drugom. 

Prve dvi cure su "pridnjaci", za njima su "kraljica" i "diver", 
a za njima "sabljar" i "puškar". Poslidnje dvi cure su "stražnjaci". 

Tako je zapisao Ante Pokornik, ali ima i drugih naziva. Ive 
Prćić u svojoj knjizi: "Bunjevačke narodne pisme" navodi za 
"kraljice" ove nazive: prvi par: "pridnjaci", drugi par: "sabljari", 
treći par: "kralj" i kraljica", četvrti par: "ban" i "banica", ( 34. 
str. ). 

Dr Jovan Erdeljanović u svojoj knjizi "O poreklu Bunjevaca" 
( Beograd, 1930. ) navodi za "kraljice" ove nazive: prvi par: 
"pridnjaci", drugi par: "sabljari", treći par: "diver" i "kraljica", 
četvrti par: "stražnjaci" ( 270. str. ). 

Dr. Ante Sekulić u svojoj knjizi "Narodni život i običaji bačkih 
Bunjevaca" ( izd. JAZU, Zagreb, 1986. ) navodi za "kraljice" 
ove nazive: prvi par: "pridnjaci", drugi par: "sabljari", treći 
par: "diver" i "kraljica", četvrti par: "stražnjaci". 

Iz tog vidimo da drugi par svi nazivaju "sabljari". To znači 
da je drugi par cura nosio prid sobom uzdignute sablje, nakićene 
cvićom. To također svidoči Laza Knežević davne 1881. god. 
da su subotičke "kraljice" bile "naoružane sabljama" ( Letopis 


Matice srpske za 1881. god. 111. str. ). no 

U nekim bunjevačkim kraljičkim pismama "pridnjake" zovu 
"barjaktari". 

Ako je grupa "kraljica" imala šest cura, onda nije bilo "puškara" 
i "sabljara", nego naprid su išli "pridnjaci", onda "kraljica" i 
"diver", a iza njih "stražnjaci". 

Triba još reći da su sve cure u grupi bile jednako obučene, 
bez obzira šta su bile. "Pridnjaci" i "stražnjaci" bile su one cure 
koje su najviše i najjače. "Kraljica" je uvik bila ona cura koja je 
najmanja i najmlađa. : 

Pored grupe "kraljica" išla su još dva mladića kao čuvari, a 
zvali su ih "rastavljači", jer su pazili da kogod ne napadne 
"kraljice". Bili su obučeni kao čobani i imali su čobanski štap. 


Ko je učio cure pivati kraljičke pisme? 


Žene, koje su znale sve narodne običaje, vezane uz kraljičke 
pisme, svake godine u proliće skupile su grupu cura. Učile su 
ih kako se pivaju kraljičke pisme, kako triba ići sokakom od 
kuće do kuće, kako triba stati dok se piva i tako sve redom. 
Ta pouka trajala je dosta dugo, više od misec dana, jer cure su 
sve pisme morale naučiti napamet pivati, a s tim su "kraljice" 
bile pripoznatije ako su znale što više pisama. Iz pojedinih 
avlija, u kojima su cure učile pivati, čule su se melodije kraljičkih 
pisama i sva okolina je znala i o tome se pripovidalo kako se 
spremaju i uče "kraljice". 

Što se više približavao blagdan D'ova / Duhova /, 
pripremanje je bilo sve veće. Sva rodbina i komšije pomagali 
su curama da sve pribave što triba i da "kraljice" budu što 
lipče. Tribalo se postarati da se nabavi svilena i bila šlingovana 
narodna nošnja, tribalo je skupiti dosta igrača / pantlika /, 
napraviti krunu, očešljati kosu i sve drugo. 

Osobito je tribalo paziti da košulja i bila šlingovana suknja i 
keceljac budu lipo oprani, uštirkani i uroljani / ili upeglani /. 
U tom su svi pomagali, jer su volili slušati "kraljice" i čekali su 
svečane blagdane kraljičkih pisama. 

U obitelji, u kojoj je bilo više cura, često puta se dogodilo da 
je posli starije i mlađa kćer pivala kraljičke pisme i tako sve 
redom kako su došle na red. U takim kućama je bilo lakše, jer 
su vrimenom skupili sve što triba za "kraljice". Ako je u kojoj 
kući štogod falilo, onda su svi pomogli da se to nađe. Svima je 
stalo da sve bude što lipče. Onda se vidilo koliko vridi dobra 
rodbina i složan komšiluk. Briga za spremanje "kraljica" bila je 
zajednička stvar i zajednička briga. 

Pojedine cure su pivale kraljičke pisme po više godina, ali 
obično iza svoje petnaeste godine dale su misto mlađima, koje 
su nastavile taj narodni običaj, pa tako od generacije do 
generacije. 

Kako sam već rekao, bio je običaj da kraljičke pisme pivaju 
mlade cure do svoje petnaeste godine. Ako je u grupi bilo 
starijih cura, koje su se već zadivojčile, tada bi se druga grupa 
"kraljica" rugala: 


Za nji' nisu D'ove, 
Za nji' nisu D'ove - Ljeljo! 
Već su za nji' momci, 
Već su za nji' momci - Ljeljo! 
I krnjavi lonci, 
I krnjavi lonci - Ljeljo! 
/ odlomak / 
/ zapisao Ante Pokornik, Subotica, 1980. / 


Žena, koja je učila "kraljice", radila je to dugo, više godina, 
sve dok je mogla, a onda bi priuzela mlađa žena koja je 
vrimenom od nje naučila, a u mladosti je i sama pivala kraljičke 
pisme. 

Zahvaljujući tim vridnim ženama, čija su imena danas većinom 
nepoznata, sačuvano je to naše narodno blago, koje ima trajnu 
i neprolaznu vridnost. 

Obično je u pojedinim kvartovima Subotice bilo više grupa 
"kraljica" i one su išle pivati u svoju bližu ili malo dalju okolinu, 
ali pazile su da ne iđu u kraj u kojem piva druga grupa. 

"Kraljice" su pazile da jedna grupa ne smeta i ne izaziva 
drugu grupu, da ne bi došlo do nezgodnih događaja, kako 
kaže pisma: 

I nam se klanjajte, 

I' nam se klanjajte - Ljeljo! 
I' nam krune dajte, 

Il nam krune dajte - Ljeljo! 
I!' ćemo se biti, 

I! ćemo se biti - Ljeljo! 

Pa će krvi biti, 

Pa će krvi biti - Ljeljo! 

Krvi do kolina, 

Krvi do kolina - Ljeljo! 


1939., str. 35. / 

Tako su u tim pripremama brzo došli svečani duhovski 
blagdani i tribalo je poći pivati pisme koje su "kraljice" naučile. 

Prvi dan D'ova / Duhova / u nedilju prije podne "kraljice" 
su sa drugim divojkama išle u Veliku crkvu / sv. Terezije / na 
veliku misu u 10 sati. Kad su "kraljice" došle prid crkvena 
vrata, skinile bi krunu s glave i gologlave ušle u crkvu. 

Posli mise "kraljice" su išle u varoš da pivaju. Prvo su pivale 
prid Velikom crkvom. (Tamo je nekada bila pijaca sa šatrama.) 
Posli toga bi pojedine grupe "kraljica" polako pošle prema 
Varoškoj kući. Idući ulicom "kraljice" su pivale, a često su se 
zaustavile da otpivaju koju pismu ili ispune čiju želju. Pivale 
su na ćoši i kod kapelice sv. Roke i na korzovu, to jest: "kraljice" 
su pivale tamo gdi je bilo mladeži i drugog svita. 

Prid kafanom ispod Varoške kuće / tamo je danas Agrosov 
"Centar" / bio je običaj da se ljudi skupe da nediljom malo 
podivane i tamo su se sklapale sve pogodbe i sve prodaje ili 
kupovine. 

Tamo, prid tom velikom grupom ljudi, pivale su "kraljice" 
svoje pisme. 

Kad su "kraljice" otpivale svoje pisme prid Varoškom kućom, 
onda su pivajući krenile prema svom kraju. 

Bila je nedilja, nije bilo velikog prometa kola, nego u svečanoj 
tišini kroz široke glavne varoške sokake daleko su se čule 
blage melodije kraljičkih pisama, koje su u duše slušalaca 
unosile svečano raspoloženje i milinu blagdana. 

Dugo su odjekivale kraljičke pisme sa melodijama blagog 
ritma i polako su se udaljavale prema kvartovima Subotice, a 
tamo su već dugo čekane i rado slušane. 

Prvi dan D'ova / Duhova /, u nedilju posli podne "kraljice" 
su pivale pisme u svojem sokaku ili u bližoj i daljoj okolini. 

Duhovski blagdan pada u proliće. U nedilju rano ujutro 
domaćica ili divojke okitile bi procvatanom zovom pendžere i 
vrata kuće. 

Ako je bio lip dan, žene su u nedilju posli podne sidile s 
komšinicama na sokaku na klupici. Sve je bilo spremno za 
doček "kraljica", a iz daleka u svečanoj prolićnoj tišini subotičkih 
sokaka u Keru, Gatu i u drugim kvartovima odjekivale su 
melodije kraljičkih pisama, koje su se sve više približavale. 
Dica su bila sve više nestrpljiva u čekanju. Čulo se njihovo 
razdragano dovikivanje koliko su "kraljice" još daleko. 

Tako je čitavo nediljno poslipodne prošlo u svečanom 
raspoloženju koje unosi blagost i ushićenje u duše toga običnoga 


svita, koji zna osititi prave lipote i iskrene osićaje. 

Sve do smiraja dana "kraljice" su neumorno išle od sokaka 
od sokaka, ili od kuće do kuće. 

Ako je u kojoj avliji bilo kolo, ili ako se na ćoši okupila 
mladež, "kraljice" su im pivale pisme koje su po svom sadržaju 
bile najbliže tom mladom svitu. 

Kad je pao sumrak, grupa "kraljica" je otišla kući kod cure, 
koja je bila "kraljica". Svi su se sa sokaka razišli, zavladao je 
mir nad sokacima i svi su bili bogatiji za jedan lip dan. 

Drugi dan D'ova / Duhova /, u ponediljak prije i posli podne 
"kraljice" su nastavile pivati u onim sokacima u koje nisu stigle 
prvi dan. 

Opet isti radosni susreti "kraljica" i slušalaca, opet iste 
melodije koje svojom blagošću razvesele srce i unose mir u 
umorne duše. 

Treći dan D'ova / Duhova / "kraljice" su obično išle na 
slikovanje da njim slika ostane kao uspomena. Išle su u varoš 
i ako im je kogod kazao da mu pivaju, onda su pivale po želji 
slušalaca. 

Posli slikovanja, po koja grupa "kraljica" bi otišla u selo, u 
kojem nije bilo "kraljica" i tamo su pivale svoje pisme, isto kao 
u Subotici. 

Prije prvog svitskog rata, koji dan prije D'ova / prije Duhova 
/ išao je iz Subotice prošijun / procesija / na hodočašće Gospi 
na Jud u Madžarskoj. 

Hodočasnici su na prvi dan blagdana bili na Judu i onda su 
se vraćali kući, tako da su treći dan D'ova stigli u Suboticu. 

Glavni doček hodočasnika i prošijuna bio je na kraju Malog 
Bajmoka. Narod ih je dočekao i svi zajedno su pošli u varoš. 

Po koja grupa "kraljica" bila je na ovoj svečanosti, išla je na 
doček prošijuna i pridružila se ostalom narodu. 

Ali, osim tog dočeka na kraju Malog Bajmoka, hodočasnike 
iz Juda su dočekali kod "zvonceta". 

Iza Male Bosne, prema Bajmoku, s desne strane puta, prema 
Tavankutu, u kraju koji se zove Crnjevina, blizu Kaponje, na 
Jakobčićevom salašu bio je doček hodočasnika s Juda i domaćin 
je sve pogostio paprikašom. To je bio njegov zavit da će 
dočekati hodočasnike s Juda i sve ih pogostiti. Tamo je Jakobčić 
postavio i malo zvono koje je zvonilo kad su hodočasnici 
dolazili. Zato je u narodu bila izreka: "Dočekat će prošijun kod 
zvonceta" ili "Ići ćemo do zvonceta". 

Među narodom, koji je dočekao hodočasnike "kod zvonceta", 
bila je po koja grupa "kraljica". 


gljoreca SROATS 

Posli odmora i okripe na Jakobčićevom salašu, hodočasnici 
i svi ostali nastavili su put prema Malom Bajmoku i Subotici. 

Posli prvog svitskog rata / 1914 - 1918. / povučena je nova 
granica prema Madžarskoj i tako je prestalo hodočašće na Jud 
i nestao je običaj da se prošijun dočeka "kod zvonceta". 

U Subotici je svake godine na duhovske blagdane bilo više 
grupa "kraljica". Najviše ih je bilo u Keru, Gatu, Senti i Novom 
Selu, ali vrimenom bilo ih je sve manje i sve više je nestajao 
taj lip bunjevački narodni običaj. 

Za vrime drugog svitskog rata, tj. za vrime okupacije, svake 
godine bilo je sve manje grupa "kraljica", dok nisu sasvim 
nestale. 

Posli završetka rata bilo je pokušaja da se obnovi taj narodni 
običaj i bila je po koja grupa "kraljica", ali oko 1947 - 48. 
godine bile su poslidnje koje su pivale. 

"Kraljice" su se najduže održale u Keru. 

-+-+-+-+-+-+-+ 


Ostale su drage uspomene starijih, a mladim našim 
generacijama sasvim je nepoznat taj narodni običaj i kraljičke 
pisme, koje su narodu bile bliske i drage. 

Kraljičke pisme su bile izraz narodnog osićanja i zato su 
"kraljice" primane otvorena srca i prid njima se nisu zatvarala 
vrata. 


2. VRSTE BUNJEVAČKIH KRALJIČKIH 
PISAMA 


Bunjevačke kraljičke pisme možemo ubrojiti među narodne 
prigodne pisme, jer se pivaju u određene dane, 1j. na D'ove 
( na Duhove ). Obično su to kratke pisme, ispivane u kratkim 
stihovima, u šestercu, to jest, u stihu od šest slogova. 

U pivanju svaki stih se ponavlja, a posli ponavljanja dodaje 
se pripjev: Ljeljo ( Zaziv: Ljeljo ). 

To je zaziv Ljelje, boginje prolića i ljubavi u staroj slavenskoj 
mitologiji. 

Mi danas ne znamo kada i kako su nastale kraljičke pisme, 
ali po svemu vidimo da su nastale u davno vrime, u 
predkršćansko doba kao sastavni dio proslave dolaska prolića. 
Zato su divojke, nakićene krunom od cvića, išle i pivale pisme 
u kojima su pozdravljale svoje suseljane u želji da ih prati 
srića. 

U kršćansko vrime ovaj narodni običaj pivanja kraljičkih 
pisama vezan je za prolićni kršćanski blagdan Duhova. 

Vojničke čete toga starog vrimena imale su uticaja na razvitak 
kraljičkih pisama. 

Taj uticaj se vidi u tome što je grupa "kraljica" išla kao mala 
četa, koja je imala "pridnjake", "barjaktara“, "puškara", "sabljara" 
i "stražnjake". 

Da je grupa _ kraljica" sastavljena po uzoru i pod uticajem 
tadašnjeg društvenog uređenja, vidi se iz pisme: 


Ustaj car - carice 

Ustaj car - carice - Ljeljo! 
Čuju se "kraljice" 

Čuju se "kraljice" - Ljeljo! 
Otvaraj sanduke 

Otvaraj sanduke - Ljeljo! 
Pa vadi jabuke 

Pa vadi jabuke - Ljeljo! 
Pa daruj "kraljice" 

Pa daruj "kraljice" - Ljeljo! 
Kralja i kraljicu, 

Kralja i kraljicu - Ljeljo! 
Bana i banicu, 

Bana i banicu - Ljeljo! 


Sva četir pivača, 

Sva četir pivača - Ljeljo! 

I dva rastavljača, 

I dva rastavljača - Ljeljo! 

( odlomak ) 

( U ovoj knjizi pisma br. 5) 


Ova pisma kaže da je grupa "kraljica" sastavljena po uzoru 
na tadašnje društveno uređenje koje ima cara i caricu, kralja i 
kraljicu, bana i banicu. Po tome se vidi vrime kada su nastale 
ove kraljičke pisme. 

Bunjevački govor u Subotici je ikavski i zato su kraljičke 
pisme ispivane melodioznom i mekom ikavicom. U tim pismama 
dolazi do izražaja slikovitost i bogatstvo narodnog stvaralaštva. 
Te pisme su u narodu stvarane i prinošene usmenim putem 
od naraštuja do naraštaja. Najčešće su nepoznati pojedinci u 
narodu, u ovom slučaju žene, sastavile kraljičke pisme. Narod 
ih je prihvatio, sačuvao i dalje usmeno prinosio kao narodnu 
baštinu. 

Tokom vrimena u pismama su nastale promine. Po koji stih 
je izostavljen ili dodan, ali glavni dio pisme je ostao. Tako je 
nastalo više varijanti iste pisme. Čitaoci će to naći u ovoj knjizi. 

Po svom sadržaju bunjevačke kraljičke pisme možemo podiliti 
u tri grupe: 
a) koračnice (pisme u hodu) 
b) vesele pisme 
c) žalosne pisme 


Ovaku podilu kraljičkih pisama ne nalazimo kod drugih autora 
koji su opisivali te pisme. Ja sam to načinio radi lakšeg 
razlikovanja njihovog sadržaja i glavnih oznaka pojedinih 
kraljičkih pisama, a ta razlika je u svemu velika. To triba istaći. 


a) Koračnice ( pisme u hodu ) 


"Kraljice" su pivale koračnice dok su išle sokakom, ili od 
kuće do kuće. Sadržaj tih pisama je općenit i nisu nikom 
određeno naminjene, nego govore o događajima u nepoznatom 
svitu ili govore o "kraljicama" i njihovom pivanju. 

Najpoznatija koračnica među bunjevačkim kraljičkim pismama 

je "Mi selu iđemo" a može se pivati "Mi kolu iđemo" /U ovoj 
knjizi pisme broj: 1, 2, 3/. 
Od drugih koračnica možemo spomeniti još dva primera: 


Od dvora do dvora, 

Od dvora do dvora - Ljeljo! 
Do careva stola, 

Do careva stola - Ljeljo! 
'Di car vino pije, 

'Di car vino pije - Ljeljo! 
Car caricu budi, 

Car caricu budi - Ljeljo! 

U oke je ljubi, 

U oke je ljubi - Ljeljo! 
"Ustaj, car - carice, 

Ustaj, car - carice - Ljeljo! 
Čuju se kraljice, 

Čuju se kraljice" - Ljeljo! 
/Odlomak/ 

/U ovoj knjizi pisma broj: 4 / 


Drugi primer, nekoliko stihova koračnice: 


Mi ode dođosmo, 

Mi ode dođosmo - Ljeljo! 

U najlipče dvore, 

U najlipče dvore - Ljeljo! 

U najbogatije, 

U najbogatije - Ljeljo! /broj 9 / 


U koračnicama je moglo biti i malo blage šale na račun 
kojeg sokaka. Zato su kraljice" pivale: 


Redom, nane, redom, 
Redom, nane, redom - Ljeljo! 
Dulićevom gredom, 
Dulićevom gredom - Ljeljo! 
Dulićeve žene, 

Dulićeve žene - Ljeljo! 

Side na sokaku, 

Side na sokaku - Ljeljo! 

Sude neoprane, 

Sude neoprane - Ljeljo! 


Suknje uloćkane, 
Suknje uloćkane - Ljeljo! /broj 12./ 


Dulićeva greda je u Subotici, u Gatu "Dulićev sokak" ,danas 
u Ulici Marka Oreškovića. 

Melodija i ritam ovih pisama je prilagođena hodu "kraljica", 
jer su ih pivale dok su išle sokakom ili od kuće do kuće. Zato 
sam ih nazvao "koračnicama" zbog živog ritma i lipe melodije. 

'Triba napomeniti da bunjevačkih kraljičkih pisama - koračnica 
nema mnogo prema broju ostalih vrsta tih pisama. 


b) Vesele kraljičke pisme 


Vesele kraljičke pisme najčešće za sadržaj imaju ljubav divojke 
i momka, ili drugarstvo mladih. Osim toga, u ovu grupu 
kraljičkih pisama možemo uvrstiti i pisme koje su nekom 
naminjene, na primer: bratu i sestri, braći, ili sirotanu i sirotici, 
ili novorođenčetu, divojčici, divojki, divojki vezilji, momku ili 
jedinku, novoj snaši, đaku, ili poglavaru Općine ili Crkve 
/plebanošu/ itd. 

Posebno je zanimljivo napomeniti da se u mnogim tim veselim 
kraljičkim pismama moglo spomeniti ime divojke ili momka o 
kome pisma govori ili kome je naminjena. 

Kad su "kraljice" pivale tu pismu, mogle su prominiti ime u 
pismi i spomeniti ime divojke ili momka, ili drugog člana 
obitelji kome je pisma naminjena. Na primer: Kad su "kraljice" 
došle čijoj kući, domaćin ili domaćica izrazili su želju kome da 
"kraljice" pivaju. Ako su pivale pismu divojki ili momku i ako 
se u toj pismi spominje ime, onda su "kraljice" to ime prominile 
i navele ime onoga kome je pisma naminjena. 

Ako su pisme pivane prid većom grupom slušalaca, onda 
imena u pismama nisu prominjivana, nego su "kraljice" pivale 
onako kako su naučile. 

Međutim, triba napomeniti da ima kraljičkih pisama koje ne 
spominju ime, nego govore općenito o momku i divojki i tako 
dalje, već prema tome kome su naminjene ( na pr. udovici ). 

U svim veselim pismama, "kraljice" su želile razveseliti 
slušaoce u te svečane blagdanske dane. To je bila glavna 
svrha kraljičkih pisama. Tako kažu i kraljice u pismi: 

Mi dvoru iđemo, 
Mi dvoru iđemo - Ljeljo! 

Mi mu ne iđemo, 

Mi mu ne iđemo - Ljeljo! 
Da ga porobimo, 

Da ga porobimo - Ljeljo! 
Već mu iđemo, 

Već mu iđemo - Ljeljo! 
Da ga veselimo, 

Da ga veselimo - Ljeljo! 
/odlomak/ 


Može se pivati "Mi selu iđemo". /U ovoj knjizi pisme broj: 
e VA 

Osim kraljičkih pisama, koje su naminjene pojedinim 
slušaocima ili pojedinim članovima u obitelji domaćina, ima 
niz kraljičkih pisama, koje nisu nikom naminjene od slušalaca, 
nego pričaju o nekom događaju koji će slušaocima biti zanimljiv 
i ugodno ih zabaviti. 

Na primer: Pisma "Drugaricama" govori o ljubavi dvi 
drugarice, koje su rastavili i samo se po zvizdi pozdravljaju. 
/u ovoj knjizi pisma broj: 62 i 63 / 

Među te pisme spadaju i one koje pivaju o sritnoj ili nesritnoj 
ljubavi momka i divojke. Te su pisme obično malo duže, ali 
nismo ih izdvajali u posebnu grupu, premda nisu uvik vesele 
i nemaju za cilj da slušaoce razvesele, nego da ispričaju priču, 
koja će svima biti zanimljiva, a svima će se dopasti. 

Možemo navesti samo koji primer takvih pisama: "Zaspala 
je Marga" /u ovoj knjizi pisma broj: 68 /; "Naletila, nane, dva 
vrana gavrana" /broj: 106 /; "Pita majka Milu" /broj: 96 /; "Prosi 
Albe Jelu" /broj: 107 /; "Sijala je Mara" /broj: 69 /; "Kladio se 
Pere" /broj: 101/. 

U pismi "Naletila dva gavrana" ima elemenata narodnih priča 
o vilama, koje su okupale čedo u bunaru i voda je otrovana. 
Divojku Jagu je spasio momak Ivša, koji je čuvao ovce i jaganjce 
pa je to vidio. Vila ne može da se osveti Ivši, jer ga je majka 
sačuvala od uroka. Ova pisma je bila slušateljima zanimljiva 
zbog svoje fantastičnosti, /broj: 106 /. 

U pismi "Pita majka Milu" /broj: 96 / Mile vidi da ga Stanka 
voli i on bi je prosio, ali njezina nana neće dati divojku. Zato 
Mile kaže da će pod_Stankinim pendžerom na jablanu zapivati 
kao lastavica i zakukati kao kukavica ne bi li se Stankina nana 
smilovala i Stanku njemu mladom dala. <Q 

Pisma "Prosi Albe Jelu" /broj: 107 / je zanimljiva, jer govori O 
O svatovskim običajima. Albe je isprosio i doveo Jelicu divojku, o) 


X 


S 


ali je Albina majka zabrinuta što je sin sakupio velike svatove, 
jer kako će im Jelica nadiliti darove. To je čula Jelica i kaže: 


Ako sam ja, nane, 

Ako sam ja, nane - Ljeljo! 
Sirota divojka, 

Sirota divojka - Ljeljo! 

Meni j' moja nana, 

Meni j' "moja nana - Ljeljo! 
Saložila dara, 

Saložila dara - Ljeljo! 
Đuvegiji, nane, 

Đuvegiji, nane - Ljeljo! 

Sa zlatom košulju, 

Sa zlatom košulju - Ljeljo! 
Diverov'ma, nane, 
Diverov'ma, nane - Ljeljo! 
Konja pod oružjem, 

Konja pod oružjem - Ljeljo! 
/odlomak/ /Broj: 107 / 


Dalje Jelica nabraja šta je donela jetrovama, zauvama, svekru 
i svekrovi. Albina je majka iznenađena nad svim tim bogatim 
darovima. 

Pisma "Kladio se Pere" /broj: 101 / govori o tome kako se 
momci takmiče čija će biti divojka Mara. Ko se prvi popne na 
jablan, toga je divojka, a ko se drugi popne, toga je marama. 
Pere je prvi došao do vrha jablana i njegova je Mara, a Mate u 
zavisti govori: 


"Lipča je marama, 

Lipča je marama - Ljeljo! 
Neg' tvoja divojka, 

Neg' tvoja divojka - Ljeljo!" 
Al' govori Pere, 

Al' govori Pere - Ljeljo! 
"Maramu ću kupit, 
Maramu ću kupit - Ljeljo! 
A Maru ću ljubit, 

A Maru ću ljubit - Ljeljo!" 
/odlomak/ /broj: 101/ 


Sve ove navedene i njima slične pisme su male priče u 
stihovima, /pisme povjestice/, i uvik su rado slušane zbog 
naglašenih osićaja i ljubavi. 

U bunjevačkim veselim kraljičkim pismama ljubav je srićna 
i razdragana i nema prepreka, ali ima slučajeva kada ljubav 
nailazi na brojne prepreke, koje svojom upornošću mora 
savladati i sve srićno završava. 

U tim malim pričama u stihovima vidimo narodnu iskrenu 
vedrinu i ljudsku jednostavnost. 

Sve se to osića u melodiji pisama, u njihovoj blagosti i 
nježnosti. 

Po svojoj vedrini ističu se kraljičke pisme koje su slične 
narodnim bosanskim pismama kako je divojka išla da kupi 
oku zlata, a kujundžija za njom "zamandali vrata". U našim 
kraljičkim pismama zlato prodaju Marko i Dulićev Ive. ( "Otmica 
Kate divojke", broj 99, "Učila je Mara", broj 100). Marko i Ive 
imali su istu sriću. 

Primer požrtvovane ljubavi momka prema voljenoj dragoj 
susrećemo u pismama "Stipe i vila" ( broj 103 ) i "Razboli se 
jedinica" ( broj 104 ). Bolesna divojka je zaželila grožđa iz 
daleke zemlje, iz careva vinograda. Ljubav je sve opasnosti 
savladala i bolesnica je grožđe dobila, ali pisme ne kažu da li 
je ozdravila, i kako je ta ljubav završila. 

I tako od pisme do pisme, a stalno nas prati vedrina narodnog 
duha i bliskost u slikovitom izrazu i u izražavanju melodioznom 
bunjevačkom ikavicom. Zato nam je sve to tako blisko i drago. 


€) Žalosne kraljičke pisme 


Žalosne kraljičke pisme imaju tužan sadržaj, jer pivaju o 
velikoj nesrići u obitelji. Najčešće pivaju o vojnicima koji su 
ostavili svoje najbliže i otišli u rat, a mnogi se nikada nisu 
vratili iz dalekog svita i grob im je ostao nepoznat. 

Glavni cilj kraljičkih pisama je da razvesele slušaoce i da im 
pivaju o događajima koji će im biti zabavni i zanimljivi. 

Kraljičke pisme u svom prvobitnom, najstarijem obliku imale 
su to značenje da je grupa divojaka, posebno lipo obučena i s 
krunama na glavi, išla od kuće do kuće i kroz pismu izražavala 
želju da ta kuća i svi njeni članovi imaju mnogo sriće, a osobito 
mladi, to jest: momci i divojke. 

Najstarije kraljičke pisme su najčešće pivale o ljubavi mladih. 
Kad su "kraljice" pivale te pisme mladima, to je bio izraz želje KA» 
da mladi dožive sriću u ljubavi. o 

Dakle, u najranijoj osnovi kraljičkih pisama je izražavanje 
želje za sriću mladih i ostalih članova kuće, prid koju su 
"kraljice" došle i pivale. 

Postojalo je narodno virovanje da "kraljice" svojom pismom 
donose sriću. 

Kraljičke pisme su tribale razveseliti slušaoce i zato iznenađuje 
koliko mnogo ima žalosnih kraljičkih pisama, koje su mogle 
samo ražalostiti i rasplakati svakog ko bi slušao kad su "kraljice" 
pivale te pisme. 

Žalosnih pisama ima mnogo među bunjevačkim kraljičkim 
pismama, ali autori, koji su pisali o kraljičkim pismama, žalosne 
pisme posebno ne izdvajaju, nego pišu općenito o kraljičkim 
pismama, naglašavajući da ima pisama o nesrićnim vojnicima. 

Zbog njihove izvanredne lipote i zbog potresnih ljudskih 
sudbina, ja sam žalosne kraljičke pisme posebno izdvojio i 
posebno opisao, pokušavajući objasniti zašto i kako su nastale 
među brojnim kraljičkim pismama. Zato je ovo poglavlje tako 
opširno. 


-+-+-+-+-+-+-h-H-+-h-+-h-+- 


Samo po sebi nameće se pitanje: Kako i zašto su nastale 
žalosne pisme među bunjevačkim kraljičkim pismama, jer po 
svom sadržaju ne bi tribalo da se tamo nalaze, a razlikuju se 
od ostalih bunjevačkih kraljičkih pisama u melodiji i u načinu 
izvođenja. 

Određen i dokazan odgovor na to pitanje je vrlo teško dati. 

Većina žalosnih bunjevačkih kraljičkih pisama govori o 
nesrićnim vojnicima koji su otišli u rat i mnogi se nisu nikada 
vratili. Zato možemo reći kao sigurno da su na pojavu i razvitak 
žalosnih bunjevačkih kraljičkih pisama o vojnicima imale uticaj 
društveno-političke prilike, u kojima su bunjevački Hrvati živili 
tokom dugog niza godina od seobe u Bačku u 17. stoliću 
/1686. i 1687. godine/ pa sve do prvog svitskog rata /1914 - 
1918. godine/. 

Bunjevci - Hrvati su krenili iz južnih krajeva na daleke puteve 
seobe, gonjeni ratnim vihorom i zbog životne opasnosti u starom 
zavičaju. Kad su se u 17. stoliću doselili i raspršili u Bačkoj, 
nije ih tu čekao mir, nije bilo sigurnosti. To je doba stalnih 
ratova između Austrije i Turske priko panonske ravnice, a u te 
ratne događaje svojom sudbinom bili su uključeni i bunjevački 
Hrvati zajedno sa Srbima i drugim narodima, koji su tada živili 


u tim krajevima. 

U prvo vrime, posli seobe Bunjevaca-Hrvata, još je trajao 
veliki rat Austrije i Turske, koji je počeo 1683. godine. Pretrpivši 
poraz kod Beča, turska vojska morala je povlačiti se i 
oslobođene su sve središnje pokrajine Ugarske i Budim. Posli 
nekoliko ponovnih turskih upada i bitaka, a osobito posli 
turskog poraza kod Sente 1697. godine, oslobođena je i Bačka. 

U pojedinim bitkama borili su se i Bunjevci, predvođeni 
svojim kapetanima. 

Turska je morala priznati poraz i sklopiti mir u Sremskim 
Karlovcima 1699. godine. Po ugovoru Karlovačkog mira 
oslobođena je cila Ugarska (Mađarska) sa Bačkom do Tise, 
Slavonija i jedan dio Srema. 


Austrija je još u toku toga rata u Bačkoj osnovala Vojnu 

Posli sklapanja Karlovačkog mira (1699.) Austrija je izvršila 
preuređenje Vojne krajine na Dunavu, na Tisi i na Marošu u 
Banatu, tako da je obuhvatila velik dio Bačke sa Suboticom i 
Somborom. 

Tako su Bunjevci zajedno sa Srbima, čija je glavna seoba 
također bila u to vrime, to jest 1690. god. pod vodstvom 
patrijarha Arsenija Crnojevića, bili uključeni u vojnu službu u 
Vojnoj krajini kao graničari pod vodstvom svojih kapetana. U 
Subotici su bunjevački kapetani bili Sučići. 

Ali, Karlovački mir nije dugo trajao. Došlo je do novih ratnih 
sukoba između Austrije i Turske na teritoriji sjeverne Srbije od 
1716. do 1718. god. i od 1736. do 1743. god. 

U tim ratnim pohodima graničari su bili glavni dio austrijske 
vojske. Tako su Bunjevci ponovo zahvaćeni ratnim vihorom. 

Pored toga, Austrija je nosila graničare na sva ratišta ako je 
došla u ratni sukob sa nekom evropskom zemljom. (Navedimo 
samo primer: ratovi protiv Pruske i Bavarske 1740-1743. god). 
Teško je navesti sva mista i bojišta na kojima su bunjevački 
graničari pali u borbi za odbranu tuđih koristi i prevlasti. Još je 
teže opisati sva stradanja koja su ih zadesila kroz to burno 
vrime. 

Dok su bunjevački graničari ginuli na bližim ili daljim 
bojištima, u to vrime opće narodne nepismenosti i zbog nikakve 
poštanske veze, nije se moglo očekivati vojničko pismo, pa 
kod kuće nisu znali za sudbinu svojih u dalekom svitu. Mnogi 
vojnici nisu se nikada vratili, a nitko im nije pohodio nepoznat 
grob. 

Kad ovo sve znamo, imamo odgovor na pitanje: Kako i 
zašto su nastale žalosne pisme među bunjevačkim kraljičkim 
pismama? 

Te žalosne pisme o vojnicima su plač i jauk nesrićnog i 
patničkog naroda, koji je žalio svoje izgubljene sinove. U tim 
pismama narod je dao oduška svom bolnom srcu. 


-+-+-+-+-+-+-+-+-+- 

U historijskom sudu o tom vrimenu triba istaći nesriću 
bunjevačkih graničara. Oni gu bili ponosni kao čuvari granice, 
ali korišćeni su da se bore za korist Austrije i da stradaju na 
dalekim evropskim bojištima boreći se za tuđe političke ciljeve, 
koji su njima bili nepoznati i strani. Bili su zavisni od tuđe 
volje i sredstvo u tuđim rukama, ali nisu imali snage, znanja i 
mogućnosti da promine svoje stanje. 

U odnosima tadašnjih vojnih sila, kao što su bile Austrija i 
Turska, bunjevački graničari i njihovi kapetani virovali su da 
su na pravoj strani, a mi danas sudimo da su bili veoma nesrićni 
zbog mnogih patnji koje su podneli. 

To svidoče žalosne bunjevačke kraljičke pisme i bunjevačke 
epske narodne pisme "groktalice" o vojnicima. 

-+-+-+-+-+-+-+-+-+-+- 


Drugi sudbonosni događaj u životu bunjevačkih Hrvata u 
Bačkoj je strašni prvi svitski rat ( 1914 - 1918. ) sa svojim 
velikim pustošenjem i stradanjima. Među milijunima nevinih 
žrtava svih naroda bilo je mnogo bunjevačkih sinova koji su 
podnosili nadljudske patnje na svim ratnim frontovima. Bili su 
bačeni u taj strašni ratni vihor da se bore protiv svoje slavenske 
braće na južnom frontu u Srbiji i na istočnom frontu u Galiciji. 

Lemberg (danas Lavov) je grad koji je oplakan u mnogim 
bunjevačkim tužbalicama u tim tužnim danima. 

Teško je naći bunjevačku kuću koja tada nije koga svoga 
izgubila. Tako je moj dida Beno Gabrić imao tri sina na frontu 
u Galiciji. Najstariji sin Bela je ostao negdje u neznanom grobu, 
a druga dvojica su pala u rusko zarobljeništvo. Od više hiljada 
nesritnih bunjevačkih obitelji navest ću samo obitelj Grge 
Tikvickog i Tone Kujundžić sa Pavlovca kod Subotice. U tom 
ratnom vihoru izgubila je dva sina i dva zeta pa je ostalo 13 
siročadi. I tako redom mnogi žalosni primeri ljudske nesriće. 

Na obični poziv seoskog dobošara naši momci i mladi ljudi 
su se poslušno skupljali i pokorno polazili kamo su ih drugi 
vodili. 

Sigurno su mnogi uviđali kakav im je položaj, ali su se 
bespomoćno pripustili svojoj nesrići. 

Vrime je prolazilo, a njihovi kod kuće svaki dan su sa 
strepnjom čekali hoće li poštar doneti pismo sa crnim rubom 
sa najcrnjim i najtužnijim vistima. 

U mnoge bunjevačke kuće su stigle te tužne visti koje su se 
brzo raširile po čitavom kraju i svi su ožaiili tog nesrićnika koji 
je ostao daleko u nepoznatom grobu. Zato je na svakom groblju 
bio postavljen velik križ za sve te nepoznate grobove vojnika 
koji su poginuli u ratu. Tamo je svit nosio svetu vodu da križ 
poškropi i da zapali sviću za svoje najbliže čiji grob ne znaju i 
nikad ga neće pohoditi. 

Ta velika bol i tuga naroda imala je odjek i u žalosnim 
kraljičkim pismama. 


-+-+-+-+- 


Prvi svitski rat zbog svojih strahota bio je dugo u sićanju i 
Zato su posli rata "kraljice" pivale žalosne pisme o poginulom 
vojniku po želji domaćina ili domaćice u onim kućama koje su 
bile ožalošćene. 

Kad su "kraljice" stigle, domaćica je kazala: "Pivajte žalosnu 
pismu o vojniku." (Rekla je ime vojnika koji se nije vratio.) 
Tada su "kraljice" prvo pivale pismu koja počinje: 


Mi ode dođosmo, 

Mi ode dođosmo - Ljeljo! 

U žalosne dvore, 

U žalosne dvore - Ljeljo! 

U najžalosnije, 

U najžalosnije - Ljeljo! 

Brez... junaka, 

Brez ... junaka - Ljeljo! (broj 111) 


Posli ovog tužnog uvoda pisma opisuje što je bilo posli 
smrti junaka: 


Rusa mu se kosa, 

Rusa mu se kosa - Ljeljo! 
Kroz trnje provlači, 

Kroz trnje provlači - Ljeljo 
Crne su mu oči, 

Crne su mu oči - Ljeljo! 

Posisale sove, 

Posisele sove - Ljeljo! 

Bilo su mu lice, 

Bilo su mu lice - Ljeljo! 
Nagrdile tice, 

Nagrdile tice - Ljeljo! (broj 111) 


Svojom tužnom melodijom i tužnim sadržajem o stradanju i 
smrti vojnika, koji se nije vratio kući, te pisme su ražalostile 
slušaoce, koji su ih slušali sužnih očiju, ili uz plač, jer nitko 
nije mogao ostati tvrda srca nad tom nesrićom. 

-+-+-+-+-+-+-+-+- 

Kao u veselim tako i u žalosnim kraljičkim pismama "kraljice" 
su mogle spomeniti ime o kome su pivale, pa je to slušaoce 
još više ožalostilo. 

Osim ovakvih pisama, gdi se spominje ime, ima i takvih 
koje ne navode ime vojnika, ali govore o njegovim patnjama i 
stradanju daleko od svojih, a nikada se neće vratiti. (U ovoj 
knjizi pisme broj 115, 113, 112, 118, 123, 124, 125) 

Sve te žalosne kraljičke pisme narod je rado slušao, jer su u 
njima opisane patnje bunjevačkih sinova. U tim pismama 
iz ražene su boli, patnje i žalost za onima koji su ostali daleko 
u tuđini. Te pisme su bile vapaj ožalošćenih, a žalost je stizala 
jedna drugu. Težak je bio rastanak vojnika, koji su u tuzi i u 
boli sve ostavljali. O tom tužnom času pisma kaže: 


I crna će zemlja, 

I crna će zemlja - Ljeljo! 
Morat zaplakati, 

Morat zaplakati - Ljeljo! 
Kad se stane vojska, 

Kad se stane vojska - Ljeljo! 
S rodom rastajati, 

S rodom rastajati - Ljeljo! 
Ko od roditelja, 

Ko od roditelja - Ljeljo! 

Ko od brata, sele, 

Ko od brata, sele - Ljeljo! 
Ko od virnog druga, 

Ko od virnog druga - Ljeljo! 
(odlomak ) (br. 112) 


Naši bunjevački graničari bespomoćno su se pokorili svom 
nesrićčnom položaju i nisu virovali da njim kogod može pomoći. 
Zato su ih svi njihovi najbliži žalili, jer su znali da je zemlja 
tvrda, a nebo visoko pa nema pomoći. Tu narodnu mudrost 
kazuju stihovi žalosne kraljičke pisme: 


Strahota vas bije, 

Strahota vas bije - Ljeljo! 
Krv se vaša lije, 

Krv se vaša lije - Ljeljo! 

I zelena trava, 

I zelena trava - Ljeljo! 
Ostaje krvava, 

Ostaje krvava - Ljeljo! 
Zemlja vam je tvrda, 

Zemlja vam je tvrda - Ljeljo! 
Propast ne možete, 

Propast ne možete - Ljeljo! 
Nebo je visoko, 

Nebo je visoko - Ljeljo! 
Gori ne možete, 

Gori ne možete - Ljeljo! (broj: 119.) 


-+-+-+-+-+-+- 


U to nesrićno vrime svi su patili, ali bol svake majke bila je 
najveća i zato je najlipče opisana u potresnim slikama u pismi 
"Vojnikova majka" (broj 126 ). 

Nesrićna majka izrazila je bol svoga ranjenog srca u veoma 
lipoj narodnoj tužbalici (tužaljki ): 


"O moj mili sine, 

O moj mili sine - Ljeljo! 

Ti teško ranjeni, 

Ti teško ranjeni - Ljeljo! 

Alaj tebe majka, 

Alaj tebe majka - Ljeljo! 

Na žalost odrani, 

Na žalost odrani - Ljeljo! 

Da se može majka, 

Da se može majka - Ljeljo! O 
Ticom učiniti, Q 
Ticom učiniti - Ljeljo! S 

U kljunu bi majka, 

U kljunu bi majka - Ljeljo! 

Svete vode dala, 

Svete vode dala - Ljeljo! 

Pogubljenom sinu, 

Pogubljenom sinu - Ljeljo! 

Na grob bi odnela, 

Na grob bi odnela - Ljeljo! 
( broj: 126) 


Dirljiv je opis ranjenog vojnika koji se prije smrti oprašta od 
svojih dragih, koji su mu u tom času vrlo daleko i svima bi 
želio poslati poslidnji poklon, poslidnju milošću. Ne zna kome 
će ostaviti svoga bojnog konja: 


"Ako ću ga, nane, 

Ako ću ga, nane - Ljeljo! 
Ostaviti ljubi, 

Ostaviti ljubi - Ljeljo! 

Ljuba će ga vodit, 

Ljuba će ga vodit - Ljeljo! 

Na Dunav napojit, 

Na Dunav napojit - Ljeljo! 

Pa će zaplakati, 

Pa će zaplakati - Ljeljo! 
Suzama će ljuba 

Suzama će ljuba - Ljeljo! 
Vodu zamutiti, 

Vodu zamutiti - Ljeljo! 

Pa mi neće Šarac, 

Pa mi neće Šarac - Ljeljo! 
'Ladne vode piti, 

'Ladne vode piti - Ljeljo! (odlomak ) 
(U ovoj knjizi pisma br. 124) 


To je potresna slika, jedna od najžalosnijih u ovim pismama. 

Bol i žalost nesrićne žene je toliko velika da će svojim 
suzama Dunav zamultiti. 

Narodni pivač je u svom stvaralaštvu znao naći izraz za 
najiskrenija osićanja. 


Isto je tako potresna pisma o bespomoćnoj nesrići ranjenog 
vojnika koji je tužno osamljen u tuđini. Od nikoga nema pomoći 

i u tom teškom času on misli na svoju zabrinutu majku, koja bi 
mu sigurno pomogla: 


Da zna moja majka, 

Da zna moja majka - Ljeljo! 
Moja bi se majka, 

Moja bi se majka - Ljeljo! 
U 'ticu stvorila, 

U 'ticu stvorila - Ljeljo! 
Od perja bi majka. 

Od perja bi majka - Ljeljo! 
Krevet namišćala, 

Krevet namišćala - Ljeljo! 
U kljunu bi majka, 

U kljunu bi majka - Ljeljo! 
'Ladne vode dala, 

'Ladne vode dala - Ljeljo! 
Od krila bi majka, 

Od krila bi majka - Ljeljo! 
'Lada načinila, 

'Lada načinila - Ljeljo! 
Sama bi me na se, 

Sama bi me na se - Ljeljo! 
Bolnog naslonila, 

Bolnog naslonila - Ljeljo! 
/odlomak / 

(U ovoj knjizi pisma broj: 122) 


Tako se pred nama ređaju tužne slike boli osamljenog vojnika 
na samrti. Te slike u pismi su nenadmašne u svojoj ljudskoj 
boli i u najdubljem osićanju. 


Sigurno je najpotresniji prizor kad ranjeni vojnik na samrti 
izražava svoju poslidnju želju da njegovo srce pošalju kući, jer 
je to srce svojom ljubavlju bilo uvik vezano za svoje najbliže i 
neka to srce kaže koliko ih je volilo: 


Srce mi vadite, 
Srce mi vadite - Ljeljo! 
Pa majki šaljite, 


Pa majki šaljite - Ljeljo! S 
Neka majka znade, O 
Neka majka znade - Ljeljo! o 

Da sinak nestade, 

Da sinak nestade - Ljeljo! 
Nek i sele znadu, 

Nek i sele znadu - Ljeljo 
Da brata nemadu, 

Da brata nemadu - Ljeljo! 
Nek i ljuba znade 

Nek i ljuba znade - Ljeljo! 
Da muž joj nestade, 

Da muž joj nestade - Ljeljo! 
(odlomak ) 

(U ovoj knjizi pisma broj: 125) 


Tako se prid nama ređaju tužni primeri ljudske nesriće i 
žalosti. Tužni primeri stradanja i patnje. 


U tim nesigurnim vrimenima i svatovsko veselje je moglo 
biti pomućeno. Mlada snaša je znala da svaki dan može doći 
poziv da dragi iđe u carsku vojsku. Onda dolaze dugi dani 
čekanja. 

Ovakve teške misli teretile su mladence u svatovskom 
veselju. Zato je svaka snaša plakala na polasku na vinčanje. 

O tome svidoči žalosna kraljička pisma "Plakala je Stana": 


Plakala je Stana, 

Plakala je Stana - Ljeljo! 

Na crkveni vrati, 

Na crkveni vrati - Ljeljo! 
Tišio je Pere, 

Tišio je Pere - Ljeljo! 
Svilenom maramom, 
Svilenom maramom - Ljeljo! 
"Ne plač, ne plač, Stane, 
Ne plač, ne plač, Stane - Ljeljo! 
Dosta ćeš plakati, 

Dosta ćeš plakati - Ljeljo! 
Dok ja u boj pođem, 

Dok ja u boj pođem - Ljeljo! 
Pa kući ne dođem, 

Pa kući ne dođem - Ljeljo! 
Ti ćeš ići, Stane, 

Ti ćeš ići, Stane - Ljeljo! - 


Od druma do druma, 

Od druma do druma - Ljeljo! 
Pa ćeš pitat, Stane, 

Pa ćeš pitat, Stane - Ljeljo! 
Svakojeg putnika, 

Svakojeg putnika - Ljeljo! 
Jeste li vidili, 

Jeste li vidili - Ljeljo! 

Peru gospodara, 

Peru gospodara - Ljeljo! 
Jeste 1' za njeg čuli 

Jeste I za njeg čuli - Ljeljo! 
/Odlomak / 

/U ovoj knjizi pisma broj: 120 / 


Pere i Stana su znali kako njihova srića može biti brzo 
uništena. Tko bi mogao brojem obuhvatiti sve one nesritnice, 
koje su na drum izlazile i svoje vojnike čekale, ali ih nisu 
nikad dočekale, jer su ostali u tuđini, u nepoznatom kraju, u 
neznanom grobu? 

Zato Pere tiši svoju Stanu na vinčanju da ne plače, jer još 
dosta će posli plakati kad ga bude čekala. 

Takav je bio život, a narod je to ositio i u pismi je izrazio 
svoju bol i tugu. 

I tako redom: žalosne i sve žalosnije pisme o našim nesrićnim 
vojnicima. Svaka pisma sadrži duboki ljudski osićaj. Narod je 
želio da kroz te pisme izrazi svoju žalost i boli. Zato su ove 
žalosne kraljičke pisme svidočanstvo o narodnom životu i o 
njegovim patnjama. 

Lipota tih narodnih pisama je u tom da sa malo riči iskažu 
najdublja ljudska osićanja i veliko narodno iskustvo. 

Ove žalosne kraljičke pisme mogle su ganuti i ražalostiti 
sve slušaoce, a osobito članove ožalošćene obitelji. Žalost svih 
prisutnih bila je još veća kad su "kraljice" u pismi spomenile 
ime vojnika, kojeg je ta obitelj žalila, jer se nije kući vratio. 

Teško je reći koja je od tih pisama najlipča u opisu i 
najpotresnija u svojoj tuzi. To neka prosude čitaoci. 


-+-H-+-b-b-h-h-+-+-+-+-+- 
Kada smo upoznali tužnu historiju bačkih Hrvata i sve njihove 


patnje kroz vikove i kada to sve znamo, onda imamo odgovor < 
na pitanje: Zašto i kako su nastale žalosne pisme među (&) 

bunjevačkim kraljičkim pismama, jer u prvi mah smo mislili da 
im tamo nije misto. 
-+-+-+-+-+-+-+-+-+-+ 

Osim ovih pisama o vojnicima, među bunjevačkim žalosnim 
kraljičkim pismama ima pisama o tužnoj sudbini sirotana ili 
sirotice, jer je narod nad njima uvik osićao veliko i iskreno 
sažaljenje. 

Kad sam kao dite od devet godina sa mlađom braćom ostao 
siroče bez oca, vidio sam sažalne poglede koje nisam razumio. 
Često sam čuo da svit kaže: "Zbog siročadi sunce grije". Tada 
sam bio odviše mali i neuk da shvatim tu narodnu mudrost. 

Što sam bivao stariji, sve više sam shvaćao kako svi oko 
mene s posebnom brigom prate siročad. Zato možemo zaključiti 
da je iz tog osićanja sažaljenja prema sirotici nastalo više žalosnih 
kraljičkih pisama. Spomenit ću samo ove: "Sirotica Marga" (u 
ovoj knjizi pisma broj 130.), "Sirotica Milka" (broj 131.), "Sirotica 
Ana" (broj 134). 

Sirotica Ana nigdi nikog nema, ni oca, ni majke, ni brata, ni 
sele, samo ima jednu ujnu koja je "zaujljiva" i strinu koja je 
"zastriljiva". 

Pisma ništa ne govori o ujni, nego o strini koja vrlo grubo i 
brez srca postupa sa siroticom. Kad je budi, nema blage riči, 
nego "kandar vatra siva". Kad joj kruva daje, "pruža joj kamen", 
kad joj daje vode,"pruža joj čemera". 


Ova je narodna pisma slikovito izrazila koliko je strina 
zagorčavala život Ane sirotice, ali dalje ne opisuje njezinu 
nesrićnu sudbinu. /U ovoj knjizi pisma br. 134./ 

U žalosnim pismama "Sirotica Marga" /broj: 130./ i "Sirotica 
Milka" /broj: 131./ opisano je kako su siroticu udali, za nemilog 
je dali i malo joj darova spremili. 

Narod je imao sažaljenja na nesriću sirotice, a osobito je 
Žalio kad je vidio da ona nema svojih najbližih da je isprate iz 
kuće na vinčanje. Nema oca da je isprati svojim brižnim 
pogledom, nema nane da je isprati toplim suzama, nema brata 
ni sele da je isprate svojim bratskim i sestrinskim poljupcem. 

U spomenutim pismama sirotice Marga i Milka mole svatove 
da prođu pored groblja da se one oproste od svoje nane i da 
joj se u svojoj nesrići potuže. 

U obadvi pisme vrlo lipo je opisan žalostan momenat kada 
se na grobu sirotica oprošćava od svoje nane. 

Nad ovim tužnim prizorom sva je priroda ostala iznenađena 


i ganuta. Dok se sirotica Marga od nane oprašća: 

I sunce je stalo, 

I sunce je stalo - Ljeljo! 
Nije više sjalo, 

Nije više sjalo - Ljeljo! 

I voda je stala, 

I voda je stala - Ljeljo! . 
Nije proticala, 

Nije proticala - Ljeljo! 

I ribe su stale, 

I ribe su stale - Ljeljo! 
Nisu proplivale, 

Nisu proplivale - Ljeljo! 

I trava je stala, 

I trava je stala - Ljeljo! 
Nije iznicala, 

Nije iznicala - Ljeljo! 

I 'tice su stale, 

I 'tice su stale - Ljeljo! 
Nisu cvrkutale, 

Nisu cvrkutale - Ljeljo! 

I zvizde su stale, 

I zvizde su stale - Ljeljo! 
Nisu trepetale, 

Nisu trepetale - Ljeljo! 
Dok se nije Marga, 

Dok se nije Marga - Ljeljo! 
S majkom oprostila, 

S majkom oprostila - Ljeljo! 
Dok se nije Marga, 

Dok se nije Marga - Ljeljo! 
Majki potužila, 

Majki potužila - Ljeljo! 
/odlomak / 

/U ovoj knjizi pisma broj: 130 / 


Posli svoje žalosne tužbe Marga čuje glas mrtve nane, koja 
je bespomoćno tiši. 

U žalosnim kraljičkim pismama o vojnicima teško je reći 
koji je prizor najlipče opisan, jer ima ih više i svi su opisani 
vrlo lipim slikama i potresnim, ganutljivim ričima. Narod je bio 
ožalošćen nesrićom vojnika, koji su u tuđini poginili ili ranjeni 
umrli u bespomoćnoj osamljenosti. 

U žalosnim kKraljičkim pismama o siroticama možemo reći 
da je najlipče opisan onaj prizor kad se sirotica Marga oprašća 
na groblju od svoje pokojne nane. To su potresne slike i lipi 
opisi kako je sva priroda stala i sve je u prirodi zanimilo od 
velikog ganuća nad tugom i nesrićom sirotice.Taj prizor ostavlja 
nezaboravan dojam svojom snagom opisa i naglašenim 
osićajima. To je nezaboravna slika velike ljudske patnje i boli. 
/U ovoj knjizi pisma "Sirotica Marga", broj: 130./. 

Premda pisma "Sirotica Marga" ima vrlo lip opis prizora na 
groblju, završetak pisme gubi na snazi i lipoti, a očekivali bi 
smo da to bude najsnažnije opisano. 

Žalosna pisma "Sirotica Milka" /broj:131./ opisuje isti događaj 
i u svemu je sličan pismi o sirotici Margi, ali je malo kraća. 
Prizor na groblju nije tako lipo opisan i nije toliko slikovit, jer 
je kraći. Istina je da su u ovoj pismi pojedini prizori izgubili na 
lipoti opisa, ali završetak je vrlo potresan i ganuuljiv. 

Milka je došla na grob svoje nane da se od nje oprosti i da 
joj se potuži, ali u svojoj tuzi nije mogla izdržati, od žalosti je 
umrla na grobu svoje nane. 

Smrt od žalosti najjače izražava kolika je ta žalost i tuga. 
Završetak ove pisme je potresan prizor bola i žalosti nesrićne 
sirotice. 

Na kraju triba naglasiti da su ove žalosne kraljičke pisme 
vrlo snažno dilovale na slušaoce kad su ih kraljice" pivale, a 
tim više što su kraljice" mogle navesti ime sirotice o kojoj su 
pivale, ili kojoj je pisma naminjena. 

-+-+-+-+-+-+-+-+-+- 


Još triba napomeniti da je bilo veoma lipih žalosnih 
bunjevačkih kraljičkih pisama o nesritnoj ljubavi mladih. 
Posebno je lipa pisma "Nesuđenima" ( u ovoj knjizi br. 137). 

Stipe prosi Mandu, ali majka odbija prosca. Zato Manda daje 
savit Stipi da prosi njezinu drugaricu Anicu, koja je lipča, višlja 
i ruvom bogatija. 

Kad je došlo vrime da se Stipe i Anica vinčaju, Manda se od 
žalosti obisila svilenim igračom. Mrtva glava, a jezik progovara: 


"Raku mi kopajte, 

Raku mi kopajte - Ljeljo! 
Di će naić Stipe 

Di će naić Stipe - Ljeljo! 
I njegovi svatovi, 

I njegovi svatovi" - Ljeljo! 

Kad je Stipe naišao sa svatovima, došao je do Mandina groba. 
Kako grobu pristupi, tako dušu ispusti. Mrtva glava, jezik 
progovara: 


Kraj Mande mi, 

Kraj Mande mi - Ljeljo! 
Raku iskopajte, 

Raku iskopajte - Ljeljo! 
I kroz zemlju, 

I kroz zemlju - Ljeljo! 
Ruke sastavite, 

Ruke sastavite - Ljeljo! 
I u ruke, nane, 

I u ruke, nane - Ljeljo! 
Zelenu jabuku, 
Zelenu jabuku - Ljeljo! (broj 137) 


Ova pisma slikovito govori o velikoj ljubavi. Stipe nije mogao 
prižaliti Mandu i zato želi da budu zajedno u raki kad im je u 
životu ljubav bila zapričena. 

Još je potresnije opisana nesrićna ljubav momka Luke u 
pismi "Prosi Luka Jelu" (u ovoj knjizi br. 135). 

Luka je prosio Jelu, ali nana ga odbija. Zato je Luka veoma 
žalostan i smišlja šta će učiniti kako bi Jela došla bliže da je 
vidi. Kopao je bunar pod pendžerom i rekao je majci da u 
bašči posadi svakojakog cvića i da sakupi kolo divojaka sve u 
nadi da će Jela doći. Ali, sve su divojke dolazile, samo Jela 
nije došla. 

Kad je sunce bilo na zaodu, izašao je Luka pod pendžer na 
gredu i ugledao je Jeline svatove. Kad je to vidio, u svojoj tuzi 
je pao i dušu ispustio. 

U ovoj pismi je posebno lipim slikama opisana Lukina 
upornost u svojoj ljubavi. On je sve učinio da Jela dođe i nije 
mogao podneti udarac svoje nesriće. 

-+-+-+-+-+-+-+- 

Također su potresne u svojoj tuzi pisme o preranoj smrti 
sina, na pr. pisme: "O đaku" (u ovoj knjizi br. 128, 129) i 
"Bolesno đače" (br. 127). 

I te pisme ništa ne zaostaju po svojoj lipoti i vridnosti iza 
pisama o nesritnim vojnicima, o kojima sam ovdi pisao. 

-+-+-+-+-+-+-+- 
Na kraju triba istaći još jednu misao: 
Na postanak i razvitak bunjevačkih kraljičkih žalosnih pisama, 

osim društveno - političkih prilika, o kojima sm ranije ovdi 
pisao, imala je uticaj i druga vrsta bunjevačkih narodnih pisama, 
koje Bunjevci zovu "groktalice" zbog njihovog načina pivanja. 
Po svom sadržaju "groktalice" su epske pisme (povjestice), ali 
većinom su balade, jer opisuju nesriću, stradanje i smrt glavnih 
lica. 

U bunjevačkim narodnim baladama, tj. u "groktalicama" 
opisani su nesrićni sukobi u obitelji i nesrićna ljubav mladih, 
nesrića momka i divojke. 

Zbog niza nesrićnih okolnosti glavni junaci u baladi našli su 
se u bezizlaznom sukobu sa svojim najbližim. Oni to ne mogu 
podneti i umiru u žalosti i u svojoj nesrići. 


Kad govorimo o uticaju bunjevačkih narodnih pisama 
"groktalica" na postanak žalosnih kraljičkih pisama, triba naglasiti 
da među "groktalicama" ima i takvih pisama koje opisuju odlazak 
vojnika u tuđinu, u carevu vojsku ( "u katane"). 

U više pisama opisan je dirljiv rastanak vojnika i ljube. Majka 
je oženila sina, ali je od cara stigla knjiga da junak pođe u 
vojsku. 

Onda dolaze teški dani čekanja, dugog virnog čekanja i 
čežnje. 

Ovom prilikom triba posebno istakniti one bunjevačke 
narodne balade groktalice" koje opisuju smrt vojnika u tuđini, 
daleko od svojih milih i dragih. Da navedem najlipči primer: 

"Bolan junak u tuđini" ("Hrvatske narodne pjesme" knj. 10. 
sv. 6. str. 159. ), i (Zagreb, 1942). 

Narodna pisma "groktalica" "Bolan junak u tuđini" priča o 
tužnoj sudbini Nikole, kojeg je majka blagoslovom ispratila _u 
vojsku ("u katane"), ali odmah su ga zadesile nesriće i na kraju 
je teško obolio. Moli pomoć od sviju, ali svi ga odbiju ričima: 
"Tuđ si junak, iz tuđe si zemlje". 

Tada se bolan vojnik Nikola siti svoje majke i kaže: 


"Da me čuje moja stara majka, 
Ona bi se u ticu stvorila, 

Pa bi meni bolnom doletila. 

U kljunu bi vodice donila, 

A od trave mekano sterala, 

I od krila ladak načinila, 
Sama bi me na se naslonila". 
To izusti bolan Nikola, 

To izusti i dušu ispusti. 

Ova pisma "Bolan vojnik u tuđini" ima isti sadržaj kao žalosna 
kraljička pisma "Bolan vojnik", koja je malo opširnija (u ovoj 
knjizi br. 122). 

(Po sadržaju vidimo da su bunjevačke narodne balade 
"groktalice" veoma stare po svom postanku, a zapisane su od 
sakupljača u drugoj polovini 19. stolića, ili u prvoj polovini 
20. stolića.). 

Kad pročitamo te bunjevačke "groktalice" - balade o 
nesrićnim vojnicima, možemo sa sigurnošću zaključiti da su te 
pisme imale uticaj na pojavu i razvitak bunjevačkih žalosnih 
kraljičkih pisama pored sudbonosnih uticaja društveno-političkih 
prilika toga doba, o kojima sam pisao na početku ovog 
poglavlja. 

-+-+-R-h-h-h-+-+-+-+-+- 

Na taj način smo odgovorili na postavljeno pitanje: Zašto i 
kako su nastale žalosne bunjevačke kraljičke pisme? 

Možemo zaključiti: 

Bunjevačke žalosne kraljičke pisme nastale su zbog društvenih 
i političkih prilika u kojima je naš narod živio dugi niz godina. 
One su imale svoj određen sadržaj, ali na njih su uticale i 
epske narodne pisme - "groktalice". 

Bunjevačke žalosne kraljičke pisme su plač i jauk našeg 
nesrićnog i patničkog naroda, koji je tako izrazio svoju bol i 
Žalost za izgubljenim sinovima na svim ratnim bojištima. 

Ostali su u nepoznatom grobu, koji nitko nije pohodio i po 
narodnom običaju svetom vodom poškropio. 

-+-+-+- 

Na kraju ovog prikaza možemo reći da su žalosne pisme 
najlipče među kraljičkim pismama zbog svog sadržaja i zbog 
naglašenih ljudskih osićanja tuge, boli i žalosti. Sve je to moralo 
dati svoj izraz u narodnom stvaralaštvu, pa je tako u tim žalosnim 
pismama izraženo ono što je narodu bilo najteže u pojedinim 
periodima burne prošlosti našeg naroda. 

U ovoj knjizi te žalosne kraljičke pisme posebno sam izdvojio, 
istakao i opisao, jer do sada u svim opisima i prikazima 
bunjevačkih kraljičkih pisama nisu posebno isticane i opisane. 

Njihovu lipotu i vridnost neka upoznaju i prosude čitaoci. 

3. KAKO SE PIVAJU BUNJEVAČKE KRALJIČKE PISME 


Bunjevačke kraljičke pisme pivaju se jednoglasno bez pratnje 
muzičkih instrumenata. Imaju jednostavnu melodiju, a stihovi 
su ispivani u šestercu, tj. u stihovima od šest slogova. To znači 
da je melodija bila ustaljena i imala je određeni ritam, a pojedini 
stihovi morali su biti tom prilagođeni po broju slogova i 
naglaskom pojedinih riči. Ako to nije bilo prilagođeno, došlo 
bi do nesklada, a to bi odmah ositili i pivači i slušaoci. 

U pivanju se svaki stih ponovi, a posli ponavljanja se dodaje 
pripjev "Ljeljo". /Naime, kad kažemo da su stihovi bunjevačkih 
kraljičkih pisama u šestercu, onda pripjev "Ljeljo" ne brojimo./ 

Već smo rekli da bunjevačke kraljičke pisme možemo podiliti 
u tri grupe: 

a/ koračnice, b/ vesele pisme, c / žalosne pisme. 

Melodija koračnica je jednostavna, dosta živa i brzog ritma, 
koji je prilagođen hodu, jer te pisme "kraljice" su pivale kad 
su išle sokakom ili od kuće do kuće. 

Kao i druge bunjevačke kraljičke pisme, tako su i koračnice 
ispivane u kratkom stihu od šest slogova, tj. u šestercu. 

-+-+-+-+-+-+-H-+-+-+-+-+- 

Melodija veselih bunjevačkih kraljičkih pisama je slična 
melodiji kraljičkih pisama koračnica, ali vesele pisme imaju 
svoju posebnu melodiju i svoj poseban način izvođenja. 

Dok su koračnice dosta brze i prilagođene koraku u hodu, 
za vesele kraljičke pisme možemo reći da su nešto sporijeg 
ritma. Posebno je naglašena melodioznost i u pivanju blago 
povezivanje pojedinih slogova. U glasu je naglašena blagost i 
nježnost. Zbog toga su te pisme rado slušane i bile su drage 
svima slušaocima; izazivale su svečano i veselo raspoloženje. 

Prof. Milivoje Knežević, kad u svom članku govori o melodiji 
kraljičkih pisama, kaže da kraljice pevaju pesme u 
ravnomernom šestercu, koji kao da je određen rimom i arijom 
njihovog jednolikog pevanja uz pocupkivanje./časopis 
"Književni sever", Subotica, 1930. god. VI. knj. VI sv. 7-10. str. 
281. /. 

Na taj način je M. Knežević dao muzičko objašnjenje veselih 
kraljičkih pisama. 


-+-+-+-+-+-+-+-+-+-+-+-+- 

Melodija žalosnih bunjevačkih kraljičkih pisama se mnogo 
razlikuje od melodije veselih kraljičkih pisama i koračnica. 
Žalosne kraljičke pisme imaju tužnu melodiju, vrlo polaganog 


ritma. Pivaju se tužnim glasom da se naglasi sadržaj, koji govori 

o nesrići i boli u žalosti. 

I u načinu izvođenja mnogo se razlikuju vesele i žalosne 
bunjevačke kraljičke pisme. 

Vesele pisme "kraljice" pivaju stojeći dvi po dvi, a okrenute 
su jedna prema drugoj. Dok pivaju, lagano pocupkuju, a na 
pripjev "Ljeljo" malo većma cupnu i naklone se jedna prema 
drugoj i u tom momentu đerdan na kruni lupi po staklu svete 
slike pa kao pratnja melodiji daje ritam pismi. 

Dok pivaju žalosne pisme, "kraljice" stoje jedna prema drugoj, 
ali ne cupkaju i ne naklone se jedna prema drugoj na pripjev 
"Ljeljo". Pivaju polako tužnu melodiju i u ritmu pisme lagano 
se njišu u bokovima sa live na desnu stranu. Krunu skinu s 
glave i drže je sa strane kod pojasa u livoj ruci. / U novije 
vrime, kraljice" nisu skidale krunu s glave dok su pivale 
žalosne pisme, jer bilo je teško opet sve udesiti kako triba da 
stoji. (Vidi na kraju ove knjige muzičke zapise bunjevačkih 
kraljičkih pisama.) 


Kakav je bio doček "kraljica" u kućama? 


Domaćin ili domaćica su dočekali "kraljice" na sokaku, na 
vrataci ili na kapiji kuće. Kad su "kraljice" stigle, moglo je biti 
više načina kako će ih primiti. 

U staro vrime "kraljice" su uveli u sobu da tamo pivaju. 
"Kraljice" bi stale nasrid sobe pod slime, jer slime je glavni dio 
kuće i sve drži. Ako "kraljice" pivaju pod slimenom, ta će 
kuća biti blagoslovljena, jer "kraljice" donose sriću i veselje. 

U novije vrime, da bi i drugi mogli čuti pisme, domaćin ili 
domaćica doveli su "kraljice" u avliju prid kuću. Tu su pivale 
po želji svima redom: domaćinu, domaćici, momku, divojki, 
didi, nani itd. Tu su bile i bliže komšije da čuju pisme, a nije 
moglo biti brez znatiželjne dice. 

Također je u novije vrime moglo biti da su domaćin ili 
domaćica sa članovima svoje obitelji ostali s "kraljicama" na 
sokaku prid vrataci ili prid kapijom kuće. Tamo su "kraljice" 
pivale svoje pisme po želji domaćina i članova njegove kuće, 
a okruživala ih je grupa komšija i znatiželjne dice, koja su 
pratila "kraljice" kroz čitav sokak. 

"Kraljice" su želile svojim pismama razveseliti prisutne 
slušaoce i samo na želju domaćina ili domaćice pivale su i 
žalosne pisme. Ako je neka obitelj bila u žalosti, tada su domaćini 
tražili da "kraljice" pivaju žalosne pisme. 

Na odlasku su domaćin ili domaćica darivali "kraljice" novcom, 

a u starije vrime to su mogli biti i neki drugi darovi za jelo. 

Kad su kraljice" prošle, o njima je nastala pripovitka kako 
su bile obučene, kome su pivale i šta su pivale. Svi su imali 
nikoliko dana o čemu će razvesti pripovitku, a sigurno je koja 
mlada cura poželila da na godinu i ona piva kraljičke pisme, 
pa se tako taj običaj mogao dugi niz godina sačuvati među 
narodom. 

Kraljice se nisu rugale, a pogotovo se nisu rugale starijim, 
neudatim divojkama. Teško bi to bilo shvatiti da kogod dođe 
prid čiju kuću pa da im se izrugiva. To se protivi naravi našeg 
naroda. To je protivno narodnom poštivanju tuđe kuće i 
domaćina. 

U koračnicama, koje su kraljice pivale dok su išle sokakom, 
moglo je biti malo šale na tuđ račun, na primer: 


Redom, nane, redom, 
Redom, nane, redom - Ljeljo! 
Dulićevom gredom, 
Dulićevom gredom - Ljeljo! 
Dulićeve žene, 

Dulićeve žene - Ljeljo! 

Side na sokaku, 

Side na sokaku - Ljeljo! 

Sude neoprane, 

Sude neoprane - Ljeljo! 
Suknje uloćkane, 

Suknje uloćkane - Ljeljo i 

/U ovoj knjizi pisma broj: 12 / 


Slična je koračnica u kojoj ima malo šale na račun Sarićevih 
i o njihovom zabatu: 


Sarićevi, nane, 

Sarićevi, nane - Ljeljo! 

Zabat molovali, 

Zabat molovali - Ljeljo! 

I na zabat, nane, 

I na zabat, nane - Ljeljo! 

Katu naštampali, 

Katu naštampali - Ljeljo! 
/odlomak / 

/U ovoj knjizi pisma broj: 13 / 


Uveče u nedilju, na prvi dan D'ova /Duhova /, posli obilaska, 
grupa kraljica je išla kući kod one cure koja je u grupi bila 
"kraljica". Njezina nana je pripravila svima zajedničku večeru. 
Kad dođu, kraljice na sokaku prid kućom pivaju: 


Kraljicina nane, 

Kraljicina nane - Ljeljo! 
Otvaraj nam dvore, 
Otvaraj nam dvore - Ljeljo! 
Iđu vam kraljice, 

Iđu vam kraljice - Ljeljo! 
Pa daruj kraljice, 

Pa daruj kraljice - Ljeljo! 


Prid kućom na sokaku kraljice su mogle pivati i ovu pismu: 


Kraljicina nane, 
Kraljicina nane - Ljeljo! 
Izađi prid kralja, 
Izađi prid kralja - Ljeljo! 
Kralj se umorio, 
Kralj se umorio - Ljeljo! 
Sablju polomio, 
Sablju polomio - Ljeljo! 


Kad "kraljice" uđu u kuću, pozdrave sa "faljen Isus", a 
"kraljicina" nana uvodi "kraljice" u čistu sobu. Nasrid sobe je 
prostrt bili čaršap, a na čaršap metnuta velika uzgljanca, na 
koju sidne "kraljica", a druge cure iz grupe stoje oko nje. 
Uhvate se za ruke i u kolu se polako kreću pivajući: 


Kraljicina nane, 
Kraljicina nane - Ljeljo! 
Otvaraj sanduke, 
Otvaraj sanduke - Ljeljo! 
Pa daruj kraljice, 

Pa daruj kraljice - Ljeljo! 
Kraljicina nane, 
Kraljicina nane - Ljeljo ! 
Peči nam kajgane, 

Peči nam kajgane - Ljeljo! 
Kajgane i žmara, 

Kajgane i žmara - Ljeljo! 

I suvi' rebara 

I suvi' rebara - Ljeljo! 

Ako nećeš peći, 

Ako nećeš peći - Ljeljo! 
Sa tim nećeš steći, 

Sa tim nećeš steći - Ljeljo! 
Steći ni rasteći, 

Steći ni rasteći - Ljeljo! 
/zapisao 

Ante Pokornik, Subotica, 1980./ 


Drugi dan D'ova /Duhova/, u ponediljak uveče, ova mala 
svečanost se ponavlja kod kuće cure koja je u grupi bila,,diver", 
ali u čistoj sobi na uzglanci side zajedno "diver" i "kraljica", a 
druge cure iz grupe uhvate se za ruke pa u kolu polako se 
kreću i pivaju istu pismu kao prvi dan. 

-+-+-+-H-+-+-H-+-+-H-h-H- 

Danas mlađe generacije ne znaju ovaj bunjevački narodni 
običaj i ne znaju kraljičke pisme. 

U ovoj knjizi bila mi je želja da se obnovi uspomena na ovaj 
narodni običaj i da opišem ono što je već gotovo zaboravljeno. 
Neka ova knjiga bude svidočenje o prošlom vrimenu i o našem 
narodnom blagu, koje ima trajnu vridnost, pa je obaveza mladih 
da sve to čuvaju. 

Kraljičke pisme su izraz narodnog života sa njegovim željama 
i stradanjima. U njima je narod izrazio svoje najplemenitije 
želje, najiskrenije osićaje, najdublju ljudsku radost i žalost. 


Bela Gabrić, 
Subotica, 1. IX 1980. 


P.S. 

U najnovije vrime, kada su se u našem životu i društvu 
dogodile mnoge demokratske promine, sve više među mladima 
se javlja želja da obnove stare bunjevačke narodne običaje o 
kojima su samo čuli, ali ih ne poznaju. 

Uz druge narodne bunjevačke običaje obnovljene su i 
"kraljice". Ovaj narodni običaj vratio se svom izvornom obliku 
da "kraljice" pivaju svoje pisme na prvi i drugi dan D'ova 
(Duhova ). 


U župi u Tavankutu časna s. Beata Zebić, u Subotici, u župi 

sv. Roka časna s. Silvana Milan i u župi Marije Majke Crkve u 
Aleksandrovu časna s. Eleonora Merković uz pomoć pojedinih 
divojaka organiziraju grupu "kraljica" koje na Duhove u svojoj 
župi prid crkvom, a zatim sokakom i u kućama po želji 
domaćina pivaju kraljičke pisme. 

Svit je to veoma rado prihvatio. Mladi su s velikim zanimanjem 
sve to gledali i slušali kao novost, a stariji su se suznih očiju 
sićali svoje mladosti i vrimena koje je davno prošlo. Zato je za 
najveću pohvalu ovo nastojanje oko obnove narodnog običaja 
pivanja "kraljica". 

Sada "kraljice" pivaju stare kraljičke pisme i nove pisme 
koje su za tu svečanost sastavile pisnikinje Kata Ivanković 
(1925.) i Đula Milodanović (1938.). 

Sve ovo daje nadu da će se ovaj lip bunjevački narodni 
običaj sačuvati i za nove naraštaje. 

Bela Gabrić 

Subotica, 10. III 1996. 


"kraljica"i čuvar 


4. STVARAOCI I IZVOĐAČI 
BUNJEVAČKIH KRALJIČKIH PISAMA 


Nije poznato kada su u Subotici nastale najstarije bunjevačke 
kraljičke pisme. 

Prenošene su usmenim putem od generacije na generaciju 
do 19. i 20. stolića kada su ih sakupljači počeli zapisivati i 
sakupljati. 

Prema zabilješkama sakupljača vidimo da je u Subotici bilo 
više žena koje su znale pivati bunjevačke kraljičke pisme i 
one su okupljale grupe cura, 1j. "kraljice" i učile su ih pivati, 
pa su se na taj način kraljičke pisme sačuvale i prinosile. 

Te žene, narodni stvaraoci, zaslužne su da su kraljičke pisme 
sačuvane kroz dugi niz godina. 

Imena tih žena, narodnih stvaralaca, većinom su ostala 
nepoznata, ali pojedini sakupljači bunjevačkih kraljičkih pisama 
zapisali su imena žena koje su im pivale ili kazivale te pisme. 

Jedan od najzaslužnijih sakupljača bunjevačkih kraljičkih 
narodnih pisama je Ive Prćić iz Subotice (1894-1959). On u 
svojoj knjizi "Bunjevačke narodne pisme" /Subotica, 1939./, 
pored drugih pisama, donosi 108 dužih i kraćih kraljičkih pisama 
i uvik navodi ime žene od koje je pismu čuo i zapisao. Na 
primer: od Mande Baić iz Đurđina kraj Subotice zapisao je 21; 
od Kriste Ivanković iz Subotice zapisao je 24; od Marije Stantić 
iz Subotice zapisao je 14 dužih ili kraćih kraljičkih pisama. 
Pored ovih su i one žene od kojih je zapisao manji broj pisama. 

Ja sam našao i zapisao nekoliko imena žena koje su znale 
pivati kraljičke pisme i učile su pojedine grupe "kraljica". Na 
primer, Teza Zvekanović rođena Vidaković /Subotica, 1870 - 
1934. / učila je cure pivati kraljičke pisme u slipom sokačiću u 
današnjoj Gundulićevoj ulici, Stana Latki rođena Harkai 
/Subotica, 1860-1938./ učila je cure pivati u svojoj kući kod 
Kerskog groblja na kraju Dulićevog sokaka /danas ulica Marka 
Oreškovića /. 

Ostali sakupljači bunjevačkih kraljičkih pisama, kao što su 
Milivoje Knežević, Julka Đelmiš, Mara Malagurska - Đorđević 
i dr. ne navode ime žene od koje su zapisali pojedine pisme. 

U starim kalendarima i novinama ima primera bunjevačkih 
kraljičkih pisama, ali nije navedeno ime zapisivača i kazivača. 

-+-+-+-H-k-h-h-h-k-h-h-+- H+ 
Na žalost i sada možemo i moramo reći da, pored istraživanja, 


Guidee žene, stvaraoci i prenosioci bunjevačkih kraljičkih 


pisama, osobito one iz starijih generacija, ostale su zauvik 
nepoznate. Tokom dugog niza godina narod u svom stvaralaštvu 
nije smatrao da su važna imena stvaralaca, nego su pojedine 
pisme bile prihvaćene i prenošene kao narodna svojina, kao 
zajedničke, jer su bile usko povezane sa životom naroda i bile 
su izraz njegovih shvaćanja i osićanja. 

Osim stvaralaca, triba istaći i izvođače bunjevačkih kraljičkih 
pisama, a to su "kraljice". 

U Subotici je svakog blagdana _D'ova" /Duhova/ bilo više 
grupa cura, koje su kao "kraljice" pivale kraljičke pisme. 

Njihova imena, osobito one iz starijih vrimena, danas su 
nama nepoznata. 

U istraživanju sam doznao neka imena "kraljica" iz novijeg 
vrimena. Najstarija poznata imena žena koje su kao cure bile 
"kraljice" rođene su 1899. i 1900. god. pa onda sve bliže našem 
vrimenu. 

Navest ću imena žena za koje znam da su kao cure bile 
"kraljice" i pivale su kraljičke pisme. 

(U zagradi je naznačena godina njihovog rođenja.) 


a ) Imena "kraljica" koje su pivale kraljičke pisme: 


Aladžić Katica (r. 1905.) 
Andrašić Bara (r. 1907.) 
Babijanović Estera (r. 1911) 
Bačić Ceja (r. 1910.) 
Bačić Mariška (r. 1904.) 
Bašić Klara (r. 1939.) 
Bašić Palković Krista (r. 1908.) 
Bašić Palković Ilonka (r. 1908.) 
Bašić Palković Krista (r. 1911) 
Bašić Palković Marija (r. 1908.) 
Beneš Lozika (r. 1908.) 
Bošnjak Marga (1. 1937.) 
Budinčević Jaga (r. 1911) 
Bukvić Ilka (r. 1914) 
Bukvić Mara (r. 1910.) 
Crnjaković Ilonka (r. 1932.) 
Crnjaković Marga (r. 1931) 
Dulić Amalka (r. 1905.) 
Evetović Marija (r. 1915.) 
Ferković Tereska (r. 1906.) 


File _Jelisaveta (r. 1911) 


Gabrić Đula 
Gabrić Marija 
Grac Eržika 
Hampelić Margita 
Hampelić Stana 
Išpanović Đula 
Ivković Iv. Krista 
Katančić Eleonora 
Katančić Krista 
Katančić Ruža 
Kikić Roza 
Kopunović Marija 
Kopunović Rozika 
Kopunović Zorica 
Kovač Paulina 
Kovačević Katica 
Kovačić Teza 
Kovačić Rozika 
Lipaić Jela 

Lučić Giza 

Lučić Kata 

Manić Roska 
Manić Jukić Marija 
Marinković Roza 
Marki Julka 
Mihajlović Etela 
Milašin Marija 
Milodanović Cilika 
Milodanović Giza 
Milodanović Katica 
Milodanović Marija 
Odvalić Manda 
Omerović Krista 
Omerović Marija 
Pavluković Mara 
Peić Kata 
Poljaković Roza 
Poljaković Marija 
Radak Tereska 
Rajčić Mara 

Rudić Vranić Jaga 
Sarić Cilika 


Stipić Bara 


. 1908.) 

. 1911) 
. 1940) 
. 1908.) 
. 1907) 
. 1900.) 
. 1908.) 
. 1908.) 
. 1915) 
. 1902.) 
. 1906.) 
. 1909) 
. 1900.) 
. 1932.) 
. 1904) 
. 1938.) 
. 1910) 
. 1920.) 
. 1914.) 
. 1908.) 
. 1909.) 
. 1912.) 
. 1906.) 
. 1908.) 
. 1910.) 

. 1911.) 
. 1911.) 
. 1911) 
. 1909.) 
. 1912.) 
. 1910) 
. 1904.) 


1901.) 


. 1908.) 
. 1908.) 
. 1908.) 
. 1911) 
. 1913.) 
. 1907.) 

. 1909.) 
. 1908.) 
. 1907.) 
. 1910.) 


Stipić Kata (r. 1907.) 


Šarčević Ruža (r. 1933.) 
Tikvicki Matilka (r. 1909.) 
Tonković Liza (r. 1909.) 
Tumbas Julija (r. 1931.) 
Tumbas Krista (r. 1904.) 
Tumbas Marija (r. 1928.) 
Tumbas Stana (r. 1907.) 
Ušumović Janja (r. 1899.) 
Valiček Janja (r. 1904.) 
Vidaković Ilka (r. 1907.) 
Vidaković Sibila (r. 1912.) 
Vojnić Kortmiš Katica (r. 1899.) 
Vujović Stana (r. 1932.) 
Vujković Bukvin Matija (r. 1908.) 
Vujković Bukvin Roza (r. 1907.) 
Vujković Lamić Marija (r. 1909.) 
Vukov Rozalija (r. 1914) 
Zvekanović Jelisaveta (r. 1906.) 
Zvekanović Marija (r. 1899.) 
Žarić Anka (r. 1907.) 


b/ Od mnogih " čuvara" navodimo samo nekoliko: 


Bašić Đuro (r. 1937.) 
Evetović Lajčo (r. 1910.) 
First Lacika (r. 1908.) 
Gugan Stipan (r. 1908.) 
Milodanović Marko (r. 1914.) 
Vidaković Geza (r. 1910.) 
Vojnić Geza (r. 1909.) 
Vujković Stipan (P=) 


Vujković Lamić Martin (r. 1912.) 


Cc / Poznata su mi dva slučaja kad su muškarci bili 
"diveri" pored "kraljice": 


Evetović Blaško (r. 1927.) /diver: 1937. / 
Tumbas Geza (nr 1931.) /diver: 
1942. i 1943./ 


Na ovom mistu najlipče i od srca zahvaljujem svima koji su 
pomogli u sakupljanju ovih imena i starih fotografija "kraljica". 

Ovo je samo mali dio imena cura koje su pivale bunjevačke 
kraljičke pisme. 

Neka oproste svi oni čija imena nismo saznali i nismo uvrstili, 
jer su svi zaslužni za čuvanje i prinošenje ovog lipog 
bunjevačkog običaja kroz dugi niz godina. 


Ante Pokornik 
Subotica, 22. XII. 1980. 


Dužijanca 1968: ,Kraljice" s Ivanom Kujundžićem, župnikom 
sv. Roka 

PRILOG 


a) KRALJIČKE PISME 
KORAČNICE (pisme u hodu) 


1. MI SELU IDEMO 


Mi selu iđemo 

Mi selu iđemo - Ljeljo 
Selo od nas biži 

Selo od nas biži - Ljeljo 
Mi mu ne iđemo 

Mi mu ne iđemo - Ljeljo 
Da ga porobimo 

Da ga porobimo - Ljeljo 
Već mu mi iđemo 

Već mu mi iđemo - Ljeljo 
Da ga veselimo 

Da ga veselimo - Ljeljo 


( kalendar "Danica" 
XXXVII, Subotica, 
1920. 47. str. ) 


1. MI SELU IDEMO 
( Svaki stih kraljičkih 


pisama piva se dva puta 
i prilikom ponavljanja 


dodaje se pripjev Ljeljo". 


Mi selu iđemo, 
Selo od nas biži, 
Mi mu ne iđemo 
Da ga porobimo, 
Već mu mi iđemo 
Da ga veselimo. 


( kalendar "Danica" 
XXXVII, Subotica, 
1920. 47. str. ) 


2. MI SELU IDEMO 


Mi selu iđemo, 

Selo od nas biži. 

Mi mu ne iđemo 

Da ga porobimo, 
Već mu mi iđemo 

Da ga veselimo. 

Mi ovde dođosmo, 
Vode zaiskamo, 
Vode nam ne dadu, 
Već nam vina daju. 
Vina ne pijemo 

Da ne ludujemo, 

Već vode pijemo 

Pa da mudrujemo. 

( "Subotička Danica" 
bunjevačko - šokački 
kalendar za 1894: str 66. ) 


3. MI SELU IDEMO 


Mi selu iđemo, 

Selo od nas biži, 

A što od nas biži, 
Mi mu ne iđemo, 
Da ga porobimo, 
Već mu mi iđemo, 
Da ga veselimo, 

Na svom selu voda, 
I na vodi šajka, 

U šajki divojka, 
Nove pisme piva, 
Dragom dovikiva. 

( Kazivala Katica 
Kulišić, Baja, 1911. ) 
(Ive P 
"Bunjevačke narodne pisme" 
Subotica, 1939. str. 35.) 

4. OD DVORA DO DVORA 


Od dvora do dvora, 
Do careva stola, 
'Di car vino pije. 
Car caricu budi, 

U oke je ljubi: 
"Ustaj, Car - carice, 
Čuju se kraljice. 
Otvaraj sanduke 
Pa vadi jabuke, 
Pa daruj kraljice, 
Kralja i kraljicu, 
Bana i banicu, 
Sva četir pivača 

I dva rastavljača, 

I sve kolo redom, 
Kolo naokolo“. 


/ kalendar _ Danica", XXXVII 
1920. str. 48. / 


5. TRI KRUMPIRA 


Tri krumpira, nane, 
I bokalić vina. 

Mi vode ištemo, 
Vode nam ne daju, 
Već nam vina daju. 
Vina ne pijemo, 

Pa da ludujemo, 
Već vode pijemo 
Pa da mudrujemo. 


( Zapisao Ante Pokornik, 
Subotica, 1980. ) 


6. AJTE, CURE 


Ajte cure mlade, 
Da se revenamo, 
Da svakoja dade 
Po jednu krajcaru 
Da kupimo grite 
Da crtamo dite, 
Caricino dite. 


( Zapisao Ante Pokornik u 
Subotici, 1980. ) 


7. DIKA TRAVA 


Đika, đika trava 
Za odžakom sama. 
Ivo travu kosi, 
Dragoj ručak nosi: 
Kajgane i žmara 

I malo rebara. 


( Kazivala Polonija Vidović, 
Čavolj ) 

( Etnografija Južnih Slavena, 
Budimpešta, 1975. br. 1. 

str. 89. ) 


8. KADA DODU U KOLO 


Meni moja nana 
Neda kolu doći 

Ni kroz kolo proći, 
A moje se oči 
Kradom ukradoše, 
U kolo odoše 

Kroz kolo prođoše. 


( Kazivala M. Pejagić, 
Vancaga, 1873. ) 
(Ive Prćić: 35. str. ) 


9. KADA DOĐU U KUĆU 


Mi ode dođosmo 
U najlipče dvore 

U najbogatije 
Perom ometene 
Vodom polivene. 
Vode zaiskasmo, 
Vode nam ne dadu, 
Već nam vina daju, 
Vina ne pijemo 

Da se opijemo 

Pa da ludujemo, 
Već vode pijemo 
Pa da mudrujemo. 


( Kazivala Manda Bajić, 
Đurđin, 1911.) 
( Ive Prćić: 36. str. ) 


10. KADA IZLEZE IZ KUĆE 


Ova j' kuća draga, 
U njoj ima blaga, 
Puštili Kraljice 
Da njim vide lice. 


( Etnografija Južnih Slavena, 
Budimpešta, 1975. 
br. 1. str. 91.) 


11. PORED KUĆE U KOJOJ 
NISU PRIMLJENE 


Ova kuća pusta, 

U njoj nema društva. 
Došla je kolera 

Pa je sve odnela. 


( Kazivala Matija Dujmov, 
Gara ) 

( Etnografija Južnih Slavena, 
br. 1. sir. 108. ) 


12. REDOM - REDOM 


Redom, nane, redom 
Dulićevom gredom, 
Dulićeve žene 

Side na sokaku, 
Sude neoprane, 
Suknje uloćkane. 


( Zapisao Ante Pokornik, 
Subotica, 1980. ) 


13. SARIĆEVI , NANE 


Sarićevi, nane, 
Zabat molovali, 

I na zabat, nane 
Katu naštampali, 
Pokraj Kate, nane, 
U dvi čaše cvića, 
Ondud iđe Đuro, 
Pa besidi Đuro: 
"Lipča j Kata, nane 
Neg' u čaši cviće". 


( Zapisao Ante Pokornik, 
Subotica, 1980. ) 

14. BARIŠINI, NANE 


Barišini, nane 
Zabat molovali 

I na zabat, nane, 
Mandu naštampali 
I nuz Mandu, nane, 
Peru naštampali 

I nuz Peru, nane, 
Dvi, tri čaše cvića. 


(Književni sever" VI, 
Subotica, 1930. 
sv. 7 - 10. s. 285.) 


15. SUBAČANI ZABAT 
MOLOVALI 


Subačani, nane, 
Zabat molovali 

I na zabat, nane, 
Lazu naštampali 

I nuz Lazu, nane, 
Dvi - tri čaše cvića. 
Lud je Maća, nane, 
Što sa Lazom neće, 
Još je luđi Karlo 

Što proti njeg kreće. 


( Kazivala Manda Baić, 
Đurđin, 1911.) 

( Ive Prćić: Bunjevačke 
narodne pisme", Subotica, 
1939. str. 85.) 


16. IMALA SAM DEVET 


Imala sam, nane, 
Devet divojaka. 
Svi devet sam dala 
Za devet junaka, 
Za Ivana bana, 

Za popova đaka. 


( Kazivala Kata Sekulić, 
Vancaga) 

( Enografija Južnih Slavena, 
Budimpešta, 1975. 

br. 1. str. 88.) 


17. U BUDIMU GRADU 


U Budimu gradu 
Novo čudo kažu: 
Patka potkovana, 
Guska osedlana, 
Na kurjaku zvonce 
Da polupa lonce. 


( Kazivala Antona Patarica, 
Čavolj ) 

( Etnografija Juž. Slav. 

br. 1. str. 89. ) 


18. U ŠIŠTAKU GRADU 


U Šištaku gradu 
Novo čudo kažu: 
Patka potkovana, 
Guska osedlana, 
Zeko boga moli, 
Lisica ga dvori, 

Na lisici perce, 

Na kurjaku zvonce. 


( Kazivala Katica Kulišić, 


Baja, 1911.) 
(Ive Prćić: 35. str.) 


19. KAD SE "KRALJICE" 
RAZILAZE 
1. 
Dolom, dolom, kralju, 
Ispod vinograda, 
Uzberi grančicu, 
Vinovu lozicu, 
Pa nakiti kralja, 
Kralja i kraljicu, 
Bana i banicu. 


đ 

Jorgavane bili, 
Kad su tebe brali? 
Sinoć su me brali, 
U čašu mećali, 

U Budim poslali 
Banu i banici, 
Kralju i kraljici. 


ĐD 
Skupite se i zberite! 
Kada veče dođe, 
Neka svaka pođe 
Svojoj miloj nani, 
Ja ću poći mojoj. 
Dok sunce ne zađe, 
A misec izađe. 


4. 
Kraljičina majko, 
Izađi prid kralja. 
Kralj se umorio, 
Konja oznojio, 
Sva kola obigro, 
Samo jedno nije 
I to će obigrat 
Dok sunce ne zađe, 
Misec ne izađe. 


3: 
Fala tebi, nane, 
Koja si nam dala 
Prvoga pivača. 
Fala tebi, nane, 
Koja si nam dala 
Drugoga pivača. 
Fala tebi, nane, 
Koja si nam dala 
Mudrog barjaktara. 
Mudro barjak nosi, 
Mudro podigrava. 


( Kazivala Katica Kulišić, 
Baja, 1911.) 
(Ive Prćić: str. 85-86.) 


6. 
Kraljičina majko, 
Peči nam kajgane, 
Malo divenice, 
Po jedno rebarce. 


( Kazivala Petrona Petreš, 
Kaćmar) 

( Etnografija Juž. Slav., 
Budimpešta, 1975. 

br. 1. str. 109.) 


b ) VESELE KRALJIČKE PISME 


20. STAREŠINI GRADA 


Mi ode dođosmo 

Mi ode dođosmo - Ljeljo 
U najbolje dvore 

U najbolje dvore - Ljeljo 
Zlatom pokrivene 
Zlatom pokrivene - Ljeljo 
Srebrom pošivene 
Srebrom pošivene - Ljeljo 
Caklom ograđene 
Caklom ograđene - Ljeljo 
Odakle se šeće 

Odakle se šeće - Ljeljo 
Starešina grada 

Starešina grada - Ljeljo 
Mi smo vama došli 

Mi smo vama došli - Ljeljo 
Žito da pletemo 

Žito da pletemo - Ljeljo 
Krunu darujemo 

Krunu darujemo - Ljeljo 


( Zapisao Ante Pokornik 
u Subotici, 1980. ) 


20. STAREŠINI GRADA 


( Svaki stih kraljičkih 
pisama piva se dva puta i 
prilikom ponavljanja 
dodaje se pripjev "Ljeljo".) 


Mi ode dođosmo 
U najbolje dvore 
Zlatom pokrivene, 
Srebrom pošivene, 
Caklom ograđene, 
Odakle se šeće 
Starešina grada, 
Mi smo vama došli 
Žito da pletemo, 
Krunu darujemo. 


( Zapisao Ante Pokornik 
u Subotici, 1980. ) 


21. ŽUPNIKU ( 1.) 


Gospodin plebanoš, 
Ustaj pa pošetaj 

Iz cele u celu, 

Iz bašče u bašču 
Pod rumenu ružu. 
Kud gospodin hodi 
Za njim cviće rodi 
Svakojake fele 
Modre i zelene, 
Žute i crvene. 

Ruža se razvila, 

U kalež savila 

Na oltar nošena, 
Misa govorena. 


( Kazivala Manda Baić, 
Đurđin, 1911.) 
(Ive Prćić: 37. stn.) 


22. ŽUPNIKU ( 2. ) 


Mi ode dođosmo 
U najbolje dvore 
Zlatom pokrivene, 
Srebrom pošivene, 
Staklom ograđene, 
Odkale se šeće 
Naš duhovni otac. 
Tri astala zlatna: 
Na prvim astalu 
Knjige neštivene, 
Na drugom astalu 
Zlato nebrojeno, 
Na trećem astalu 


Čoja nekrojena. 

Mi smo vama došle 
Da knjige štijemo. 
Mi smo vama došli 
Da zlato brojimo. 
Mi smo vama došle 
Da čoju krojimo. 
Okreni se kralju 
Poklon barjaktaru. 
Poklon i veselje 
Starom starešini 
Kućnom domaćinu. 


( Kazivala M. Pejagić, 
Vancaga, 1873. ) 
( Ive Prćić: 37. str. ) 


23. ŽUPNIKU ( 3.) 


Gospodin plebanoš, 
Ustaj pa pošetaj, 

Po bašči razgledaj, 
Ruža se razvila, 

U čašu savila. 
Došle su kraljice, 

Iz škule đačice. 
Otvaraj sanduke 

I vadi jabuke 

Pa daruj kraljice. 


( Kazivala Petrona Petreš, 
Kaćmar ) 

( Etnografija Juž. Slav. 

br. 1. str. 107.) 


24. ŽUPNIKU ( 4. ) 


Mi ode dođosmo 

U najbolje dvore, 

U najbogatije, 
Zlatom pokrivene, 
Srebrom pošivene, 
Po njima se šeće 
Naš gospodin popo. 


( Kazivala Kata Budimac 
Baja ) 

( Etnografija Juž. Slav. 
br. 1. str. 106. ) 


, 


25. SVEĆENICIMA 


Sad iz Rima pismo 
Popovima stiglo. 
Popovima kažu 

Da se s pukom slažu, 
Da nauke daju, 

Viru ne izdaju, 

Da naši popovi 

Ne budnu robovi. 


( Kazivala Manda Baić, 
Đurđin, 1911. ) 
( Ive Prćić: "Bunjevačke 
narodne pisme" 


Subotica, 1939. str. 37. ) 


26. VOLARU 


Volaru moj mladi, 
Volovi su tvoji 
Zeleni' rogova, 
Šareni" jarmova, 
Zeleni' palica, 
Šareni' jarmica. 
Žito kano zlato, 
Zemlja kano biser 
I po njoj se šeće 
Kućni starešina 
Pa biser  rasipa, 
Pa snaje doziva: 
"K meni, k meni, snaje, 
I biser kupite, 

Pa na vrat nižite, 
U kolo iđite, 
Kolo povedite, 
Kolo naokolo." 


( Kazivala Kata Budimac, 
Baja ) 

( Etnografija Juž. Slav. 
br. 1. str. 103. ) 


27. LOVCU 


Lov lovio Ante, 
Litnji dan do podne, 
Ništa ne ulovi, 
Klekne Boga moli, 
Da lovak ulovi, 
Ako neće zeku, 

Bar liku divojku, 

I što je molio, 

Lov je ulovio, 

ku divojčicu. 


( Kazivala Jela Peić, 
Bajmok, 1928. ) 
( Ive Prćić, str. 75. ) 

28. DIDINA KOLIBA 


Izgorila, majko, 
Didina koliba; 
Silna se je, majko, 
Šteta dogodila. 

U kolibi, majko, 
Šanta kvočka bila 

I ćoravo pile 

Krnja zdila 

I kusa kašika, 

I didina, majko, 
Nova japundžija. 
Kad je gledaš, majko, 
Ni zakrpa nema; 
Kad je miriš, majko, 
Konci je pritežu. 


( Kalendar Subotička 
Danica", X 1893. s. 86. ) 


29. UDOVICI 


Udovica Janja 
Štetu štetovala: 
Propala joj, nane, 
Šantava kokoška 
I ćoravo pile, 

I stara kašika, 

I krnjava zdila. 
Nije žavo Janji 

Ni ćoravo pile, 
Ni stare kašike, 
Ni krnjave zdile, 
Već je žavo Janji 
Šantave kokoške, 
Jer bi mogla Janja 
Sinove poženit, 
A sa perjom, nane, 
Ćeri razudavat, 

S nogama bi Janja 
Đubre čeprkala. 
( Kazivala Jela Peić, 
Bajmok, 1928.) 


( Ive Prćić: Bunjevačke 
narodne pisme" Subotica, 


1939.76. str. ) 


30. IVANOVA PROJA 


Sije Ivan proju 

U Katinom dvoru. 
Narasla je proja 
Mišu do kolina, 
Žabi do pojasa. 
Skupi Ivan mobu 
Da pokosi proju. 
Zaklo Ivan mrava 
Tog debelog brava. 
Čudila se moba 
Kaka j' masna čorba 
Od tog malog mrava, 
Tog debelog brava. 
Ded pošetaj, kralju, 
Poklon barjaktaru. 


( Kazivala Petrona Petreš, 
Kaćmar) 

( Etnografija Južnih Slavena, 
br. 1. str. 93.) 


31. PIJANCU ( 1.) 


Mi ode dođosmo, 

I ode nama kažu 
Da j' čovik pijanac. 
Uvik pije vina, 

Vina i rakije, 

A kad kući dođe, 
Onda ženu vija, 

Ko da j* žena kriva 
Što on pije vina, 
Vina i rakije. 

Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petronija Petreš, 
Kaćmar) 

( Etnografija Južnih Slavena, 
Budimpešta, 1975. 

br. 1. str. 107.) 


32. PIJANCU ( 2.) 


Pijan čovik, nane, 
Sio pa študira, 
Na kašiki drima, 
A žena mu, nane, 
Buksu vizitira, 
Kad vidila žena, 
Da novaca nema, 
Ona njega, nane, 
S oklagijom lema, 
S oklagijom, nane, 
Njega priko leđa. 


( Kazivala Marija Stantić, 
Subotica, 1932.) 
( Ive Prćić: Bunjevačke 
narodne pisme", 
Subotica, 1939.str. 77.) 


33. STAREŠINA 


Stari starešina 
Kućni domaćine, 
Što liti zaradi, 

To zimi popije, 

A kad kući dođe, 
Oko kuće prođe 

I u kuću uđe, 

Pa on babu vija, 
Kandar baba kriva 
Što on pije vina. 
Vina je popio, 
Rakiju prolio, 

A babu izvijo. 
Baba pomoć zove: 
"Uju, uju, žene, 
Čovik tuče mene 
Kandar sam mu kriva 
Što on pije vina." 
Baba zove ljude: 
"Uju, uju, ljudi, 
Moj čovik poludi." 
(Književni sever", VI 
Subotica, 1930. 
sv. 7-8-9. 286. str.) 


34. AJDE DA PIVAMO 


Ajde da pivamo 
Malo lakrdije 

Od Bartula 

I od mijandžije. 
Bartul svu noć pije 
I birtašu, nane, 
Čini veresije, 
Nana njega grdi, 
Al* besidi Bartul: 
"Ne srd ! te se, nane, 
Sve će brzo proći, 
Kraj će brzo doći 
Mome ludovanju. 
Ja ću zato, nane, 
Malo više radit, 
Birtašu ću, nane, 
Sve dugove platit." 


( Zapisao Ante Pokornik 
Subotica, 1980. ) 


35. BRAĆI (1.) 


Ode nama kažu, 

Dva brata jednaka, 
Starijeg ženite, 
Mlađeg kralju dajte, 
Kralj će ga ženiti, 
Budimkom divojkom, 
Budimka divojka, 
Mlogo dara nosi, 

Tri tovara dara, 

A četvrti blaga. 

Prvi tovar dara 
Svekru i svekrovi, 
Drugi tovar dara 
Diver i jetrovi, 

Treći tovar dara 
Ostalim svatima, 

A četvrti blaga 
Momku i divojki. 

( Kazivala Katica Kulišić, 
Baja, 1911.) 

( Ive Prćić, str. 38 - 39. ) 

36. BRAĆI ( 2) 


Ode nama kažu: 
Dva brata jednaka. 
Starijeg ženite, 
Mlađeg kralju dajte. 
Kralj će ga oženit 
Bajkinjom divojkom. 
Bajkinja divojka 
mlogo dara nosi: 
Prvi tovar dara 
Svekru i svekrvi. 
Drugi tovar dara 
Kumu i kumici. 
Treći tovar dara 
Diveru, jetrovi. 

A četvrto blago 
Ostalim svatima. 


( Kazivala Marta Gilijan, 
Vancaga ) 

( Etnografija Južnih Slavena, 
Budimpešta, 1975., 

br. 1. str. 95. ) 


37. BRAĆI ( 3.) 


Dva brata jednaka 
Starijeg ženite, 
Mlađeg nama dajte, 
Car će ga ženiti 
Jadrankom divojkom, 
Koja ima dara. 
Dara tri tovara, 
Prvi tovar dara 
Svekru i svekrvi, 
Drugi tovar dara 
Bratu i sestrici. 
Treći tovar dara 
Momku i divojki. 


( Kazivala Petrona Petreš, 
Kaćmar ) 

( Etnografija Južnih Slavena, 
br.l. str. 95. ) 


38. SESTRAMA ( 1.) 


Ode nama kažu: 
Dvi sele jednake. 
Stariju udajte, 
Mlađu kralju dajte. 
Kralj će je udati 

Za Ivana bana, 

Za popovog đaka 
Koji perom piše 
Perom po papiru, 
Po orlovom krilu. 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Marija Rajić, 
Gara ) 

( Etnografija J. SI. 

br. 1. str. 101.) 


39. SESTRAMA ( 2.) 


Ode nama kažu: 
Dvi sele jednake. 
Stariju udajte, 
Mlađu caru dajte, 
Car će je udati 
Za Ivana bana, 
Za carevog sina, 
Koji perom piše, 
Perom po papiru, 
Po orlovom krilu. 
Okreni se, kralju, 
Poklon barjaktaru, 
Poklon se veselo 
Glavom starešini, 
Kućnoj domaćici, 
I u kući braći, 
Nek im žao nije. 


( Kazivala Marta Gilijan, 
Vancaga ) 


( Etnografija J. Sl. 
br. 1. str. 102.) 


40. SESTRAMA ( 3.) 


Ode nama kažu: 
Dvi sele jednake. 
Stariju udajte, 
Mlađu nama dajte, 
Mi ćemo je udat 
Za Ivana bana, 
Za popovog đaka 
Koji ispisuje 

Oke divojačke. 
Okreni se, kralju, 
Poklon barjaktaru 
I ja ću se tebi, 
Rozmarin zeleni. 


( Kazivala Kata Budimac, 
Baja ) 

( Etnografija J. SI. 

br. 1 str:102..9 


41. BRATU I SESTRI 


Ovde nama kažu: 
Bratac i sestrica. 
Blago onom bratu 
Koji selu ima. 
Blago onoj seli 
Koja brata ima. 
Bratac bi za selu 

S carom vojsku bio. 
Sestra bi za brata 
Dunav priplivala. 


( Kazivala Kata Budimac, 
Baja ) 

(Etnografija J. SI. 

br. 1. str. 96.) 


42. SIROTANU 


Ode nama kažu 
Jednog sirotana, 

Je 1 ga vi ženite, 

Je ! ga kralju dajte, 
Kralj će ga ženiti 
Budimkom divojkom, 
Budimka divojka 
Mlogo dara nosi, 
Tri tovara dara, 

A četvrti blaga. 
Prvi tovar dara 
Svekru i svekrovi. 
Drugi tovar dara 
Diver i jetrovi, 
Treći tovar dara 
Ostalim svatima, 

A četvrti blaga 
Momku i divojki. 


( Kazivala Katica Kulišić, 
Baja, 1911) 

( Ive Prćić: "Bunjevačke 
narodne pisme" 
Subotica, 1939.38. str.) 


43. SIROTICI ( 1.) 


Bilila je Mara 

Na moru darove, 
Bileć utonula, 
Toneć govorila: 
*Jao, moji dari, 

Na kim ostajete? 
Ni oca, ni majke, 
Ni brata, ni sele, 
Već prokleta strina 
Koja me je klela 
Kad sam kosu plela. 
I ja sam imala 

Tri tovara dara: 
Prvi tovar dara 
Kumu i kumici, 
Drugi tovar dara 
Svekru i svekrovi, 
Treći tovar dara 
Momku i divojki." 


( Kazivala Katica Kulišić, 
Baja, 1911.) 
( Ive Prćić: str. 45.) 

44. SIROTICI ( 2. ) 


Sirotica Milka 
Sidila u bašči. 

Tica naletila, 
Krilim udarila, 

Ta je tica znala 

Da je sirotica. 

Kako j' tici, nane, 
Letiti brez glave, 
Tako j Milki, nane, 
Brez njezine nane. 
Kako j' tici, nane, 
Letiti brez oka, 
Tako j/ Milki, nane, 
Brez njezinog oca. 
Kako j' tici, nane, 
Letiti brez vrata, 
Tako j Milki, nane, 
Brez njezinih braća. 
Kako j' tici, nane, 
Letiti brez perja, 
Tako j Milki, nane, 
Brez njezinih sela. 
Kako j' tici, nane, 
Letiti brez repa, 
Tako j Milki, nane, 
Brez njezinih teta. 
Kako j' tici, nane, 
Letiti brez noga, 
Tako f/ Milki, nane, 
Brez njezina roda. 


( Kazival Kata Crnković, 
Tavankut, 1922. ) 
( Ive Prćić: str. 46.) 


45. MLADOJ SNAŠI 


Ode nama kažu: 
Mlado i zeleno, 

Skoro dovedeno, 
Nikome suđeno, 
Ni ocu, ni majki, 
Ni bratu, ni seli, 
Već Ivi junaku. 

Zovite mu majku 
Da daruje snaju 

I mladog junaka. 


( Kazivala Kata Budimac, 
Baja) 

( Etnografija Juž. SI., 
Budimpešta, 1975., 

br. 1. str. 102.) 


46. DAKU ( 1.) 


Ode nama kažu 
Đaka sa nauka. 
Sitnu knjigu štije, 
Knjiga mu govori 
Da konja ne jaše, 
Da sablju ne paše, 
Da ne cvili majku, 
Majku i babajku. 


( Kazivala Kata Budimac, 
Baja) 

Ć Etnografija J. SI. 

br 1.85 92) 


47. DAKU( 2.) 


Đače samouče 
Sam knjigu nauči 
Iz knjige mu kažu 
Da lulu ne puši 
Da konja ne jaše 
Da sablju ne paše 
Da curu ne ljubi. 
A on lulu puši 
Pa on konja jaši 
Pa on sablju paše 
Još i curu ljubi. 


( Subotička Danica" 
bunjevačko-šokački 
kalendar za 1894. 66. str.) 


48. DAČE SAMOUČE 


Evo naših đaka- 
Na izbor junaka 

I med njima, nane, 
Đače samouče. 
Sam knjigu nauči. 
Iz knjige mu kažu 
Da lulu ne puši; 
Iz knjige mu kažu 
Da sablju ne paše 
Da konja ne jaše, 
Da cure ne ljubi. 
Iz knjige mu kažu 
Da majku ne cvili. 
A! on _ lulu puši, 
Al' on sablju paše, 
Al' on konja jaše, 
Al on curu ljubi 
Pa on majku cvili. 


( Zapisala Julka Đelmiš) 
( "Književni sever", 

VI Subotica, 1930. 

sv. 7-10. s. 291.) 

49. DIVOJČICI ( 1.) 


Oj, više višanja, 
Više nego granja. 
Savij svoje grane 
Na sve četri strane. 
Tamo vile, nane, 
Divno kolo vode 

I u kolu, nane, 
Divojčica Manda 
Divno kolo vodi 

I pisme izvodi. 


( Kazivala Manda Baić, 
Đurđin, 1911. ) 
( Ive Prćić: str. 40. ) 


50. DIVOJČICI ( 2. ) 


Oj ti naša drugo, 
Alaj si ti lipa 

Ko da ti je tato 
Mladi misec bio. 
Ko da ti je nana 
Žarko sunce bila 
"AI' mi nije, druge, 
Tato misec bio. 
Al mi nije nana 
Žarko sunce bila, 
Već mene je riba 
U vodi rodila. 
Žuna me je tica 
U kljunu iznela. 
Tica lastavica 
Bila dadiljica, 
Rastova korica 
Bila kolivčica." 


( Kazivala M. Pejagić, 
Vancaga, 1873. ) 

( Ive Prćić: "Bunjevačke 
narodne pisme", 
Subotica, 1939. 40. str. ) 


51. DICI ( 1.) 


Narasla je trava 
Za odžakom sama. 
Pere travu kosi, 
Voda otkos nosi, 
Janja ručak nosi: 
Kajgane i Žmara 

I malo rebara. 

Tu njih dvoje sili 
Pa ručak pojili. 


( Kazivala Manda Baić, 
Đurđin, 1911. ) 
( Ive Prćić: str. 41.) 


52. DICI ( 2.) 


Šipka majka Mandu 
Zlaćanom šipčicom: 
"Rasti, rasti, Mando, 
Uji u svatove, 

Ujni u pohode, 

A majki u goste. 
Od uje ćeš dobit 
Zlaćano prstenje, 
Od ujne ćeš dobit 
Svilenu maramu. 
Od majke ćeš dobit 
Rumenu jabuku." 


( Kazivala Krista Ivanković, 
Subotica, 1932. ) 
( Ive Prćić: str. 41.) 


53. DIVOJKI ( 1.) 


Divojka je Krista 
Roda bogatoga. 
Bogati je prose 
Što prstenje nose. 
Sva je braća daju, 
A najmlađi ne da: 
"Nije moja sela 
Još konja dorasla, 
Već je moja sela 
Bila pa rumena, 
Mlada i zelena, 
Da u kolo iđe, 
Da u kolu igra, 
Da u kolu pleše 
Da maramu veže." 


( Kazivala Manda Baić, 
Đurđin, 1911. ) 
( Ive Prćić: str. 43.) 


54. DIVOJKI ( 2. ) 


Mara je divojka 
Roda bogatoga. 
Bogati je prose 
Što prstenje nose. 
Sva je braća daju, 
A najmlađi ne da: 
"Nije naša Mara 
Nuz konja odrasla, 
Već je naša Mara 
Nuz kolo odrasla 
Da u kolo iđe 

Da se njome diče 
Momčad i divojke 
Da se njome diče 
Otac pa i majka." 


( Kazivala Katica Kulišić, 


Baja, 1911.) 
( Ive Prćić: str. 44.) 


55. DIVOJKI ( 3. ) 


Izrasla se je ruža 
Kati pod pendžerom, 
Iz rakije rasla, 

Iz vina cvatala. 

Pod njim sidi Kata 
Pa maramu veže. 
Sridom izvezena, 
Krajom opšivena, 
Pa ona smotaje, 
Dragom u džep daje: 
"Evo, tebi dragi, 
Marama vezena, 
Sridom izvezena; 
Krajem opšivena, 

Pa ti iđi kući, 

Pa se ti pofali 

I ocu i majki, 

I bratu i seli 

Šta ti Kata dala 

I u džep smotala." 


( Kazivala Katica Kulišić, 
Baja, 1911.) 
( Ive Prćić: str. 44. ) 


56. DIVOJKI ( 4. ) 


Čuva majka Katu 
Ne da je viditi 
Suncu ni misecu, 
Ni bilome danu, 
Ni s njom besiditi. 
Okladi se Miša 
Da će je viditi 

I s njom besiditi. 
Rano rani Mišo, 
Još ranije Kata. 
Kad Mišo u bašču, 
A Kata u bašči. 
Kata ružu bere, 

U ruži s' umiva, 
Rozmarin zaliva: 
"Jao, rozmarine, 
Ko će te zaliti 
Kada mene mladu 
Na jesen udadu? 
S tobom će se moji 
Svatovi kititi. 

Kao paun perjem, 
Golub golubicom." 


( Kazivala Katica Kulišić, 


Baja, 1911.) 
( Ive Prćić: str. 51. ) 


57. STANA JEDINICA 


Stana jedinica, 
Navik bolesnica. 
Čuvala je majka, 
Ne da je viditi 
Suncu ni misecu, 
Ni bilome danu. 
Kladio se junak 
Da će je viditi 

I š njom besiditi. 
Rano rani junak, 
Još ranije Stana. 
Kad junak u bašču, 
I Stana u bašči. 
Rosnu kosu češlja, 
Bilo lice žmiva, 
Rozmarin zaliva: 
"Jao rozmarine, 
Ko će te zalivat 
Kad menekar mladu 
Na jesen udadu? 

S tobom će se moji 
Svatovi kititi. 

Kao paun perjem, 
Golub golubicom." 


( Kazivala Antona Patarica 
Čavolj ) 

( Etnografija J. SL, 
Budimpešta, 1975. 

br. 1. str. 98. ) 


, 


58. VEZILJI ( 1.) 


Vezak vezla Ana 
Srebrenom iglicom 
I sa suvim zlatom 
Po debeloj svili. 
Sigrala se s Pajom 
I u sigri Ana 

Iglu polomila, 
Zlato umrsila, 
Svilu poderala. 
Karala je majka 

I nedilju dana 

Na to veli Ana: 
"Ne karaj me, majko, 
Brat mi kujundžija, 
Iglu će skovati. 
Sela mi grkinja, 
Zlato će odmrsit. 
Pajo dućandžija 
Svilu će poklonit, 
Pa će opet biti 

Ko što je i bilo." 


( Kazivala Krista Ivanković, 
Subotica, 1932. ) 
( Ive Prćić: str. 53. ) 


59. VEZILJI ( 2. ) 


Narasla narandža 
Pokraj vinograda. 
Pod njom sidi Ana, 
Sitan vezak veze. 
Njoj dolazi dragi, 
Š njim se zasigrala, 
Iglu izgubila, 

Svilu ukršila, 
Zlato umrsila. 
Karala je majka 
Sve dva po dva dana. 
Odgovara Ana: 
"Ne karaj, majko, 
U mene su ujci 

Na moru trgovci, 
Iglu će skovati, 
Svilu će kupiti, 
Zlato odmotati." 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petrona Petreš, 
Kaćmar ) 

( Etnografija J. SL, 
Budimpešta, 1975. 

br. 1. str. 100. ) 

60. VEZILJI ( 3.) 


Ode nama kažu 
Vezilju divojku. 
Vezilja divojka 
Sitan vezak vezla, 
Pod zelenom jelom 
Iglu izgubila, 
Derđef polomila, 
Karala je majka 
Kućni starešina. 
Odgovara majki: 
"Ne karaj me, majko, 
Kućni starešina, 

U mene su ujci 

Na moru trgovci. 
Iglu će skovati, 

A derđef kupiti." 


( Kazivala Kata Sekulić, 
Vancaga ) 

( Etnografija J. SI. 

br. 1. str. 102. ) 


61. ZARUČNICIMA 


Umiva se Liza 

U Dunavoj vodi, 

I skinila Liza 
Svilenu maramu, 
Pa metnila, nane, 
Na zelenu travu. 
Al' opazi Stipe 

Od bilih ovaca 

I od jaganjaca. 

Pa ukrade Lizi 
Svilenu maramu. 
Ljuto klela Liza: 
"Ko je ukro moju 
Svilenu maramu, 
Triput mu se, Bog da, 
Ojagnjile ovce 

U godini dana. 
Svaka ovca, nane, 
Dvoje jaganjaca. 
Bliznjakuše, nane, 
Dvoje i po troje." 
Al to čula, nane, 
Stipanova nana, 
Pa govori Stipi: 
"Da mi je bar znati 
Čija je to ćerka, 
Što mi tako ljuto 
Mog sina uklela." 
Al' govori Stipe: 
"Ne morate, nane, 
Vi to tako znati. 
Neće to bit dugo, 
Pa ćete je, nane, 
Snajom nazivati." 


( Kazivala Krista Ivanković, 
Subotica, 1932. ) 
( Ive Prćić: "Bunjevačke 
narodne pisme" 
Subotica, 1939. str. 71.) 


62. DRUGARICAMA 


Dvi su druge, nane, 
Virno drugovale, 

U jednoj se, nane, 
Vodi umivale, 

Tu su vodu, nane, 
Pod bor salivale, 
Kad je boru, nane, 
Voda dodijala, 
Ispod bora, nane, 
Ništo progovara: 
"Je I vi te dvi druge, 
Virne rastavljajte, 
Je !' menekar mladog, 
Ovdud izbavljajte." 
Žavo j' bilo nani, 
Tog zelenog bora, 
Već rastavlja nana, 
Te dvi drugarice, 
Maru su udali 

Di sunce izlazi, 
Katu su udali 

Di sunce zalazi, 

Po zlatnoj se zvizdi 
Virno pozdravljale. 


( Kazivala Marija Stantić, 
Subotica, 1932. ) 
( Ive Prćić: str. 74. ) 


63. DVI DRUGE 


Dvi su druge, nane, 
Virno drugovale; 

U jednoj se vodi 
Navik umivale; 

Tu su vodu, nane, 
Pod or izlivale; 
Kad je oru, nane, 
Voda dodijala, 

A or progovara: 

"IP vadite, nane, 
Ora iz korena, 

I rastavite, nane, 
Virne drugarice." 
Martu su udali 

Gdi sunce izlazi; 
Janju su udali 

Gdi sunce zalazi. 
Janja drugu, nane, 
Po zvizdi pozdravlja: 
"Jesi I' zdrava, Marto?" 
Marta drugi, nane, 
Na to odgovara: 

"Ja sam zdrava, Janje, 
Al sam nevesela. 
Bog mi dao, Janje, 
Opaku svekrovu 

I opakog svekra. 
On u ponoć, Janje, 
Na vodu me šalje." 
Janja drugu, nane, 
Po zvizdi svituje: 
"Ja ću tebe, Marta, 
Mladu naučiti. 

Ti urani, Marta, 

Pa vode donesi, 

Pa je metni, Marto, 
U zelenu bašču 
Pod žutu narandžu. 
Kad svekar zaište, 
Ti vode donesi!" 


( Kalendar Subotička 


Pe ' oO 
Danica", XX 1903. s. 53-54. ) b 
g 

64. UDAČI 


Izrasla narandža 
Na srid vinograda. 
Višljinom je, nane, 
Do neba narasla, 
A širinom, nane, 
Do careva grada. 
Pod njom sidi Ana, 
Sva je raščupana, 
A i uplakana. 
Ondud iđe Marko 
Na konju đogatu 
I on nosi, nane, 
Srebrne grebene 
I zagladi Anu. 
Kad je zagladio, 
Triput poljubio. 
Da je ko brojio, 

I više bi bilo. 

Pita Marko Anu: 
"A šta si mi, Ane, 
Tako uplakana? 
Je !' žavo, Ane, 
Dvora samotvora? 
Je l' žavo, Ane, 
Stare mile majke? 
Je ' žavo, Ane, 
Starog zavičaja?" 
Odgovara Ana: 


"Ni mi žavo, Marko, 


Dvora samotvora, 
Ni mi žavo, Marko, 
Stare mile majke, 
Ni mi žavo, Marko, 


TA 


Starog zavičaja, 
Već mi žavo, Marko, 
Njige materine, 
Što me njigovala. 
Kad sam bila mala, 
U zlatnoj me nana 
Kolivki ljuljala, 

U srebm me nana 
Povoj povijala, 

A pelene bile 

Od zelene svile." 


( Kazivala Krista Ivanković, 
Subotica, 1932. ) 
( Ive Prćić: str. 72.) 


65. NARASLA NARANDŽA 


Narasla narandža 
Na srid vinograda, 
Pod njom sidi Mara, 
Sva je raščupana. 
Ondud iđe Pere 
Sa zlatni grebeni, 
Dvared zagladio, 
Triput poljubio, 
Da je ko brojio, 
Bilo bi sto puta, 
Majka je brojila, 
Al je stara bila, 
Pa se zabunila. 


( Kazivala Marija Stantić, 
Subotica, 1932. ) 
( Ive Prćić: str. 58. ) 


66. LOPTALA SE JAGA 


Loptala se Jaga 
Zlaćanom jabukom. 
Naišli su, nane, 

Ti Vranjini momci, 
Pa su joj kečili 
Zlaćanu jabuku 
Gori med oblake. 
Al govori Jaga: 

"Oj, oblaci đaci, 
Po nebu vraćaci, 
Vratite mi moju 
Zlaćanu jabuku. 
Došli su mi gosti, 
Gosti od radosti. 
Svekar i svekrva, 
Diver i jetrova. 

I Vranjini momci 
Piju vino s lonci, 

A sam Vranjo glavom 
Pije vino s tavom." 


( Kazivala Manda Baić, 
Subotica, 1911.) 
( Ive Prćić: str. 54. ) 


67. ZASPALA JE TEZA 


Zaspala je Teza 
Na drenku korenku, 
Budila je majka 

I dva i tri danka: 
"Ajd, ustani, Tezo, 
Zmija te izide, 
Voda te odnese, 
Sunce te opali." 
Al' govori Teza: 
"Nek me zmija ide, 
Nek me voda nosi, 
Nek me sunce pali 
Što me niste dali 
Za Ivana đaka, 
Popinog nećaka, 
Koji perom piše 
Po orlovom krilu, 
Krilu paunovom, 
Koji ispisuje 

Oke divojačke 

I lice junačko." 


( Kazivala Manda Baić, 
Đurđin, 1911.) 
( Ive Prćić: str. 50. ) 

68. ZASPALA JE MARGA 


Zaspala je Marga 
Pod ružom zelenom, 
Pod đulom rumenom. 
Budila je nana: 
"Ustaj, ustaj, Margo, 
Puna su ti nidra 

Te zelene ruže, 

Te đule rumene!" 

Al' ne sluša Marga 
Te nanine riči. 
Ondud iđe Pajo, 

Pa Margi besidi: 
"Ustaj, ustaj, Margo, 
Puna su ti nidra 

Te zelene ruže, 

Te đule rumene!" 
Tad ustala Marga 
Kao ožežena 

Pa istrese Marga 
Ruže iz nidara. 


( Zapisao Nikola Ilanković) 


(Književni sever", VI, 
Subotica, 1930. 
sv. 7-10. str. 291.) 


69. SIJALA JE MARA 


Sijala je Mara 
Tatar i ružicu, 
Bošnjak i metvicu. 
Ondud iđu, nane, 
Ti Markovi momci, 
Pa joj pogaziše 
Tatar i ružicu, 
Bošnjak i metvicu, 
Svu je izgrliše, 
Svu je izljubiše. 
Mara sudom traži, 
Sud joj dosuđuje. 
Da njim nisi draga, 
Ne bi te grlili. 

Da njim nisi mila, 
Ne bi te ljubili." 


( Kazivala Mariška Gabrić, 


Subotica, 1932. ) 
( Ive Prćić: str. 54. ) 


70. ŽUTI ZUMBUL RASTE 


Žuti zumbul raste 
Na avlinski vrati. 
Pod njim sidi Mara 
Sva je raščupana. 
Doletio soko 
Soko iz visoka 
Pa odnese Maru 
Gori pod oblake. 
Za njom trči Tuna 
Iza glasa viče: 
Oj, oblaci, đaci, 
Po Bogu vraćaci, 
Vratite mi moju 
Rođenu sestricu. 
Ja ću vama dati 
Pluge i volove 

I volovske roge 

I projino sime 

Za Marino ime 

I oraće gvožđe 
Da mi Mara dođe." 


( Kazivala Katica Kulišić, 
Baja, 1911.) 

( Ive Prćić: Bunjevačke 
narodne pisme", 
Subotica, 1939.str. 38. ) 


71. SIGRALA SE MARGA 


Sigrala se Marga, 

I u sigri Marga, 
Suknju poderala, 
Karala je majka, 

I dva i tri dana, 

Al govori Marga: 
"Ne karaj me, majko, 
Ni jednoga dana, 

Ja ću Janka ljubit, 

Pa će suknju kupit." 
Ona nosi Janku: 
"Evo tebi, Janko, 
Suknja poderana, 

Je !' mi staru krpi, 

Je ' mi novu kupi." 
Al' govori Janko: 
"Nisam krojač, Margo, 
Da ti staru krpim, 
Već gospodar, Margo, 
Da ti novu kupim." 
Ondud iđu, nane, 
Tri mlada dočara, 
Oni nose, nane, 
Cica i pargara. 

Sitno šije Marga, 

Da se Janko smije, 
Još sitnije rubi, 

Da je Janko ljubi, 
Još sitnije bira, 

Da je Janko dira. 

( Kazivala Marija Stantić, 


Subotica, 1932. ) 
( Ive Prćić: str. 67-68 ) 


72. SAVILA SE VRIŽA 


Savila se vriža, 

Vriža oko križa, 

Di j' zelena trava, 

Di se Stipe valja 

I košulju kalja, 
Karala ga majka 

Po dva po tri dana, 
Al' besidi Stipe: 

"Ne karaj me, majko, 
Nećeš me ti prati, 
Prati i štirkati, 

Roljat i peglati, 

I košulje dati, 

Već će moja Manda, 
Prati i štirkati, 

Roljat i peglati, 

I košulju dati." 

( Kazivala Marija Stantić, 
Subotica, 1932. ) 
CiIve Prćić stn 52/7) 


73. IGRALA JE MARGA 


Igrala je Marga 
Sitno cupacaja, 
Vidio se Margi 

Kraj od šlingeraja, 
Al' besidi nana: 
"Digni, digni, Margo, 
Kraj od šlingeraja, 
Jel će naić Števo 

Pa će ukaljati." 

Al' njoj veli Marga: 
"Neka, neka kalja, 
Sama sam ga prala, 
Prala i štirkala, 
Roljala, peglala. 
Nisam nikom dala 
Žito iz ambara, 
Ječam iz atara." 


( Kazivala Marija Stantić 
Subotica, 1932. ) 
( Ive Prćić: str. 54.) 

74. POTOPI SE ŠAJKA 


Potopi se, nane, 
Šajka divojaka. 

I med njima Vita 
Vikom dovikiva, 
U pomoć doziva: 
"Ko bi mene mladu 
Odud izbavio, 

Ja bi tome dala 
Lice poljubit" 

Al to misli Vita 

Da niko ne čuje. 
Al' to čuo Joso 

S visokih pendžera, 
On uzima lađu 

Pa izbavi Vitu. 
Kad je izbavio, 

Na travu metnio, 
Pa govori Joso: 
"Znaš li, znaš li, Vito, 
Šta si obećala? 

Da ćeš dati, Vito, 
Lice poljubiti." 

Al' govori Vita: 
"Ne ljubi se lice 
Kraj ladne vodice, 
Već se ljubi lice 
Srid moje baštice." 


( Kazivala Krista Ivanković, 
Subotica, 1932. ) 
( Ive Prćić: str. 56. ) 


75. KLETVA POKUDENE 
DIVOJKE 


Dva ti briga, nane, 
Gorom pribigoše, 
To ne bilo, nane, 
Ta dva briga mlada, 
Već to bila, nane, 
Momak i divojka. 
To je junak, nane, 
Taj Stipićev Pajo, 
A divojka, nane, 
Dulićeva Mara. 
Umori se Pajo, 
Razboli se Mara, 
Al besidi Pajo: 
"Što si mi se, Mare, 
Tužna razbolila?" 
Odgovara Mara: 
"Nisam ti se, Pajo, 
Bolom razbolila, 
Već te kušam, Pajo, 
Jesam li ti draga?" 
A! besidi Pajo: 

"Ti si meni, Mare, 
Dosad draga bila, 
Sad te kude, Mare, 
Tvoji kudioci. 

Prvi vele, Mare, 
Sanjava divojka. 
Drugi vele, Mare, 
Da si uda roda. 
Treći vele, Mare, 
Da si ljuta guja." 
Odgovara Mara: 
"Ko govori, Pajo, 
Sanjava divojka, 
Taj ne imo, Pajo, 
U bolesti sanka. 
Ko govori, Pajo, 
Da sam uda roda, 


Uda mu se roda 
U rod urodila. 
Ko govori, Pajo, 
Da sam ljuta guja, 
Ljuta mu se guja 
Oko vrata vila, 

I na srcu, Pajo, 
Gnizdo načinila." 


( Zapisala Julka Đelmiš ) 
( Književni sever", VI, 
Subotica, 1930. sv. 7-8-9. 
str. 299. ) 


76. ZASPALA JE MARA 


Zaspala je Mara 
Pokraj vode ladne. 
Budila je majka: 
"Hajd ustani, Maro, 
Voda će te odnet, 
Sunce će te ispeć." 
Odgovara Mara: 
"Nek me voda nosi, 
Nek me sunce peče, 
Što me niste dali 
Za Ivana moga, 

Za popovog đaka, 
Koji perom piše, 
Perom po papiru, 
Po orlovim krilu." 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petrona Petreš, 
Kaćmar ) 

( Etnografija J. SI., 
Budimpešta, 1975. 

br. 1. str. 100. ) 

77. SEDLA MATO KONJA 


Sedla Mato konja, 
Kata odsedlava, 
Konj se zaigrava, 
A Mato se maša 
Priko njoj na sedla 
U Katina nidra 
Klela ga je Kata 
"Cm ti obraz bio 
Ko cme Ciganke, 
A moje srdašce 

Ko zelena trava." 
Ded pošetaj kralju, 
Poklon barjaktaru. 


( Kazivala Petrona Petreš, 
Kaćmar ) 

( Frnografija J. SI. 

br. 1. str 93.) 


78. STRILJAO JE IVO 


Striljao je Ivo 
Strilom med divojke, 
Pa usrili dragu 

Pod livo pazuvo. 

Al' besidi draga: 

"Ne striljaj me, Ivo, 
Jer ako ja tebe 


S tunjom iz nidara, 
Zlatom iz rukava, 
Gore će ti pasti, 
Nego meni strile.“ 


( Kazivala Kata Budimac, 
Baja ) 

( Finografija J. sl 

br. 1. str 93.) 


79. VOZIO SE IVO 


Vozio se Ivo 
Perom po Dunavu. 
Desnom rukom gmi, 
Livom dragu grli, 
Pa njojzi besidi: 
“Jao, moje drago, 
Zelena jabuko, 
Zelena uzbrana, 
Al' ne dozrijana, 
Na pazar vođena 
Nikom ne suđena, 
Već Ivi junaku, 
Voliš li mu majku? 


( Kazivala Kata Sekulić, 
Vancaga ) 


( Etnografija J. SI. 
br. 1. str. 93.) 


80. KATA PATA 


Kata, pata, Kata, 
Na grančici zlata. 
U petak se, nane, 
Razbolila Kata. 

U subotu, nane, 
Bolom bolovala, 
U nedelju nane 
Rano umirala, 
Avliju pomela 

I vode donela. 
Svojoj staroj majci 
Noge je oprala. 
Oj čubrova goro, 
Čubor da beremo 
Da kralja kitimo, 
Bana i banicu, 

I četir pivača 

I tog rastavljača 
Što kolo rastavlja. 
Kolo naokolo 

I sva kola redom. 


( Kazivala Petrona Petreš, 
Kaćmar ) 

( Etnografija J. Sl. 

br. 1. str. 89.) 


81. ANA JEDINICA 


Ana jedinica 

Navik bolesnica. 
Nosila je nana 

Do četri likara. 
Prvi likar kaže: 
"Umrit će vam Ana", 
Drugi likar kaže: 


Umrit će vam Ana." 
Treći likar kaže: 
"Nadigrat će Ana 
Devet divojaka 

I devet momaka." 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petrona Petreš, 
Kaćmar ) 

( Etnografija J. SI. 

br. 1. str. 99.) 


82. ZVONILA JE MARA 


Zvonila je Mara 
Gori u zvoniku 
Da je čuje dragi. 
To ne čuje dragi, 
Već je čula majka. 
Karala je majka 
Sve dva i tri dana, 
Al' govori Mara: 
"Kad si mlada bila, 
I ti si zvonila, 
Dragog dozivala." 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petrona Petreš, 
Kaćmar ) 

( Etnografija J. SI. 

br. 1. str. 99.) 


83. INTALA SE MARA ( 1.) 


Intala se Mara. 
Kako se intala 
Tako i ostala. 

Al' iđu oblaci 

Da odnesu Maru. 
Za njom bratac viče: 
"Oj, strašni oblaci, 
Dajte natrag Maru, 
Jer su došli gosti, 
I otac i nana, 

I bratac i sela." 


( Kazivala Marta Gilijan, 
Vancaga ) 

( Etnografija J. SI. 

br. 1. str. 98. ) 


84. INTALA SE MARA ( 2.) 


Intala se Mara 
Gori u oblaci. 
Kako se intala 
Tako je zaspala. 
K njoj dolazi dragi 
Pa je dovikiva: 
"Oblaci, oblaci, 
Dajte doli, Maru, 
Gosti su joj došli, 
Gosti od radosti, 
| otac i majka, 

I bratac i sela." 


( Kazivala Katica Kulišić, 
Baja, 1911.) 
( Ive Prćić: str. 40. ) 


85. PLELA, PLELA MARTA 


Plela, plela Marta 
Tri zelena vinca. 
Prvi vinac Marta 
Bratu je dodala, 
Drugi vinac Marta 
Sestri je poslala, 
Treći vinac Marta 
Dunavom pušćala: 
"Plivaj, plivaj, plivče, 
Moj zeleni vinče, 
Do dikinog dvora." 


( Zapisao Antun Pokomik, 
u Subotici, 1979. ) 


86. TRI VINCA 


Plela, plela Jela, 

Tri zelena vinca. 

Kad prvog oplela, 

Sebi ostavila, 

Kad drugog oplela, 
Bratu poklonila. 
Kad treći oplela, 
Nuz Dunav puštila: 
"Plivaj, plivaj, plivče, 
Moj zeleni vinče, 
Kad doplivaš, plivče, 
Do Stipine majke, 

Pa ti pitaj, vinče, 

Od Stipine majke 
Oće I' ženit Stipu. 
Ako će ga ženit, 

Nek ne traži, nane, 
Snaju udovicu, 

Već nek traži, nane, 
Jelu divojčicu." 


( Subotičke novine, 


IV, 26. V 1923. br. 21. str. 2. ) 


87. PLELA JELA TRI VINCA 


Plela, plela, Jela 

Tri zelena vinca, 
Kad prvog oplela, 
Sebi ostavila, 

Kad drugog oplela, 
Bratu poklonila, 
Kad trećeg oplela, 
Nuz Dunav puštila: 
"Plivaj, plivaj, plivče, 
Moj zeleni vinče, 
Kad doplivaš, plivče, 
Do Tomine nane, 

Ti upitaj, plivče, 
Oće I' ženit Ranka, 
Ako će ga ženit, 

Nek ne prosi, plivče, 
Mlade udovice, 

Već nek prosi, plivče 
Mlade divojčice. 
Udovici, nane, 
Magla prid očima, 
Divojčici, nane, 
Sjajna _misečina. 


( Kazivala Manda Baić, 
Đurđin, 1911. ) 

( Ive Prćić: Bunjevačke 
narodne pisme" 

Subotica, 1939. str. 50 - 51.) 


88. STIPIN KONJ 


Stipinog konja, 
Žicom pripinjaše, 
Žica se otkine, 
Stipin konj pobigne 
U Mandino žito, 
Žito ražovito. 

Skupo cini Manda, 
Sve krst po šezdeset, 
A vlat po žut dukat. 
Čudili se ljudi, 

To niko ne plaća, 

Ali Stipe plaća, 

Plaća i priplaća 
Zbog Mande divojke. 


( Kazivala Marija Stantić, 


Subotica, 1932. ) 
( Ive Prćić: str. 55. ) 


KioneRD), 


89. JEDINKOVA MAJKA 
1.) 


Jedinkova majka 

Na drum kolo vodi, 
Sve divojke fali, 

A najlipču kudi: 
"Kujo, kučko lipa, 
Ne suš' mog jedinka." 
"Ja ga i ne sušim, 

Od mene ne vene, 
Od ruže rumene, 

Od trave zelene, 

On se i sam suši, 

Na me gledajući, 

Bilu i rumenu, 
Tanku pa visoku, 

A ako vam žavo, 
Vašega jedinka, 

Vi ga zatvarajte, 
Napolje ne dajte, 
Kad na vodu pođem, 
Moj će koršov zveknit, 
Vaš će sinak dreknit." 


( Kazivala Manda Baić, 
Đurđin, 1911.) 
( Ive Prćić: str. 48 - 49.) 


90. JEDINKOVA MAJKA 
(2.) 


Jedinkova majka 

Na drum kolo vodi. 
Sve divojke fali, 

A najlipču kudi: 
"Kujo, kučko lipa, 

Ne suš“ mog jedinka." 
"Ja ga i ne sušim, 

On se i sam suši 

Na me gledajući. 

Kad na vodu pođem 
Moja brondza zvekne, 
Tvoj jedinak jekne. 
Rozmarin zeleni 
Privio se meni, 

Al' ja ću se tebi, 
Ružico rumena, 

Prije svog vrimena, 
Ostavit me nemoj 

Do moga imena, 

Do tvoga vrimena." 


( Kazivala Kata Sekulić, 
Vancaga ) 

( Etnografija J. SI, 
Budimpešta, 1975. 

br. 1. str. 92.) 


91. SITNA KIŠA PADA ( 1.) 


Sitna kiša pada, 

I s njom krupna lupa, 
Di je lipa Ana 

Bilo lice prala, 
Tamo je lipu Anu 
Zabolila glava, 
Vodila joj nana, 
Fratra sa oltara, 
Da joj Boga moli, 
Boga od uroka, 
Al' besidi Ana: 
"Ne zovite, nane, 
Fratra od oltara, 
Već zovite, nane, 
Peru gospodara, 
Nek triput poljubi, 
Pa će glava proći, 
I veselje doći." 


( Zapisao Ante Pokornik, 
u Subotici, 1980. god. ) 


92. SITNA KIŠA PALA ( 2.) 


Sitna kiša pala, 
Načinila kvara, 
Potopila, nane, 
Lipe Kate bašču, 
Di je lipa Kata 

Lice umivala, 

Di je lipa Kata 

Bile noge prala. 
Tamo lipu Katu 
Zabolila glava. 
Vodila je majka 
Fratru od uroka, 
AlI' govori Kata: 
"Ne vodi me, majko, 
Fratru od oltara, 
Da mi moli Boga. 
Već dovedi, majko, 
Ivu gospodara. 
Čim će Ivo doći, 
Glava će me proći." 


( Pivala Klara Kozma, 
Tavankut, 1985. 
zapisao Bela Gabrić, 
harmonizirao 

Miloš Pilić, Subotica ) 


93. SITNA KIŠA PADA (3) 


Sitna kiša pada 

I š njom krupna lupa. 
Potopila, nane, 
Lipe kate bašču 
Di je lipa Kata 
Bile noge prala. 
Tamo lipu Katu 
Zabolila glava. 
Pa govore žene 
Katicinoj nani: 
"Dozovite Kati 
Fratra od oltara, 
Pa nek moli, nane, 
Boga od uroka, 
Pa će glava proći 
I veselje doći." 

Al govori Kata: 
"Ne zovite, nane, 
Fratra od oltara, 
Već zovite, nane, 
Matu gospodara, 
Nek triput poljubi 
Pa će glava proći 
I veselje doći." 


( Kazivala Krista Ivanković 


Subotica, 1932. ) 

( Ive Prćić: Bunjevačke 
narodne pisme" 
Subotica, 1939. str. 62. ) 


94. PROSI BELA VITU 


Prosi Bela Vitu, 
Pa besidi lipo: 
"Pođi za me, Vito, 
U mene su, Vito, 


Dvori na stupove, 
Iđu na krugove, 

I u dvoru, Vito, 
Devet paunova, 
To su tvoji, Vito, 
Devet diverova, 

I u dvoru, Vito, 
Devet paunica, 
To su tvoji, Vito, 
Devet jetrovica, 

I u dvoru, Vito, 
Guče golubica, 
To je moja majka, 
Tvoja svekrovica." 


( Kazivala Jela Peić, 
Bajmok, 1928. ) 
( Ive Prćić: str. 66. ) 


95. PITA MAJKA SINA 


Pita majka sina: 
"Di si Marijane?" 
"Di sam bio, nane, 
Dobro mi je bilo. 
Kod Stanke sam bio, 
Rujno vino pio. 
Vidio sam, nane, 
Stanka se ogleda 

I na me pogleda. 
Čini mi se, nane, 
Da bi pošla za me, 
Al' ne smi od nane. 
Ukro bi je, nane, 
Al' je čuva straža," 


( Matija Poljaković: 
"Č'a Bobina razgrala", 
II slika ) 

( kraljice" ) 


96. PITA MAJKA MILU 


Pita majka Milu: 

"Di si bio, Mile?" 
On joj na to veli: 
"Dobro mi je bilo, 
Kod Stanke sam bio, 
Rujna vina pio. 
Vidio sam, nane, 
Da bi pošla za me, 
Al' ne smi od nane. 
Ukro bi' je, nane, 
Al' je čuva staža, 
Mala straža, nane, 
Devet kapetana. 
Prid kućom njim, nane, 
Tanak jablan raste. 
Ja ću se popeti 
Jablanu na granu, 
Pa ću zapivati 
Kano lastavica, 

I zakukat, nane, 
Kano kukavica, 

Ne bi I! mi se, nane, 
Ta Stankina nana 
Mladom smilovala, 
I tu lipu Stanku 
Meni mladom dala." 


( Kazivala Jela Peić, 
Bajmok, 1928.) 
( Ive Prćić: str. 57. ) 


97. FALILA SE MARA 


Falila se Mara, 

Da će sazidati 

Pod Somborom kulu, 
Troja vrata pravi 
Od suvoga zlata, 
Od dragog kamena. 
U pendžer je Mara 
Ružu usadila, 
Naišo je Stipe 

Na vrancu konjicu, 
Pa govori Stipe: 
"Pusti, ružo, vrižu, 
Da uđem u kulu, 
Pa da vidim, ružo, 
Šta mi Mara radi, 
Je |' mi Mara spava, 
Je ' o meni sanja. 
Borme Mara spava 
I o meni sanja, 
Žavo mi je budit, 
Od mirisa ljubit, 
Puna su joj nidra 
Majkine dušice, 
Rumene ružice." 


( Kazivala Manda Baić, 
Subotica, 1911.) 
( Ive Prćić: str. 51-52.) 


98. HVALILA SE FANA 


Hvalila se Fana 

Da j' na glasu prelja, 
Prelja i vezilja, 
Tkalja i šivalja, 

Al' to čuo Joso, 

Pa uzima Joso 
Jedno povisamce: 
"Evo Tebi, Fane, 
Jedno povisamce 
Pa opredi, Fane, 
Gaće i košulju, 

A što ti ostane, 

To tebi u dare." 

Al' besidi Fana: 
"Šta sam čula, Joso? 
Da si kujundžija. 
Evo tebi, Joso, 
Prsten s ruke moje 
Pa ti otkuj, Joso, 
Puca krekećuša, 
Sablju zvekećušu, 
A što ti ostane, 
Potkuj konja vrana. 
Na njemu mi, Joso, 
U svatove dođi. 
Puca će krekećat, 
Sablja će zvekećat, 
A ploča će sjati, 
Kolo će igrati." 


( Kalendar _ Danica", VI, 
Subotica, 1889.s. 72.) 


99. OTMICA KATE 
DIVOJKE 


Vezak vezla Kata 
Po zlatnom đerđepu- 
'Itar vezak bili 

Po toj biloj svili. 
Kada nesta Kati 
Tog suvoga zlata, 
Tada iđe Kata 

U nove dućane, 
Sobom vodi Kata 
Devet divojaka, 
Devet drugarica. 
Kad je došla Kata 
U prve dućane, 

U dućane, nane, 
Taj Dulićev Ive 

I sa njim, nane, 
Do devet drugara. 
Kad vidio Ive 
Među divojkama 
Katu divojčicu, 
On zatvara, nane, 
Devetora vrata, 
Pa besidi Ive: 
"Evo nama, braćo, 
Svakom po divojka, 
A menikar, braćo, 
Kata divojčica!" 


( Zapisala Julka Đelmiš ) 
(Književni sever", 

VI Subotica, 1930. 

sv. 7-10. s. 297.) 


100. UČILA JE MARA 


Učila je Mara 
Devet divojaka. 
Učila je vezti 

Po bijeloj svili 
Srebrnom iglicom 

I sa suvim zlatom. 
Kad nestalo Mari 
Tog suvoga zlata, 
Ode Mara, nane, 
Prid nove dućane 

I povela s njom 
Devet divojaka. 

I zaište Mara 

Iz novih dućana: 
"Iznesi mi, Marko, 
Tog suvoga zlata." 
Al' govori na to 
Dućandžija Marko: 
"Ne miri se, Mare, 
Zlato prid dućanom 
Na tom suncu žarkom, 
Već se miri, Maro, 
Zlato u dućanu 

U debelom ladu." 
Privari se Mara 

1 ona uvede 

Devet divojaka 

U nove dućane. 

A zatvara Marko 
Na dućanu vrata 

I dovede Marko 
Devet svojih kalfa 
Pa njim govorio: 
"Evo vama, momci, 
Svakom po divojka, 
A meni će, momci, 
Majstorica Mara, 
Koju sam ja lani, 
Od majke prosio, 
Ja je nisam, momci, 
Od majke dobio." 
( Kazivala Krista Ivanković, 
Subotica 1932.) 

( Ive Prćić: str. 62. ) 


101. KLADIO SE PERE 


Kladio se Pere, 

Da j njegova Mara, 
Kladio se Mate, 
Da j njegova Mara, 
Al' govori Mara: 
"Ja ću se popeti, 
Jablanu na granu, 
Pa ću zamavati, 
Svilenom maramom, 
Koji prvi dođe, 
Toga je divojka 
Koji drugi dođe, 
Toga je marama." 
Pere prvi došo, 
Njegova divojka, 
Mate drugi došo, 
Njegova marama, 
Al' govori Mate: 
"Lipča je marama, 
Neg' tvoja divojka." 
Al' govori Pere: 
"Maramu ću kupit, 
A Maru ću ljubit." 


(Književni sever" III, 
Subotica, 1927. 
sv. 3-4. str 99. ) 


102. OKLADA ZA 
DIVOJKU 


Kladila se, nane, 
Dva mlada junaka 
Pere kaže, nane, 


Da j njegova Kata; 
Mate kaže, nane, 
Njegova j' divojka. 
Al' besidi Kata: 
"Neću tako, momci, 
Već ovako žajte: 

Ja ću se popeti 
Jablanu na granu, 
Zamavat ću, momci, 
Svilenom maramom 
Koji prija dođe- 
Toga je divojka; 
Koji posli dođe- 
Toga je marama." 
Pere prija dođe, 
Njegova j' divojka; 
Mate posli dođe, 
Njegova j' marama. 
Iđe kući Pere 

Kući pivajući. 

Iđe kući Mate, 
Kući plakajući. 

Al' besidi Mate: 
"Alaj lipa ova 
Katina marama." 
AL besidi Pere: 
"Još je lipša, moja 
Kata divojčica. 
Maramu ću kupit, 
Kupit pa izgubit, 

A Katu ću zato 
Zagrli“ pa ljubit ." 


( Zapisao: 

Nikola Ivanković ) 
(Književni sever", VI, 
Subotica, 1930. 
sv. 7-10. s. 297.) 


103. STIPE I VILA 


Razboli se Kata 

Pa zaželi Kata 
Burundžuka grožđa 
Iz careva, nane, 
Nova vinograda, 
Što je carić, nane, 
Rukom posadio 

I srebrnom, nane, 
Žicom povezao, 

I zlaćanom, nane, 
Lecom ogradio. 
Al' to čuo Stipe 

Pa on jaše, nane, 
Konja šarenoga, 
Pa on leti, nane, 
Priko polja ravna 
Kao zvizda, nane, 
Priko neba sjajna 
Da uzbere Kati 
Burundžuka grožđa 
Iz careva, nane, 
Nova vinograda, 
Pa on biži, nane, 
Priko polja ravna. 
Al besidi, nane, 
Beogradska vila, 
Beogradska vila, 
Vila zagorkinja: 
"Mol' se Bogu, Stipe, 
Što si pritrčao 
Priko polja ravna, 
Ja bi' tebi Stipe, 
Odšalila šalu!" 


( Zapisala Julka Đelmiš ) 
( Književni sever", VI. 
Subotoca, 1930. sv. 7-10. 
s293-294.) 


104. RAZBOLI SE 


JEDINICA 


Razboli se, nane, 
Jedinica Julka, 

Pa zaželi, nane, 
Benđiluka grožđa 
Iz careva toga 
Nova vinograda, 
Što je carić, nane, 
Rukom posadio 

I srebnmom, nane, 
Žicom ogradio. 
Ona misli, nane, 
Da niko ne čuje, 
Al to čuo Joško, 
Pa uzjaši oma 
Konja velikoga, 
Pa on leti, nane, 
Priko polja ravna 
Kano zvizda, nane, 
Priko neba sjajna. 
Kad je došo Joško 
Do careva toga 
Nova vinograda 

I nabro je Julki 
Benđiluka grožđa. 
Ko) 

Kad je došo 

Do Julkina dvora, 
I dono je Julki 
Benđiluka grožđa. 
Pa govori Joško: 
"Evo tebi, Julka, 
Benđiluka grožđa. 
Alaj sam se, Julka, 
Namučio muka. 
Spazila me tamo 
:Pudaruša Mara. 
Za benđiluk grožđe 
Mal mi nije Mara 
Glavu pogubila." 


( Kazivala Krista Ivanković, 


Subotica, 1932. ) 
( Ive Prćić: str. 60. ) 


105. VIČE MAJKA MARU 


Viče majka Maru, 
Priko bilog grada, 
"Jesi I', jesi 1', Mare, 
Ubilila dare?" 
"Nisam, nisam, nane, 
Ni do vode došla. 
Gledala sam, nane, 
Di s' bratac i sela 
Strašno omraziše, 
Da j' za čega, nane, 
Ne bi ni žalila, 

Već za jednu, nane, 
Tananu košulju. 
Sela ište njojzi, 

A bratac joj ne da, 
A!' besidi sela: 
"Neću te se, brate, 
Skoro zaželiti, 

Dok gavranu, brate, 
Ne pobili perje, 
Dok ne rodi, brate, 
Javor jabukama, 
Dok zapiva, brate, 
Riba u Dunavu." 
Nije prošla, nane, 
Ni nedelja dana, 
Al' se sela, nane, 
Brata zaželila. 

Ona iđe, nane, 
Tom crnom gavranu: 
"Je I tebi, gavro, 
Pobililo perje?" 
"Borme nije, sele, 
Još mi crnje raste." 
Ona kiti, nane, 
Javor jabukama, 
Vitar dune, nane, 
Jabuke se krune. 
Ona iđe, nane, 
Ribi u Dunavu: 
"Zapivaj, ribice, 

Po Bogu sestrice, 
Tanko, glasovito, 
Vrlo žalovito, 

Nek se čuje riba 

Čak do brata moga, 
Brata rođenoga." 
Riba odgovara: 

"Ne možem ti, jadna, 
Tužna zapivati." 

Kad ribica ziva, 
Voda je zaliva, 
Ostala je sela, 

Bez brata rođena. 


( Kazivala Manda Baić, 
Đurđin, 1911. ) 
( Ive Prćić: Bunjevačke 
narodne pisme" 
Subotica, 1939. str. 39. ) 


106. NALETILA DVA 
GAVRANA 


Naletila, nane, 
Dva vrana gavrana, 
I leteći, nane, 

Sebi govoreći: 
"Jao, oči naše, 
Kud nas zavodite, 
Jao, krila naša, 
Kud nas zanosite, 
U to selo malo, 
Selo neveselo, 

U tom selu, nane, 
Nigdi ništa nema, 
Drva ni kamena, 
Samo jedna, nane, 
Grana jorgovana, 
Pod njom sidi Jaga, 
Bilu svilu prede, 

A brišim pripreda. 

Svilu stere Jaga, 
Na zelenu goru, 
Brišim stere Jaga, 
Na zelenu travu. 
Sterajući Jaga, 
Hitro ožednila, 
Uzme vidro Jaga, 
Pa na vodu ode, 
Pa vode donese, 
Pa s' Jaga sagnila, 
Da s' vode napije, 
Opazi je Ivša, 

Ivša od ovaca, 

I od jaganjaca, 

AI' podvikne Ivša: 
"Ne pij vodu, Jago, 
Sa toga bunara, 
Tu su vodu, Jago, 
Vile otrovale, 

U njojzi su, Jago, 
Čedo okupale, 
Nit kršteno, Jago, 
Nit" od zla miveno." 
Al' odvikne vila, 
Vila sa planine: 
"Mol' se Bogu, Ivša, 
Što te sačuvala 
Majka od uroka. 
Ja bi tebi, Ivša, 
Odšalila šalu, 
Triput bi te bile 
Progonila ovce, 
Četvrti put tebe 
Smrtno pogodila." 


( Kazivala Krista Ivanković, 
Subotica, 1932. ) 
( Ive Prćić: str. 55 - 56. ) 


107. PROSI ALBE JELU 


Prosi Albe Jelu, 
I isprosio je, 
I prsten metnio, 
I u grad doveo, 
Al se nana inja, 
I po dvoru šeta, 
Al' besidi Albe: 
"A šta je to, nane, 
Šta se vi injate, 
Po dvoru šetate, 
Je ' vam nisu, nane, 
Po volji snašica?" 
Odgovara nana: 
"Sve mi jeste, Albe, 
Samo jedno nije, 
Sirota je, Albe, 
Jelica divojka, 
A silne si, Albe, 
Svate sakupio, 
Pa ko će im, Albe, 
Nadiliti dara." 
Nana misli sama 
Da niko ne čuje, 
Al' to čula Jela: 
"Ako sam ja, nane, 
Sirota divojka, 
Meni j' moja nana, 
Saložila dara, 
Đuvegiji, nane, 
Sa zlatom košulju, 
Diverov'ma, nane, 
Konja pod oružjom, 
Jetrovama, nane, 
Crne merceline, 
Zauvama, nane, 


Šator bile svile, 
Svekru babi, nane, 
Zlaćanu stolicu, 
Srebrnu nožicu, 
A svekrovi, nane, 
Tunju od sto listi, 
Od devet vrvova, 
Od deset krajova." 
Ne čudi se nana, 
Tolikome daru, 
Već se čudi nana, 
Tunji od sto listi, 
"Di li je narasla, 
Di li napupala, 

Di li procvatala, 
Di li sazrijala." 
Odgovara Jela: 
"Narasla je, nane, 
U carevoj bašči, 
Napupala, nane, 
Caru na armaru, 
Procvatala, nane, 
Caru na pendžeru, 
Sazrijala, nane, 
Carici u ruki." 


( Kazivala Marija Stantić, 
Subotica, 1932. ) 
( Ive Prćić: str. 63 - 64. ) 


108. DIVOJKA NEĆE ZA 


NEDRAGOG 


Zaspala je Kata 
Gori, na čardaku. 
Kraj nje sidi majka, 
Bile dare slaže: 
"Spavaj, spavaj, Kato, 
Moje dite drago! 
Kome te je, Kato, 
Obećao babo! 
Stipićevom _Josi. 

Al' besidi Kata: 
"Kad vidite, nane, 
Josine svatove, 
Iznes'te me, nane, 
Prid dvor na sunašce, 
Pokrite me, nane, 
Bilim burundžukom, 
Podviknite, nane, 
Tanko glasovito, 
Vrlo žalovito: 
"Umrla mi Kata!" 
Kad je došo Joso 

S njegovi svatovi, 
Ali iđe Joso 

U zelenu goru, 

Pa privrće Joso 
Drvlje i kamenje, 
Pa on traži, nane, 
Zmiju šarovitu, 
Šarovitu, nane, 
Vrlo jadovitu, 

Pa on meće, nane, 
Kati oko vrata 

Ne bi I' mu se Kata 
Mlada nasmijala. 
Al' se nije Kata 
Mlada nasinijala. 
A on meće, nane, 
Uglja - vatre žive 
Kati na srdašce 
Ne bi | mu se Kata 
Mlada odgrijala. 
Al' se nije Kata 
Mlada odgrijala. 


A on meće, nane, 
Tu junačku ruku 
Kati u nidarce 

Ne bi I' mu se Kata 
Mlada nasmijala. 

AL se nije Kata 
Mlada nasmijala. 
Ali iđe Joso 

Kući plakajući, 

Ali iđe Kata 

Kući pivajući. 

Pita majka Katu: 
"Koja I' ti je, Kate, 
Veća muka bila?" 
"Kad pitate, majko, 
Pravo ću vam kazat: 
Kad metnio, nane, 
Zmiju šarovitu, 
Mislila sam, nane, 
Da je niz dukata; 
Kad metnio, nane, 
Uglja - vatre žive, 
Malo sam se, majko, 
Mlada zagrijala, 

Al' prokleta, nane, 
Ta junačka ruka- 
Mal se nisam, nane, 
Na nju nasmijala." 


( Zapisala Julka Đelmiš ) 


( Književni sever". VI, 
Subotica, 1930. 
sv. 7 - 10. s. 301 - 302.) 


109. VOJNICIMA ( 1.) 


Šetalo se, nane, 
Dva cuka katana 
Ispod Vukovara. 

I med njima Joso 
Vikom dovikiva: 
"Jao, sunce žarko, 
Vidiš li me, majko 
Kako sam ti, jao 
Tanak u pojasu? 
Kano jablan, majko, 
Od godine dana. 
Po nedilju dana 
Ne jidem kuvanja, 
A po misec dana 
Ne pušim duvana. 
A kad dođe, majko, 
Ta nedilja sveta, 

A ja kupim, majko, 
Za krajcaru masti, 
Pa se najidem 
Svakojake slasti. 


( Kazivala Krista Ivanković, 


Subotica, 1932. ) 
( Ive Prćić: Bunjevačke 
narodne pisme" 


Subotica, 1939. str. 80. ) 


110. VOJNICIMA ( 2. ) 


Oj, Stipe katana, 
Žalosna ti nana. 

Je I je tvoja, Stipe, 
Na moru mijana 
Puna Talijana. 

I med njima, majko, 
Jedna Talijanka, 

I ta miri, majko, 
Vodice na ice. 
Profuntu na funtu. 
Danas ćemo, majko, 
Fasung fasovati, 
Sutra ćemo, majko, 
Zbogom putovati. 
Zbogom svi ostajte, 
Mene ne čekajte. 


( Kazivala Klara Dulić, 


Subotica, 1916. ) 
( Ive Prćić: str. 81. ) 


KoreQD) 


c ) ŽALOSNE KRALJIČKE PISME 


111.VOJNICIMA 


Mi ode dođosmo 

Mi ode dođosmo - Ljeljo 

U žalosne dvore 

U žalosne dvore - Ljeljo 

U najžalosnije 

U najžalosnije - Ljeljo 
Brez Ive junaka 

Brez Ive junaka - Ljeljo 
Žalosna mu majka 
Žalosna mu majka - Ljeljo 
Majka suze roni 

Majka suze roni - Ljeljo 

Pa godinu broji 

Pa godinu broji - Ljeljo 
"Šest, sedam godina 

Šest, sedam godina - Ljeljo 
Kako Ive nema 

Kako Ive nema" - Ljeljo 
Britka mu se sablja 

Britka mu se sablja - Ljeljo 
Kroz zemlju prosica 

Kroz zemlju prosica - Ljeljo 
Rusa mu se kosa 

Rusa mu se kosa - Ljeljo 
Kroz trnje provlači 

Kroz trnje provlači - Ljeljo 

Vranac mu se konjic 
Vranac mu se konjic - Ljeljo 
Po tom gradu šeće 

Po tom gradu šeće - Ljeljo 
Pa on žali svoga 

Pa on žali svoga - Ljeljo 
Mlada gospodara 

Mlada gospodara - Ljeljo 
Crne su mu oči 

Crne su mu oči - Ljeljo 
Posisale sove 

Posisale sove - Ljeljo 

Bilo su mu lice 

Bilo su mu lice - Ljeljo 
Nagrdile tice 

Nagrdile tice - Ljeljo 
Njegove su rane 

Njegove su rane - Ljeljo 
Raskopale vrane 
Raskopale vrane - Ljeljo 


( Kazivala Kata Budimac, 
Baja) 

( Etnografija Juž. Slavena, 
Budimpešta, 1975. 

br. 1. str. 104.) 


111. VOJNICIMA ( 1.) 


( Svaki stih kraljičkih 
pisama piva se 

dva puta i prilikom 
ponavljanja dodaje 
se pripjev "Ljeljo" ) 


Mi ode dođosmo 

U žalosne dvore, 

U najžalosnije, 
Brez Ive junaka. 
Žalosna mu majka, 
Majka suze roni, 

Pa godine broji: 
"Šest, sedam godina 
Kako Ive nema." 
Britka mu se sablja 
Kroz zemlju prosica, 
Rusa mu se kosa 
Kroz trnje provlači, 
Vranac mu se konjic 
Po tom gradu šeće 
Pa on žali svoga 
Mlada gospodara. 
Crne su mu oči 
Posisale sove, 

Bilo su mu lice 
Nagrdile tice 
Njegove su rane 
Raskopale vrane. 


( Kazivala Kata Budimac, 


Baja ) 


( Etnografija Juž. Slva. 


br. 1. str. 104.) 


112. VOJNICIMA ( 2.) 


Velik bubanj buba 
Velikim sokakom, 
Sjajna truba svira 
Sakupljena vojska 
U boj da maršira. 

I crna će zemlja 
Morat zaplakati 
Kad se stane vojska 
S rodom rastajati, 
Ko od roditelja, 

Ko od brata, sele, 
Ko od virnog druga 
I od svoga društva, 
Tužno govoreći: 
"Zbogom, roditelji, 
Na domu temelji, 
Zbogom, mile majke, 
Tužne domovine, 
Zbogom svi ostajte, 
Stari ko i mladi." 


( Kazivala Petrona Petreš, 


Kaćmar) 
Ć Etnografija J. SI. 
br. 1. str. 105.) 

113. VOJNICIMA ( 3.) 


Sinoć kasno knjiga 
Iz Budima stigla 
Dulićevom Ivi: 
"Kupi, kupi, Ive, 
Momke u katane. 
'Di jedan kod nane, 
Ne vodi od nane, 

A "di su dvojica, 
Braću ne rastavljaj; 
A 'di su trojica, 
Otud po jednoga; 
"Di su četvorica, 
Otud po dvojicu." 
Rano rani Ive, 
Rano u nedilju 

Prija mise, nane, 
Prija blagosova, 
Baš kada su momci 
Na blagosov pošli, 
Pa on kupi, nane, 
Momke u katane. 
'Di jedan u nane, 
On vodi od nane, 
A ždi su dvojica, 
On braću rastavlja, 
A 'di su trojica, 
Otud po dvojicu; 
'Di su četvorica, 
Otud po trojicu. 
Kad su očli mladi 
Na budimske ravni, 
A!' besidi Ive: 
"Okren'te se, braćo, 
Našem bilom dvoru, 
Kako nam je, braćo, 
Dvore potavnilo, 

A sad naše majke 

U srcu su prazne; 
Sada naše sele 
Venu kao jele; 

Sad naša dičica 
Sinja kukavica, 

Nit po svitu smidu, 


Niti krušca jidu, 
Nit vodice piju 
Da krušac zaliju." 


( Kazivala Klara Dulić, 
Subotica, 1916. ) 

( Ive Prćić: Bunjevačke 
narodne pisme", 
Subotica, 1939. str. 78.) 


114. O VOJNIKU ( 1.) 


Opravljala majka, 
U katane Ranka, 
Dok ga opravljala, 
Triput poljubila, 
Pa ga lipo pita: 
"Oćeš znati, sine, 
Konja nazobati, 
'Oćeš znati, sine, 
Konja napojiti, 
'Oćeš znati, sine, 
Na konju jašiti." 
"Sve ću znati, majko, 
Samo jedno neću, 
U ratu pucati." 
Kad je stigo sinak, 
Prid careve dvore, 
Puče puška, nane, 
I pogodi sinka, 
Sinak progovara: 
"Kopajte mi raku, 
Ko puška duboko, 
Ko sablja široko, 
Srce mi vadite, 

U svilu zavite, 

Pa majki šaljite, 
Neka nana znade, 
Da sinak nestade, 
Nek i sela znade, 
Da brata nestade." 


( Zapisao Ante Pokornik, 


Subotica, 1980. god. ) 


115. O VOJNIKU ( 2. ) 


Velik bubanj buba, 
Majka sinka spravlja, 
Sinka u katane. 
Kad ga je spravila, 
Stala pa ga pita: 
"Oćeš li znat, sinko, 
Konja osedlati?" 
Sinak odgovara: 
"Znaću, znaću, majko, 
Konja osedlati, 
Znaću, znaću, majko, 
Konju zobi dati, 
Samo jedno neću: 
Sa puškom pucati." 
Zatim sinak ode 
Pod budimske gore. 
Kad je sinak stigo 
Prid careve dvore, 
Istrčale, nane, 
Budimske divojke, 
Pa one beside: 

"Gle, onog junaka, 
Kako ga je majka 
Znala opraviti, 

Lipo opraviti, 

Caru pokloniti." 

Al potrevi kugla 
Materina sina. 
Mrtav pade sinak 
Na zelenu travu, 

Ali jezik sinka 

Vako progovara: 
'Srce mi vadite, 

U svilu zavite, 

Pa nani šaljite. 
Neka nana znade 
Da sinak nestade. 
Nek' i sele znadu 
Da brata nemadu." 


( Kazivala Polonija Vidović, 
Čavalj ) 

Ć Entografija J. SI., 
Bubimpešta, 1975. 

br. 1. str. 104.) 


116. ISPRAĆAJ VOJNIKA 


Ispraćala majka, 

U katane Ranka, 
Kad ga ispratila, 
Triput poljubila, 
Triput zagrlila, 

P' onda sila majka, 
Pa ga blagosiva: 
"Oćeš znati, rano, 
Rano uraniti, 

Konja nazobati, 
Konja napojiti, 
Konja osedlati, 
"Oćeš znati, rano, 
Sablju pripasati 
"Oćeš znati, rano, 
Iz puške pucati". 
"Sve ću znati, majko, 
Samo jedno neću, 
Iz puške pucati, 

Jer će puška puknit, 
Pa tvog Ranka ubit, 
Zemlja će se tresti, 
Ja ću se pripasti, 

Pa ću s konja pasti." 


( Kazivala Krista Ivanković, 
Subotica, 1932. ) 

( Ive Prćić: Bunjevačke 
narodne pisme", 

Subotica, 1939. str. 80. ) 


117. SIROTANU VOJNIKU 


Svakoga je Ranka, 
Ispratila majka, 
Samo Blaška nije, 
Jel mu nije živa, 

A njega će sela, 
Misto roditelja. 
Kad su očli, nane, 
Do gvozdeni kola, 
Al' govori sela: 
"Okreni se, brate, 
Da ti vidim oko." 
Al' povika Blaško: 
"Ne dadu se, selo, 
Vojski okreniti, 
Kake oke, sele, 

U laneta moga, 
Take oke, sele, 

I u brata tvoga." 


( Kazivala Krista Ivanković, 
Subotica, 1932.) 
( Ive Prćić: str. 48. ) 


118. VELIK BUBANJ BUBA 


Velik bubanj buba, 
Velikim sokakom, 
Sjajni šipoš svira, 
Sad Pere mašira, 
Grozne suze liva, 
Tri milošće šalje, 
Prvu šalje majki, 
Zelenu jabuku, 
Drugu šalje seli, 
Svilenu maramu, 

Treću šalje ljubi, 
Sjajno ogledalce, 

Da s' na njeg ogleda, 
Da ga ne pogleda, 
Da je poginio, 

Glavu izgubio. 


( Kazivala Klara Dulić, 
Subotica, 1916. ) 
( Ive Prćić: str. 84. ) 


119. OJ, BORCI VOJNICI 


Oj, borci vojnici, 
Tužne majke sinci, 
Kako vam je stanje 
U polju bojnome, 
Tužnom ledenome, 
Strahota vas bije, 
Krv se vaša lije, 

I zelena trava 
Ostaje krvava, 
Zemlja vam je tvrda, 
Propast ne možete, 
Nebo je visoko, 
Gori ne možete, 
Kad sunce ograne, 
Ogrije vam rane, 
Misec se promine, 
I pokaže vrime, 
Da prolazu dani, 
Proć' će i mejdani, 
Kad tako mislimo, 
So tim se tišimo. 


( Kazivala Klara Dulić, 
Subotica, 1916. ) 
( Ive Prćić: str. 81. ) 


120. PLAKALA JE STANA 


Plakala je Stana 

Na crkveni vrati, 
Tišio je Pere 
Svilenom maramom: 
"Ne plači mi, Stane, 
Dosta ćeš plakati, 
Kad ja u boj pođem, 
Pa kući ne dođem. 
Ti ćeš ići, Stane, 

Od druma do druma, 
Pa ćeš pitat, Stane, 
Svakojeg putnika: 
"Jeste li vidili, 

Peru gospodara, 
Jeste l' za njeg čuli?" 
Svi će tebi kazat: 
"Nismo ga vidili, 
Već smo za njeg čuli 
Da je poginio, 
Glavu izgubio, 
Rusa mu se glava 
Po trnju povlači, 
Britka mu se sablja, 
Kroz zemlju prosica, 
Konjic mu se, nane, 
Po obali šeta, 

Zob zobati neće 
Brez svog gospodara, 
Vode neće piti 

Bez svoje gospoje." 


( Kazivala Marija Stantić, 
Subotica, 1932. ) 
( Ive Prćić: str. 73.) 


121. SPREMANJE U 
VOJSKU 


Opravljala majka 

U katane Ranka; 
Bilu svilu majka 
Konju do kopita, 
Zlatnu uzdu majka 
Konju do kolina, 

A sedlo je majka 
Koniu do prsiju. 
Kad ga opravila, 
Triput poljubila; 
Kad ga poljubila, 
Caru poklonila. 
Kad je očo Ranko 

U careve dvore, 

Sve carice, majko, 
Izašle pa glede: 
"Gle lipa junaka! 
Kako ga je mogla 
Prigoriti majka, 
Caru pokloniti." 
Kad je očo Ranko 
Na prve konake: 
"Oj, vi tuđe majke, 
Krevet namišćajte!" 
"Ne mogu ti ,Ranko, 
Krevet namišćati. 
Tuđ si sinak, Ranko, 
Iz tuđe si zemlje." 
Kad je očo Ranko 
Na druge konake: 
"Oj, vi tuđe sele 
'Ladne vode dajte!" 
"Ne mogu ti, Ranko, 
'Ladne vode dati; 
Tuđ si bratac, Ranko, 
Iz tuđe si zemlje." 
Kad je očo Ranko 
Na treće konake: 
"Oj, vi tuđa braćo, 


Konja pri'vatite." O 
"Ne mogu ti, Ranko, X 
Konja pri'vatiti, O 


Tuđ si bratac, Ranko, 
Iz tuđe si zemlje." 

Al' besidi Ranko: 
"Dodajte mi barem 
Pero i papira 

Da napišem pismo 
Mojoj miloj majki 
Nek Ranka ne čeka. 
Kako j' 'tici, nane, 
Brez zelene grane, 
Tako j' Ranku, nane, 
Brez njegove majke. 
Kako j' 'tici, nane, 
Brez njezinog oka, 
Tako j' Ranku, nane, 
Brez njegovog oca. 
Kako j' 'tici, nane, 
Brez njezinog perja, 
Tako j' Ranku, nane, 
Brez njegovih sela. 
Kako j' 'tici, nane, 
Brez njezinih krila, 
Tako j' Ranku, nane, 
Brez brataca mila," 


( Kalendar 'Subotička 
Danica",XLVIII, 1931. 
8. 77-78.) 


122. BOLAN VOJNIK 


Opravljala majka, 
U katane Ranka, 
Bilu svilu majka, 
Konju do kopita, 
Zlatnu uzdu majka, 
Konju do kolina, 
Sitan biser majka, 
Konju u po grive, 
A sedlo je majka, 
Konju do prsiju, 
Kad ga opravila, 
Triput poljubila, 
Kad ga poljubila, 
Caru poklonila, 
Kad je očo Ranko, 
U careve dvore, 
Sve carice, majko, 
Izašle, pa glede, 
"Gle lipa junaka, 
Kako ga je mogla, 
Prigoriti majka, 
Prigoriti, nane, 
Caru pokloniti." 
Kad je očo Ranko, 
Na prve kvartilje, 
Sablju j' polomio, 
Kad je očo Ranko, 
Na druge kvartilje, 
Konj se razbolio, 
Kad je očo Ranko, 
Na treće kvartilje, 
I sam se je, nane, 
Bolom razbolio, 
AlI' govori Ranko: 
"Jao, tuđe ljube, 
Krevet namišćajte." 
Tuđa mu se ljuba, 
Sa zlim odgovara: 
"Tuđ si ženik, Ranko, 
Iz tuđe si zemlje, 
Ne mogu ti, Ranko, 
Krevet namišćati." 
"Oj, vi tuđe sele, 


'Ladne vode dajte." 
"Tuđ si bratac, Ranko, 
Iz tuđe si zemlje, 

Ne mož'mo ti, Ranko, 
'Ladne vode dati:" 
"Oj, vi tuđa braća, 
Način'te mi 'lada." 
"Tuđ si bratac, Ranko, 
Iz tuđe si zemlje, 

Ne mož'mo ti, Ranko, 
Načiniti "lada." 

"Oj, vi tuđe majke, 
Naslon'te me na se." 
"Tuđ si sinak, Ranko, 
Iz tuđe si zemlje, 

Ne mogu te, Ranko, 
Nasloniti na se." 

Al' govori Ranko: 
"Da zna moja majka, 
Moja bi se majka, 

U 'ticu stvorila, 

Od perja bi majka, 
Krevet namišćala, 

U kljunu bi majka, 
'Ladne vode dala, 
Od krila bi majka, 
'Lada načinila, 

Sama bi me majka, 
Bolnog naslonila." 
To Ranko izusti, 

A dušu ispusti. 


( Kazivala Klara Dulić, 
Subotica, 1916. ) 
( Ive Prćić: str. 78 - 79.) 


123. PORUKA VOJNIKA 


Šetalo se, majko, 
Tri cuka katana, 
Ispod vinograda, 
Debeloga 'lada, 

I međ njima Marko, 
Vikom podvikiva: 
“Jao, sunce žarko, 
Da me vidiš, majko, 
Kako sam ti, majko, 
Tanak u pojasu, 
Kano jablan, majko, 
Od godine dana." 

I med njima Dančo 
Vikom povikiva: 
"Jao, sunce žarko, 
Da me vidiš, majko, 
Kako mi je, majko, 
Uvenilo tilo, 

Vene tilo, majko, 
K'o u jesen sino." 

I med njima Albe 
Vikom podvikiva: 
"Jao, sunce žarko, 
Da me vidiš, majko, 
Kako mi je, majko, 
Uvenilo lice, 

Baš ko zemlja, majko, 
Kad je kiše žedna." 


( Kazivala Krista Ivanković, 
Subotica, 1932. ) 
( Ive Prćić: str. 82 - 83.) 


124. VOJNIKOVA LJUBA 


"Evo danas, nane, 
Već devet godina, 
Kako sam katana, 
Pa me nije nikad, 
Zabolila glava. 
Danas me u Rimu, 
Zabolila glava, 

Ni mi žavo, nane, 
Ni što ću umriti, 
Već ja nemam na kim 
Šarca ostaviti, 

Na kim ću ga,nane 
Jadan ostaviti. 
Ako ću ga, nane, 
Ostavit na majki, 
A majka je stara, 
Neće moći, nane, 
Konja nazobati, 
Konju vode dati. 
Ako ću ga, nane, 
Ostavit na seli, 
Sela mi je mlada, 
Pa ć na divan poći, 
Pa će zaboravit 
Konja nazobati, 
Konju vode dati. 
Ako ću ga, nane, 
Ostavit na ljubi, 
Ljuba će ga vodit, 
Na Dunav napojit, 
Pa će zaplakati, 
Suzama će ljuba 
Vodu zamutiti, 

Pa mi neće šarac 
*Ladne vode piti, 
Pa ga nemam, nane, 
Na kim ostaviti." 
To izusti, nane, 

I dušu ispusti. 


( Kazivala Krista Ivanković, 
Subotica, 1932. ) 
( Ive Prćić: str. 84.) 

125. ŽELJA MRTVOG 
VOJNIKA 


Opravljala majka, 
Belu u katane, 
Bilu svilu majka 
Konju do kopita, 
Zlatnu grivu majka 
Konju do kolina. 
Kad je očo Bela 

Na budimske ravni, 
Istrčale, nane, 
Budimske divojke, 
Sve divojke, nane, 
Stale pa gledale: 
"Gle, lipog junaka, 
Kako ga je mogla 
Prigoriti majka, 
Prigoriti, nane, 
Caru pokloniti." 
Kad je strigo Bela 
Na to bojno polje, 
Pukla puška, nane, 
Pukla iznenada 

I pogodi Belu, 
Careva junaka. 
Teško pogodila, 
Mrtav pade Bela 
Na zelenu travu, 
Zelena je trava 
Ostala krvava. 
Mrtva glave, nane, 
Jezik progovara: 
"Srce mi vadite, 

U svilu mećite 

Pa majki šaljite. 
Neka majka znade 
Da sinak nestade, 
Nek i sele znadu 
Da brata nemadu, 
Nek i ljuba znade 
Da joj muž nestade." 


( Zapisao Ante Pokornik, 
Subotica, 1980. ) 


126. VOJNIKOVA MAJKA 


Glas dolazi nani 
sa bojnoga polja 
Da je teške rane 
Ranko zadobio. 
Teške rane, Ranko, 
Nije pribolio, 

U dalekoj zemlji 
Dušu ispustio. 
Kad je čula nana 
Te žalosne glase, 
U srce je bolna 
Strila udarila, 

Pa je govorila: 

"O, moj mili sine, 
Ti, teško ranjeni, 
Alaj tebe majka 
Na žalost odrani. 
Da se može majka 
Ticom učiniti 

U kljunu bi majka 
Svete vode dala, 
Pogubljenom sinu 
Na grob poslala." 
Ded pošetaj, kralju, 
Poklon barjaktaru, 
Okreni se kolo, 
Kolo naokolo. 


( Kazivala Petrona Petreš, 
Kaćmar) 

( Etnografija J. SI., 
Budimpešta, 1975. 

br. 1. str. 103.) 


127. BOLESNO DAČE 


Bolesno je đače, 
Majku ostavljalo: 
"Kad ja umrem, nane, 
Kraj glave mi, nane, 
Crkvu sazidajte, 
Čelo noga, nane, 
Bunar iskopajte, 

S desne strane, nane, 
Klupicu metnite, 

S live strane, nane, 
Ružu usadite, 

Ko je grišan, nane, 
Nek' u crkvu iđe, 

Ko je žedan, nane, 
Nek' vodice pije, 

A ko je umoran, 

Nek' na klupu sidne, 
Ko je mlađan, nane, 
Nek' se ružom kiti." 


( Kazivala Krista Ivanković, 
Subotica, 1932. ) 

( Ive Prćić: "Bunjevačke 
narodne pisme", 

Subotica, 1939. str. 42.) 

128. DAKU ( 1.) 


U petak se, nane, 
Đače razbolilo, 

U subotu, nane, 
Bolom bolovalo, 

U nedilju, nane, 
Đače umiralo, 

Ne 'tila ga majka, 
U groblje mećati, 
Već u bašču, nane, 
Pod žutu nerandžu, 
Svako jutro majka, 
Na grob mu 'odila, 
"Je IV ti teška,đače, 
Zelena travica?" 
"Ni mi teška, nane, 
Ta crna zemljica, 
Zelena travica, 

Već su teške, nane, 
Suze materine." 


( Kalendar "Subotička 


Danica" 
XX, 1903. str. 54.) 


129. DAKU (2. ) 


U petak se, nane, 
Đače razbolilo, 

U subotu, nane, 
Bolom bolovalo, 
U nedilju, nane, 
Dušu ispustilo. 
Pita majka đaka: 
"A šta ti je, đače, 
Najteže na svitu? 
Jel ti teška, đače, 
Ta crna zemljica? 
Je TV ti teška, đače, 
Zelena travica?" 
Mrtva glava, nane, 
Jezik progovara: 
"Ni mi teška, nane, 
Ta crna zemljica, 
Ni mi teška, nane, 
Zelena travica, 
Već mi teška, nane, 
Divojačka kletva, 
Što su me uklele 
Moje mile sele." 


( Kazivala Krista Ivanković, 
Subotica, 1932. ) 

( Ive Prćić: "Bunjevačke 
narodne pisme" 

Subotica, 1939. str. 42.) 


130. SIROTICA MARGA 


Sirotica Marga, 
Nigdi nikog nema, 
Ni oca, ni majke, 

Ni brata, ni sele, 

Pa su je udali, 

Za nemilog dali, 
Malo su joj, nane, 
Saložili dara, 

Sam' devet sukanja, 
I devet pregača, 

I sedam marama, 

I četri peškira, 

Da se paradira. 

Kad su došli svati 
Rad Marge divojke, 
Al' besidi Marga: 
"Vodite ine, svati, 
Kraj staroga groblja." 
Kad su došli svati 
Kraj staroga groblja, 
Al' besidi, nane, 
Sirotica Marga: 
"Stante, stante, moji, 
Kićeni svatovi, 

Da se iđem, svati, 

S majkom oprostiti." 
Svi su svati stali, 

Pa se zagledali, 

Di se njeva Marga | 
S majkom oprošćava, 


I sunce je stalo, 
Nije više sjalo, 

I voda je stala, 

Nije proticala, 

I ribe su stale, 

Nisu proplivale, 

I trava je stala, 

Nije iznicala, 

I 'tice su stale, 

Nisu cvrkutale, 

I zvizde su stale, 
Nisu trepetale, 

Dok se nije Marga 

S majkom oprostila, 
Dok se nije Marga, 
Majki potužila: 
"Jao, moja majko, 
Nigdi nikog nemam, 
Pa su me udali, 

Za nemilog dali, 
Malo su mi, nane, 
Saložili dara." 
Mrtva glava, nane, 
Jezik progovara: 
"Pođi sritno, Margo, 
Drago dite moje, 
Mol' se dragom Bogu, 
Pomoć' ti ne mogu." 


( Kazivala Krista Ivanković, 
Subotica, 1932. ) 
( Ive Prćić: str. 72.) 


131. SIROTICA MILKA (1.) 


Sirotica Milka, 
Nigdi nikog nema, 
Pa su je udali, 

Za nemilog dali. 
Malo su joj, nane, 
Saložili dara, 

To devet marama, 

I deset pregača. 
Kad su došli svati, 
Kraj novoga groblja, 
Al' besidi, nane, 
Sirotica Milka: 
"Stan'te, stan'te, moji, 
Kićeni svatovi, 

Da se iđem, svati, 
S majkom oprostiti." 
Svatovi su stali, 
Milku su čekali, 

I sunce je stalo, 
Nije više sjalo, 

I misec je stao, 
Nije trepećao, 

I 'tice su stale, 
Nisu zapivale, 
Dok se nije Milka, 
S majkom oprostila, 
Čim rič izustila, 
Dušu ispustila, 
Lipo su je svati, 
Saraniti znali, 

Sa sabljama svati, 
Sanduk otesali, 

A nadžacima svati, 
Raku iskopali, 
Čelo glave Milki, 
Ružu usadili, 

'Di li je izrasla, 

'Di li je procvatala, 
Izrasla je nane, 

U carevoj bašči, 
Napupala, nane, 
Caru u pendžeru, 

Procvatala, nane, 
Caru na armaru, 
Sazrijala, nane, 
Carici u ruci. 


( Subotičke novine, IV, 
26. V 1923.br. 21. str. 2) 


132. SIROTICA MILKA (2.) 


Sirotica Milka 

Nigdi nikog nema, 
Samo jednu ujnu 

I još jednu strinu. 
Kad joj kosu plete, 
Guštera uplete. 
Kad je opasiva, 
Zmijom potpasiva. 
Kad joj kruva daje, 
Čemera joj daje. 
Kad na vodu šalje, 
Vragu je pridaje. 

Pa su je udali, 

Za nemilog dali. 
Malo su joj, nane, 
Založili dara: 

Sam' devet sukanja 
I devet pregača, 

I devet košulja. 
Kad su došli svati 
Kraj novoga groblja, 
Al' besidi, nane, 
Sirotica Milka: 
"Stante, stante, moji 
Kićeni svatovi, 

Da se iđem, svati, 
S nanom oprostiti." 
I otiđe Milka 

Na grob svojoj nani. 
Svatovi su stali, 
Milku su čekali. 

I sunce je stalo, 
Nije više sjalo, 

I zvizde su stale 


Nisu trepetale, 

I voda je stala 

Nije proticala. 

I ptice su stale, 
Nisu cvrkutale 
Dok se nije Milka 
S nanom oprostila: 
"Mila moja majko, 
Nigdi nikog nemam, 
Pa su me udali, 

Za nemilog dali." 
To Milka izusti 

I dušu ispusti. 
Lipo su je, nane, 
Sa'raniti znali: 
Čelo glave, nane, 
Crkvu sagradili, 
Pokraj crkve, nane, 
Bunar iskopali. 


S desne strane, nane, 


Klupe pomećali, 

S live strane, nane, 
Ružu usadili: 

Ko je grišan, nane, 
Nek' se Bogu moli, 
Ko je žedan, nane, 
Nek' vodice pije, 
Ko j' umoran, nane, 
Nek' na klupi sidi, 
Ko je mlađan, nane, 
Nek' se ružom kiti. 


( Zapisala:Mara Malagurska 


- Đorđević ) 


( Književni sever", VI, 


Subotica, 1930. 
sv. 7 - 10. s. 298.) 


133. SIROTICA MARA 


Sirotica Mara 
Nigdi nikog nema, 
Ni sele, ni brata, 
Samo jednu strinu 
I još jednu ujnu. 
Strina ,zastriniva", 
Ujna ,, zaujniva": 
Kad joj kruva daju, 
Kamena joj dadu; 
Kad joj kosu pletu, 
Guštera upletu; 
Kad na vodu šalju, 
Vragu je pridaju. 
Nigdi nikog nema, 
Ni sele, ni brata, 
Samo jednu strinu 
I još jednu ujnu. 


( Zapisao: Nikola Ilanković ) 
( Književni sever", VI, 
Subotica,1930. 

sv. 7 - 10. s. 297.) 


134. SIROTICA ANA 


Sirotica Ana, 
Nigdi nikog nema, 
Ni oca, ni majke, 
Ni brata, ni sele, 
Samo jednu ujnu, 
Samo jednu strinu, 
Ujna zaujljiva, 
Strina _zastriljiva, 
Kad je ujtru budi, 
Kandar vatra siva, 
Kad je opasiva, 
Zmijom potpasiva, 
Kad joj kosu plete, 
Guštera uplete, 
Kad joj kruva daje, 
Kamena joj daje, 
Kad joj vode daje, 
Čemera joj daje, 
Kad na vodu šalje, 
Vragu je pridaje: 
"Evo tebi, vraže, 
Jedno sirotanče, 
Nigdi nikog nema, 
Ni oca, ni majke, 
Ni brata, ni sele." 


( Kazivala Manda Baić, 
Đurđin, 1911.) 

( Ive Prćić: "Bunjevačke 
narodne pisme" 
Subotica, 1939. str. 45.) 


135. PROSI LUKA _JELU 


Prosi Luka Jelu, 

A nana je ne da, 

Iđe kući Luka, 

Kući plakajući, 

Pa besidi Luka: 
"Kopaj, kopaj, nane, 
Bunar pod pendžerom, 
Ne bi I' došla, nane, 

Jelica divojka." 

Sve su cure, nane, 
Redom dolazile, 

I vode nosile, 

Ne dolazi, nane, 
Jelica divojka, 

Al besidi Luka: 
"Gradi, gradi, nane, 
Pod pendžerom bašču, 
Pa nasadi, nane, 
Svakojakog cvića, 
Za najviše, nane, 
Biloga ljiljana, 
Žutog tulipana, 

Ne bi I' došla, nane, 
Jelica divojka." 

Sve su cure, nane, 
Redom dolazile, 
Cvićom se kitile. 
Ne dolazi, nane, 
Jelica divojka, 

Al' besidi Luka: 

"U subotu, nane, 
Kolo sakupite, 

U nedilju, nane 
Neka kolo igra, 

Ne bi I' došla, nane, 
Jelica divojka." 

Sve su cure, nane, 
Redom dolazile, 

U kolu igrale, 

Ne dolazi, nane, 
Jelica divojka. 

Kad je bilo, nane, 
Sunce na za'odu, 
Kolu raziodu, 

Al' izašo luka 

Pod pendžer na gredu, 
Pa s' obazre Luka, 
Na sve četri strane, 
Pa besidi Luka: 
"Ondud iđu, nane, 
Jelini svatovi, 

Ne vidi se Jeli, 


Toga bilog lica, 
Ispod toga, nane, 
Zelenoga vinca, 
Nit se vidi Jeli 
Ti crni' očica, 
Izneđ' trepavica." 
To Luka izusti, 
Pa dušu ispusti, 
Jela pritrčala, 
Dušu pridržala, 
U bili keceljac, 
U zeleni vinac. 


( Kazivala Mariška Gabrić, 
Subotica, 1932. ) 
( Ive Prćić: str. 52 - 53.) 


136. NESUĐENIMA ( 1.) 


Jabukino lišće, 
Stipe Mandu ište, 
Mandu ne da nana, 
Al' besidi Manda: 
"Ako mene, Stipe, 
Baš ne dala nana, 
A ti prosi, Stipe, 
Moju drugaricu, 
Divojku Anicu, 
Ana je i lipča, 

I od mene višlja, 

A ruvom bogatija." 
Kad je došlo, nane, 
Vrime od vinčanja, 
Al' besidi Manda: 
"Daj mi, daj mi, nane, 
Ključić od armara, 
Da se iđem, nane, 
Ja malo obući, 

Jer će naić, nane, 
Stipini svatovi." 
Privari se nana, 

Pa joj dade nana 
Ključić od armara, 
Al' ti vadi Manda 


Svilene igrače, 

Pa se viša Manda 
Gori u armare, 
Mrtva glava, nane, 
Jezik progovara: 
"Raku mi kopajte, 
Raku na sokaku, 
Di će naić Stipe 

S njegovi' svatovi." 
Kad su došli svati, 
Al' besidi Stipe: 
"Stante, stante, moji, 
Kićeni svatovi." 
Čim Stipe izusti, 

Na zemlju se spusti, 
Mrtva glava, nane, 
Jezik progovara: 
"Kraj Mande mi, nane, 
Raku iskopajte, 

I kroz zemlju, nane, 
Ruke sastavite, 

I u ruke, nane, 
Zelenu jabuku." 


( Kazivala Mariška Gabrić, 
Subotica, 1932. ) 
(Ive Prćić: str. 70 - 71.) 


137. NESUDENIMA ( 2. ) 


Jabukino lišće- 
Joso Rozu išće, 

Al besidi Roza: 
"Ako mene, Joso, 
Baš ne dala nana, 
A ti prosi, Joso, 
Anku Serbijanku, 
Anka je i lipča 

I od mene višlja, 
Ruvom bogatija." 
Kad je došlo, nane, 
Vrime od vinčanja, 
Al' besidi Roza: 
"Daj mi, daj mi, nane, 
Ključić od ormara, 
Da se iđem, nane, 
Ja malo obući, 
Naići će, nane, 
Josini svatovi." 
Privari se nana 

Pa joj ona dade 
Ključe od ormara, 
Al' se viša Roza 
Gori u ormare. 
Mrtva glava, nane, 
Jezik progovara: 
"Raku mi kopajte, 
Raku na sokaku 
Di će naić Joso 

S njegovi svatovi." 
Kad naišo Joso 

S njegovi svatovi, 
Al' besidi Joso: 
"Stante, stante moji 
Kićeni svatovi, 
Jer ovo je raka 
Moje lipe Roze!" 
To Joso izusti 

Pa dušu ispusti. 
Mrtva glava, nane, 
Jezik progovara: 
"Raku mi kopajte, 

Raku na sokaku, 
Baš nuz moju Rozu, 
I kroz zemlju naše 
Ruke sastavite 

I u ruke naše 
Zelene jabuke." 


( Zapisao V. M. K.) 
( Književni sever, IV 
Subotica, 1928. 

sv. 10. str. 444. ) 


DODATAK 


d) NOVE BUNJEVAČKE - 
KRALJIČKE PISME 


Ivan Prćić 
1. PROCVATALA ZOVA 


Procvatala zova 
Procvatala zova - Ljeljo 
Na prvi dan D'ova 

Na prvi dan D'ova - Ljeljo 
Nakitila grane 

Nakitila grane - Ljeljo 
Prije zore rane 

Prije zore rane - Ljeljo 
Lipim bilim cvitom 

Lipim bilim cvitom - Ljeljo 
I budi mirisom 

I budi mirisom - Ljeljo 
Bunjevačku nanu 
Bunjevačku nanu - Ljeljo 
"Ustaj, ustaj, nane 

Ustaj, ustaj, nane - Ljeljo 


Lomi moje grane 

Lomi moje grane - Ljeljo 
Kiti s njima dvore 

Kiti s njima dvore - Ljeljo 
Striju i prozore 

Striju i prozore - Ljeljo 
Da ne gine, nane 

Da ne gine, nane - Ljeljo 
Običaj nam stari 

Običaj nam stari - Ljeljo 
Budi momke, nane 

Budi momke, nane - Ljeljo 
Momke i divojke 

Momke i divojke - Ljeljo 
Da umiju lice 

Da umiju lice - Ljeljo 

Da vide kraljice 

Da vide kraljice" - Ljeljo 


Tavankut, 1960. 


Ivan Prćić 


2. ZAPITO SIN NANU 
( spomen Blašku Rajiću ) 


Zapito sin nanu 

Zapito sin nanu - Ljeljo 
"Zašto zvona, nane, 

Zašto zvona, nane, - Ljeljo 
Tako tužno zvone 

Tako tužno zvone - Ljeljo 
Ko da suze rone, 

Ko da suze rone." - Ljeljo 
Kroz plač zbori nana 

Kroz plač zbori nana - Ljeljo 
Sinu odgovara 

Sinu odgovara: - Ljeljo 
"Zvona suze rone 

Zvona suze rone - Ljeljo 
Jer u grob sad prate 

Jer u grob sad prate - Ljeljo 
Najdičnijeg sina 
Najdičnijeg sina - Ljeljo 
Bunjevačke nane, 
Bunjevačke nane- Ljeljo 

Bunjevačke grane 
Bunjevačke grane - Ljeljo 
Roda našeg cviće 

Roda našeg cviće - Ljeljo 
Blaška nam Rajića 

Blaška nam Rajića - Ljeljo 
Dragog nam župnika 
Dragog nam župnika - Ljeljo 
Župe svetog Roke 

Župe svetog Roke" - Ljeljo 
Nek se suze moje 

Nek se suze moje - Ljeljo 

I moje i tvoje 

I moje i tvoje - Ljeljo 

S plačom zvona spoje 

S plačom zvona spoje - Ljeljo 
Da čuvaju spomen 

Da čuvaju spomen - Ljeljo 
Njegova imena 

Njegova imena - Ljeljo 

U beskraj vrimena 

U beskraj vrimena - Ljeljo 


Tavankut, 31.VII 1981. 


Ivan Prćić 
3. VILA SE UMIVA 


Srid prolićna žita 

Srid prolićna žita - Ljeljo 
Zdila mlika bila 

Zdila mlika bila - Ljeljo 
I u mliku ruža 

I u mliku ruža - Ljeljo 
Rujna ruža pliva 

Rujna ruža pliva - Ljeljo 
Tim se mlikom vila 

Tim se mlikom vila - Ljeljo 
U zoru umiva 

U zoru umiva - Ljeljo 

Pa je zato vila 

Pa je zato vila - Ljeljo 

U mlađanom licu 

U mlađanom licu - Ljeljo 
Rumena i bila 

Rumena i bila - Ljeljo 


To ne bila vila 

To ne bila vila - Ljeljo 
Ni u zdili mliko 

Ni u zdili mliko - Ljeljo 


U kom ruža pliva 

U kom ruža pliva - Ljeljo 
Već divojka mila 

Već divojka mila - Ljeljo 
Bunjevačke nane 
Bunjevačke nane - Ljeljo 
Koja lice mije 

Koja lice mije - Ljeljo 
Prije zore rane 

Prije zore rane - Ljeljo 

U rosnom žitu 

U rosnom žitu - Ljeljo 

U nedilju Cvitnu 

U nedilju Cvitnu - Ljeljo 
Da bi lipča bila 

Da bi lipča bila - Ljeljo 
Nego što je vila 

Nego što je vila - Ljeljo 


Tavankut, 1982 


Ivan Prćić 


4. JUBILARNA 75. 
DUŽIJANCA 


Sedamdeset peta 
Sedamdeset peta - Ljeljo 
Sad je godišnjica 

Sad je godišnjica - Ljeljo 
Što se javno slavi 

Što se javno slavi - Ljeljo 
Naša dužijanca 

Naša dužijanca - Ljeljo 
Običaj nam sveti 

Običaj nam sveti - Ljeljo 
Virnih Bunjevaca 

Virnih Bunjevaca - Ljeljo 
Da se i u crkvi 

Da se i u crkvi - Ljeljo 
Kod svetog oltara 

Kod svetog oltara - Ljeljo 
Bogu hvala daje 

Bogu hvala daje - Ljeljo 

Na njegovom daru 

Na njegovom daru - Ljeljo 
Zrilom žitnom zrnu 

Zrilom žitnom zrnu - Ljeljo 
Kruhu svagdanjemu 

Kruhu svagdanjemu - Ljeljo 
Daj nam, dragi Bože 

Daj nam, dragi Bože - Ljeljo 
Da Bunjevac može 

Da Bunjevac može - Ljeljo 
U slobodi slavit 

U slobodi slavit - Ljeljo 

I sto godišnjicu 

I sto godišnjicu - Ljeljo 
Naše dužijance 

Naše dužijance - Ljeljo 
Slavlje Bunjevaca 

Slavlje Bunjevaca - Ljeljo 


Tavankut, 19. VII 1986. 


Ivan Prćić 
5. TRISTA LITA 


Uži dio davne 

Uži dio davne - Ljeljo 
Panonije ravne 

Panonije ravne - Ljeljo 
Dunav Tisa grle 

Dunav Tisa grle - Ljeljo 
Tamo od Budima 

Tamo od Budima - Ljeljo 
Pa do Varadina 

Pa do Varadina - Ljeljo 

Na toj ravni ima 

Na toj ravni ima - Ljeljo 
Ljudskih naselbina 
Ljudskih naselbina - Ljeljo 
Od davnih davnina 

Od davnih davnina - Ljeljo 
Ljudi razna soja 

Ljudi razna soja - Ljeljo 
Govora i lica 

Govora i lica - Ljeljo 

Ko u šumi ptica 

Ko u šumi ptica - Ljeljo 
Svudan Bunjevaca 
Svudan Bunjevaca - Ljeljo 
Al' najviše ima 

Al' najviše ima - Ljeljo 
Subotica bila 

Subotica bila - Ljeljo 
Turskog zla ih krila 
Turskog zla ih krila - Ljeljo 
Rit i zemunica 

Rit i zemunica - Ljeljo 

A žitno im zrno 

A žitno im zrno - Ljeljo 

Da bi imo kruva 

Da bi imo kruva - Ljeljo 
Žitna jama čuva 

Žitna jama čuva - Ljeljo 
Turski zulum slomi 
Turski zulum slomi - Ljeljo 


I naša vojnica 

I naša vojnica - Ljeljo 

U sastavu vojske 

U sastavu vojske - Ljeljo 
Eugena princa 

Eugena princa - Ljeljo 
Tad od rike Bune 

Tad od rike Bune - Ljeljo 
Sa zemlje Hercega 

Sa zemlje Hercega - Ljeljo 
Nov roj Bunjevaca 

Nov roj Bunjevaca - Ljeljo 
Vođen od otaca 

Vođen od otaca - Ljeljo 
Ujka - franjevaca 

Ujka - franjevaca - Ljeljo 
Kreće put ravnice 

Kreće put ravnice - Ljeljo 
Sve do Subotice 

Sve do Subotice - Ljeljo 
Baje - Segedina 

Baje - Segedina - Ljeljo 
Da popuni mista 

Da popuni mista - Ljeljo 
Gdi Bunjevaca ima 

Gdi Bunjevaca ima - Ljeljo 
Kada je to bilo 

Kada je to bilo - Ljeljo 
Ako te ko pita 

Ako te ko pita - Ljeljo 

Ti mu reci s mista 

Ti mu reci s mista - Ljeljo 
"To se, brate, zbilo 

To se, brate, zbilo - Ljeljo 
Prije lita trista 

Prije lita trista" - Ljeljo 

I neka ti oko 

I neka ti oko - Ljeljo 

Od radosti blista 

Od radost blista - Ljeljo 


Na 
3 
A 


o 


Tavankut, 8/9. VII 1986. O 

Ivan Prćić 
6. NAŠ KARDINAL FRANJO 


Tisuću i trista 

Tisuču i trista - Ljeljo 
Minulo je lita 

Minulo je lita - Ljeljo 
Kako Hrvat slidi 

Kako Hrvat slidi - Ljeljo 
Evanđelje Krista 
Evanđelje Krista - Ljeljo 
Čvrsta mu je vira 

Čvrsta mu je vira - Ljeljo 
Uz dobra pastira 

Uz dobra pastira - Ljeljo 
Tako i Bunjevci 

Tako i Bunjevci - Ljeljo 
Već više stolića 

Već više stolića - Ljeljo 
Virni svojoj viri 

Virni svojoj viri - Ljeljo 
Vole našu Bačku 

Vole našu Bačku - Ljeljo 
Oru polja ravna 

Oru polja ravna - Ljeljo 
Siju žitno zrno 

Siju žitno zrno - Ljeljo 


Kose zlatno klasje 

Kose zlatno klasje - Ljeljo 
Posli teške žetve 

Posli teške žetve - Ljeljo 
Slave dužijancu 

Slave dužijancu - Ljeljo 
Sad na naše slavlje 

Sad na naše slavlje - Ljeljo 
I nadpastir dođe 

I nadpastir dođe - Ljeljo 
Naš kardinal Franjo 

Naš kardinal Franjo - Ljeljo 
Da nas blagoslovi 

Da nas blagoslovi - Ljeljo 
Da nas prati srića 

Da nas prati srića - Ljeljo 
Triput trista lita 

Triput trista lita - Ljeljo 


Tavankut, 1986. 


( Kardinal Franjo Kuharić 
nije mogao 

doći u Suboticu na 
dužijancu 15. VIII 1986. 
god. Došao je na dužijancu 
15. VIII 1990. ) 


Amalija Gabrić 
7. DANAS NAM JE, RODE 


Danas nam je, rode 
Danas nam je, rode - Ljeljo 
Lip dan osvanio 

Lip dan osvanio - Ljeljo 

I pun je veselja 

I pun je veselja - Ljeljo 
Srca razdragana 

Srca razdragana - Ljeljo 
Srca raspivana 

Srca raspivana - Ljeljo 
Tristo već godina 

Tristo već godina - Ljeljo 
Kako naši stari 

Kako naši stari - Ljeljo 
Naši pradidovi 

Naši pradidovi - Ljeljo 

U Bačku su stigli 

U Bačku su stigli - Ljeljo 
Jedna slavna grana 

Jedna slavna grana - Ljeljo 
Naših Bunjevaca 

Naših Bunjevaca - Ljeljo 
Druga slavna grana 
Druga slavna grana - Ljeljo 


Dičnih nam Šokaca 
Dičnih nam Šokaca - Ljeljo 
Težak put im bio 

Težak put im bio - Ljeljo 
U tu ravnu Bačku 

U tu ravnu Bačku - Ljeljo 
Zemlju nepoznatu 
Zemlju nepoznatu - Ljeljo 
Evo danas, rode 

Evo danas, rode - Ljeljo 
Sad se navršava 

Sad se navršava - Ljeljo 
Već tristo godina 

Već tristo godina - Ljeljo 
Od tih davnih dana 

Od tih davnih dana - Ljeljo 
Mi se sad sićamo 

Mi se sad sićamo - Ljeljo 
Slavnih tih junaka 
Slavnih tih junaka - Ljeljo 
I naših predaka 

I naših predaka - Ljeljo 


Subotica, 15. VIII 1986. 


Kata Ivanković 
8. BUNJEVAČKOJ NANI 


Zapivajmo nani 
Zapivajmo nani - Ljeljo 
Pravoj bunjevačkoj 
Pravoj bunjevačkoj - Ljeljo 
I pravoj kršćanskoj 

I pravoj kršćanskoj - Ljeljo 
Desetero dice 

Desetero dice - Ljeljo 
Hranila je Bogu 

Hranila je Bogu - Ljeljo 

I svome narodu 

I svome narodu - Ljeljo 
Posebno joj sada 
Posebno joj sada - Ljeljo 
I slava i dika 

I slava i dika - Ljeljo 

Što je othranila 

Što je othranila - Ljeljo 
Sina svećenika 

Sina svećenika - Ljeljo 
Crkvi službenika 

Crkvi službenika - Ljeljo 
I časnu sestricu 

I časnu sestricu - Ljeljo 
Božju službenicu 

Božju službenicu - Ljeljo 
Bog joj plaća bio 

Bog joj plaća bio - Ljeljo 
U vičnosti dio 

U vičnosti dio - Ljeljo 


( 1964.) 


Kata Ivanković 
9. U BAJMOKU SELU 


U Bajmoku selu 

U Bajmoku selu - Ljeljo 
Bunjevačka nana 
Bunjevačka nana - Ljeljo 
Odhranila sina 
Odhranila sina - Ljeljo 
Crkvi službenika 

Crkvi službenika - Ljeljo 
Narodu pastira 

Narodu pastira - Ljeljo 
Ponosi se s njime 

Ponosi se s njime - Ljeljo 
Subotica bila 

Subotica bila - Ljeljo 
Ravna Bačka cila 

Ravna Bačka cila - Ljeljo 
Sav ga narod voli 

Sav ga narod voli - Ljeljo 
Za njeg Boga moli 

Za njeg Boga moli - Ljeljo 
Svi molimo skupa 

Svi molimo skupa - Ljeljo 
Za svoga biskupa 

Za svoga biskupa - Ljeljo 
Poživi nam, Bože 

Poživi nam, Bože - Ljeljo 
Još puno godina 

Još puno godina - Ljeljo 
Našeg natpastira 

Našeg natpastira - Ljeljo 
Bunjevačke nane 
Bunjevačke nane - Ljeljo 
Bunjevačkog sina 
Bunjevačkog sina - Ljeljo 


(Biskupu Lajči Budanoviću) 


Kata Ivanković 
10. BAČKA RAVNICA 


Oj, mila ravnico, 

Oj, mila ravnico - Ljeljo 
Bačvanska žitnico 
Bačvanska žitnico - Ljeljo 
Po tebi su stari 

Po tebi su stari - Ljeljo 
Salaše dizali 

Salaše dizali - Ljeljo 

Od tebe živili 

Od tebe živili - Ljeljo 
Zadovoljni bili 
Zadovoljni bili - Ljeljo 
Dicu su učili 

Dicu su učili - Ljeljo 
Voliti ravnicu 

Voliti ravnicu - Ljeljo 
Znali su sve radit 

Znali su sve radit - Ljeljo 
Žito, kuruz sadit 

Žito, kuruz sadit - Ljeljo 
Kada se ovrše 

Kada se ovrše - Ljeljo 
Svako se raduje 

Svako se raduje - Ljeljo 
Dužijancu slavi 
Dužijancu slavi - Ljeljo 
Bogu se zahvali 

Bogu se zahvali - Ljeljo 
On nas uzdržava 

On nas uzdržava - Ljeljo 
Nek Mu vična slava 

Nek Mu vična slava - Ljeljo 
Nek Mu trajna hvala 
Nek Mu trajna hvala - Ljeljo 


Subotica, 1992. 


Kata Ivanković 
11. ZA DUŽIJANCU 


Svaka dužijanca 

Svaka dužijanca - Ljeljo 
Zahvalnost srdaca 
Zahvalnost srdaca - Ljeljo 
Bogu za darove 

Bogu za darove - Ljeljo 
Zemaljske plodove 
Zemaljske plodove - Ljeljo 
Jer sve nam Bog daje 

Jer sve nam Bog daje - Ljeljo 
Zemlju uzdržaje 

Zemlju uzdržaje - Ljeljo 
Osobito žito 

Osobito žito - Ljeljo 

Žito plemenito 

Žito plemenito - Ljeljo 

Od njega kruv bude 

Od njega kruv bude - Ljeljo 
Za nas grišne ljude 

Za nas grišne ljude - Ljeljo 
I hostija sveta 

I hostija sveta - Ljeljo 

Za spasenje svita 

Za spasenje svita - Ljeljo 
Bogu hvala budi 

Bogu hvala budi - Ljeljo 
Od nas sviju ljudi 

Od nas sviju ljudi - Ljeljo 
Sa zemlje do neba 

Sa zemlje do neba - Ljeljo 
Jer se veselimo 

Jer se veselimo - Ljeljo 
Dužijancu slavimo 
Dužijancu slavimo - Ljeljo 
Običaj čuvamo 

Običaj čuvamo - Ljeljo 


Subotica, 15. VIII 1993. 
O 
#7 
Na 


Kata Ivanković 
12. DUŽIJANCA NAŠA 


Dužijanca naša 
Dužijanca naša - Ljeljo 
Jeste sa salaša 

Jeste sa salaša - Ljeljo 
Kad smo ris radili 

Kad smo ris radili - Ljeljo 
Boga smo molili 

Boga smo molili - Ljeljo 
Da nas blagoslovi 

Da nas blagoslovi - Ljeljo 
Risari su kosili 

Risari su kosili - Ljeljo 
Snoplje su snosili 
Snoplje su snosili - Ljeljo 
U krstine su dili 

U krstine su dili - Ljeljo 
Kad je ris završen 

Kad je ris završen - Ljeljo 
Vinac je opleten 

Vinac je opleten - Ljeljo 

I na salaš nošen 

I na salaš nošen - Ljeljo 
Bandaš svima zbori 
Bandaš svima zbori: - Ljeljo 
"Faljen Isus, gazda, 
Faljen Isus, gazda - Ljeljo 


Ris je naš završen 

Ris je naš završen - Ljeljo 
Krstine složene 

Krstine složene" - Ljeljo 
Gazda vinac prima 
Gazda vinac prima - Ljeljo 
Onda vodu liva 

Onda vodu liva - Ljeljo 
Risare poliva 

Risare poliva - Ljeljo 
Zatim daje vina 

Zatim daje vina - Ljeljo 
Svi se počastili 

Svi se počastili - Ljeljo 
Svi se veselili 

Svi se veselili - Ljeljo 
Vodom polivali 

Vodom polivali - Ljeljo 
Dužijancu slavili 
Dužijancu slavili - Ljeljo 
Običaj naš stari 

Običaj naš stari - Ljeljo 
Da mi sačuvamo 

Da mi sačuvamo - Ljeljo 


Subotica, 15. VIII 1993. 


Kata Ivanković 
13. ZA DUŽIJANCU 


Došle su kraljice 

Došle su kraljice - Ljeljo 
Sa naše ravnice 

Sa naše ravnice - Ljeljo 
Bogu hvalu dati 

Bogu hvalu dati - Ljeljo 

I lipo pivati 

I lipo pivati - Ljeljo 

Za rod ovog lita 

Za rod ovog lita - Ljeljo 
Plemenita žita 

Plemenita žita - Ljeljo 

I za sve darove 

I za sve darove - Ljeljo 
Zemaljske plodove 
Zemaljske plodove - Ljeljo 
Bog nam sve to daje 

Bog nam sve to daje - Ljeljo 
Sav svit uzdržaje 

Sav svit uzdržaje - Ljeljo 
Njemu hvala budi 

Njemu hvala budi - Ljeljo 
Od sviju nas ljudi 

Od sviju nas ljudi - Ljeljo 
Od zemlje do nebesa 

Od zemlje do nebesa - Ljeljo 
Bog stvara čudesa 

Bog stvara čudesa - Ljeljo 


(1994) 


Kata Ivanković 
14. KRALJICE 


Mi nismo kraljice 

Mi nismo kraljice - Ljeljo 
Što kraljuju svitom 

Što kraljuju svitom - Ljeljo 
Već smo mi kraljice 

Već smo mi kraljice - Ljeljo 
Što se kite cvitom 

Što si kite cvitom - Ljeljo 
Mi krune nosimo 

Mi krune nosimo - Ljeljo 
Al' bose hodimo 

Al bose hodimo - Ljeljo 
Pismom kraljujemo 
Pismom kraljujemo - Ljeljo 
Da vas radujemo 

Da vas radujemo - Ljeljo 
Jer je dosta jada 

Jer je dosta jada - Ljeljo 
Pa neko i strada 

Pa neko i strada - Ljeljo 
Na prvi dan D'ova 

Na prvi dan D'ova - Ljeljo 
Molba nam je ova 

Molba nam je ova - Ljeljo 
Stvoritelju mili 

Stvoritelju mili - Ljeljo 
Svitu mir udili 

Svitu mir udili - Ljeljo 

Da složno živimo 

Da složno živimo - Ljeljo 
I ljubav širimo 

I ljubav širimo - Ljeljo 


Subotica, 1993. 


NS 
O) 
A 


Kata Ivanković 
15. PIVAJU KRALJICE 


Pivaju "kraljice" 

Pivaju "kraljice" - Ljeljo 
Nasrid Subotice 

Nasrid Subotice - Ljeljo 
Isprid katedrale 

Isprid katedrale - Ljeljo 
Da Bogu zahvale 

Da Bogu zahvale - Ljeljo 
Za dar Svetog Duha 

Za dar Svetog Duha - Ljeljo 
Da nas On očuva 

Da nas On očuva - Ljeljo 
Svakog zla i tame 

Svakog zla i tame - Ljeljo 
Za lipče nam dane 

Za lipče nam dane - Ljeljo 
Na prvi dan D'ova 

Na prvi dan D'ova - Ljeljo 
Dužnost nam je ova 
Dužnost nam je ova - Ljeljo 
Bogu hvalu dati 

Bogu hvalu dati - Ljeljo 
Rodu svom pivati 

Rodu svom pivati - Ljeljo 
Dragi rode, čuvaj 

Dragi rode, čuvaj - Ljeljo 
Običaje naše 

Običaje naše - Ljeljo 
Obrađivaj zemlju 
Obrađivaj zemlju - Ljeljo 
Obnavljaj salaše 
Obnavljaj salaše - Ljeljo 
Podiži sinove 

Podiži sinove - Ljeljo 

Na čast zemlje ove 

Na čast zemlje ove - Ljeljo 
Na kojoj živimo 

Na kojoj živimo - Ljeljo 
Više od tri vika 

Više od tri vika - Ljeljo 

A sada nastala 

A sada nastala - Ljeljo 
Dioba velika 

Dioba velika - Ljeljo 
Mnogi otiđoše 

Mnogi otiđoše - Ljeljo 

Iz svog zavičaja 

Iz svog zavičaja - Ljeljo 
Razišo se narod 

Razišo se narod - Ljeljo 
Iz rodnoga kraja 

Iz rodnoga kraja - Ljeljo 
Ovdi smo živili 

Ovdi smo živili - Ljeljo 
Sa svakim u miru 

Sa svakim u miru - Ljeljo 
Poštivali svima 

Poštivali svima - Ljeljo 
Kulturu i viru 

Kulturu i viru - Ljeljo 
Želimo i odsad 

Želimo i odsad - Ljeljo 
Neka tako bude 

Neka tako bude - Ljeljo 
Ne želimo otić 

Ne želimo otić - Ljeljo 

Sa rođene grude 

Sa rođene grude - Ljeljo 
Nek nestane mržnja 

Nek nestane mržnja - Ljeljo 
Neka ljubav vlada 

Neka ljubav vlada - Ljeljo 
Neka sloga bude 

Neka sloga bude - Ljeljo 
Geslo našeg grada 
Geslo našeg grada - Ljeljo 
Bože, blagoslovi 

Bože, blagoslovi - Ljeljo 
Našu milu Bačku 

Našu milu Bačku - Ljeljo 
Kraljice i lipu 

Kraljice i lipu - Ljeljo 
Pismu bunjevačku 
Pismu bunjevačku - Ljeljo 


Subotica, 1993. 


Kata Ivanković 
16. NA MATERICE 


Uranila nana 

Uranila nana - Ljeljo 
Prije bilog dana 

Prije bilog dana - Ljeljo 
Peče divenice 

Peče divenice - Ljeljo 
Jer su materice 

Jer su materice - Ljeljo 
Kad dica ustanu 

Kad dica ustanu - Ljeljo 
Nek se naručaju 

Nek se naručaju - Ljeljo 
Ona ručat neće 

Ona ručat neće - Ljeljo 
U crkvu se kreće 

U crkvu se kreće - Ljeljo 
Svilu je uzela 

Svilu je uzela - Ljeljo 
Lipo se obukla 

Lipo se obukla - Ljeljo 
I na glavu veže 

I na glavu veže - Ljeljo 
Maramu atlasku 
Maramu atlasku - Ljeljo 
Otunku oblači 

Otunku oblači - Ljeljo 
Posli svete mise 

Posli svete mise - Ljeljo 


Kada se vratila 

Kada se vratila - Ljeljo 
Dica se skupila 

Dica se skupila - Ljeljo 
Nani govorila 

Nani govorila - Ljeljo 
Čestitamo, nane 
Čestitamo, nane - Ljeljo 
Materice slavne 
Materice slavne - Ljeljo 
Nana sve miluje 

Nana sve miluje - Ljeljo 
I dinare vadi 

I dinare vadi - Ljeljo 

U jabuku stavlja 

U jabuku stavlja - Ljeljo 
I ora pripravlja 

I ora pripravlja - Ljeljo 
Sve u maramicu 

Sve u maramicu - Ljeljo 
Nana dici veže 

Nana dici veže - Ljeljo 
Voli ona dicu 

Voli ona dicu - Ljeljo 
Dica se vesele 

Dica se vesele - Ljeljo 
Jer su materice 

Jer su materice - Ljeljo 


(1994.) 


Kata Ivanković 
17. NA OCE 


Na salašu čiča 

Na salašu čiča - Ljeljo 
Po sobama šeta 

Po sobama šeta - Ljeljo 
Na pendžer pogleda 

Na pendžer pogleda - Ljeljo 
Nestrpljivo čeka 
Nestrpljivo čeka - Ljeljo 
Hoće I' doći dica 

Hoće I doći dica - Ljeljo 
Danas mu iz grada 
Danas mu iz grada - Ljeljo 
Nije lipo vrime 

Nije lipo vrime - Ljeljo 
A Oce su danas 

A Oce su danas - Ljeljo 
Ali iznenada 

Ali iznenada - Ljeljo 
Evo sonce banu 

Evo sonce banu - Ljeljo 
U avliji stanu 

U avliji stanu - Ljeljo 

Skoro pune sonce 

Skoro pune sonce - Ljeljo 
Svi u glas viču 

Svi u glas viču - Ljeljo 
Da pozdrave čiču 

Da pozdrave ćiču - Ljeljo 
"Faljen Isus, čiča 

Faljen Isus, čiča - Ljeljo 
Čestitamo Oce 
Čestitamo Oce - Ljeljo 
Cestitamo svima 
Cestitamo svima" - Ljeljo 
Čiča odgovara 

Čiča odgovara - Ljeljo 
"Živi, zdravi bili 

Živi, zdravi bili - Ljeljo 
Veliki i mali 

Veliki i mali - Ljeljo 

I još dugo čiči 

I jog dugo čiči - Ljeljo 
Oce čestitali 

Oce čestitali." - Ljeljo 


(1994.) 


Kata Ivanković 
18. BLAGDAN BOŽIĆA 


Kršćani se danas 

Kršćani se danas - Ljeljo 
Raduju od srca 

Raduju od srca - Ljeljo 
Jer je to rođendan 

Jer je to rođendan - Ljeljo 
Dragoga Isusa 

Dragoga Isusa - Ljeljo 

U crkvu iđemo 

U crkvu iđemo - Ljeljo 
Na veliku misu 

Na veliku misu - Ljeljo 
Danas kao da su 

Danas kao da su - Ljeljo 
Dobri nam svi ljudi 
Dobri nam svi ljudi - Ljeljo 
Zato posli mise 

Zato posli mise - Ljeljo 
Čestitamo svima 
Čestitamo svima - Ljeljo 
Svaki u svom srcu 

Svaki u svom srcu - Ljeljo 
Dobre želje ima 

Dobre želje ima - Ljeljo 

U crkvi svakojoj 

U crkvi svakojoj - Ljeljo 


Betlehem se pravi 
Betlehem se pravi - Ljeljo 
Najlipči je onaj 

Najlipči je onaj - Ljeljo 

U duši kršćanskoj 

U duši kršćanskoj - Ljeljo 
Kada se iz crkve 

Kada se iz crkve - Ljeljo 
Svi kući vraćamo 

Svi kući vraćamo - Ljeljo 
Domaćin će žitom 
Domaćin će žitom - Ljeljo 
Sve nas blagoslovit 

Sve nas blagoslovit - Ljeljo 
Mi mu govorimo 

Mi mu govorimo - Ljeljo 
"Čestit vam bio Božić 
Čestit vam bio Božić - Ljeljo 
Porođenje Krista 
Porođenje Krista" - Ljeljo 
A u duši svakoj 

A u duši svakoj - Ljeljo 
Nek radost zablista 

Nek radost zablista - Ljeljo 


(1994.) 


Kata Ivanković 
19. PRELO 


Skupilo se prelo 
Skupilo se prelo - Ljeljo 
Veliko veselo 

Veliko veselo - Ljeljo 
Kolo se isplelo 

Kolo se isplelo - Ljeljo 
Kolo od momaka 

Kolo od momaka - Ljeljo 
I od divojaka 

I od divojaka - Ljeljo 

Tu je sad sve naše 

Tu je sad sve naše - Ljeljo 
I ljudi i snaše 

I ljudi i snaše - Ljeljo 

To je naš običaj 

To je naš običaj - Ljeljo 
Na prelo se kupit 

Na prelo se kupit - Ljeljo 
Tu su naši stari 

Tu su naši stari - Ljeljo 
Lipo se preljali 

Lipo se preljali - Ljeljo 
Od srca veselili 

Od srca veselili - Ljeljo 
U vrimena ova 

U vrimena ova - Ljeljo 
Moramo se složit 
Moramo se složit - Ljeljo 
Ne smimo se dilit 

Ne smimo se dilit - Ljeljo 
Bunjevci Hrvati 

Bunjevci Hrvati - Ljeljo 
Jedna nam je mati 

Jedna nam je mati - Ljeljo 


(1994.9 


Milka Bilinc 


20. JUBILEJ CRKVE SV. 
ROKA 


Naša župa slavi 

Naša župa slavi - Ljeljo 
Stopedeset lita 
Stopedeset lita - Ljeljo 
Svoga postojanja 

Svoga postojanja - Ljeljo 
Bog je naše pretke 

Bog je naše pretke - Ljeljo 
Uvik blagosivo 

Uvek blagosivo - Ljeljo 
Milosti i zdravlje 

Milosti i zdravlje - Ljeljo 
Njima je darivo 

Njima je darivo - Ljeljo 
Sve do naših dana 

Sve do naših dana - Ljeljo 
U to davno doba 

U to davno doba - Ljeljo 
Teška kuga stigla 

Teška kuga stigla - Ljeljo 
Zato naši stari 

Zato naši stari - Ljeljo 
Svečan zavit dali 

Svečan zavit dali - Ljeljo 
Na svetoga Roku 

Na svetoga Roku - Ljeljo 
Pokoru činili 

Pokoru činili - Ljeljo 

Cili dan postili 

Cili dan postili - Ljeljo 

1 Boga molili 

1 Boga molili - Ljeljo 

Bog im molbu prima 

Bog im molbu prima - Ljeljo 
Zdravlje njima daje 
Zdravlje njima daje - Ljeljo 
Zato Bogu danas 

Zato Bogu danas - Ljeljo 
Za dar hvalu dajmo 

Za dar hvalu dajmo - Ljeljo 


Blagoslov molimo 
Blagoslov molimo - Ljeljo 
Blagoslovi, Bože 
Blagoslovi, Bože - Ljeljo 
Ovaj mali narod 

Ovaj mali narod - Ljeljo 

I sve one ljude 

I sve one ljude - Ljeljo 
Koji milost mole 

Koji milost mole - Ljeljo 
U svojoj nevolji 

U svojoj nevolji - Ljeljo 
Sveti Roko dobri 

Sveti Roko dobri - Ljeljo 
Ti nama pomozi 

Ti nama pomozi - Ljeljo 
Svojim zagovorom 
Svojim zagovorom - Ljeljo 
Zlo i bolest tešku 

Zlo i bolest tešku - Ljeljo 
Da ne dobijemo 

Da ne dobijemo - Ljeljo 

I da jednog dana 

I da jednog dana - Ljeljo 
U nebeskoj slavi 

U nebeskoj slavi - Ljeljo 
Bogu lhvalu damo 

Bogu hvalu damo - Ljeljo 


( Ovu pismu , kraljice" su 
pivale 

16. kolovoza 1992. u crkvi 
na proslavi jubileja 150. 
obljetnice osnivanja župe 
sv, Roke u Subotici. ) 


Dula Milodanović 
21. KERČANI SU 


Kerčani su, nane, 

Kerčani su, nane - Ljeljo 
Kuće molovali 

Kuće molovali - Ljeljo 

I na kuće, nane, 

I na kuće,.nane - Ljeljo 

Dva bila goluba 

Dva bila goluba - Ljeljo 
Dva Bunjevca mlada 

Dva Bunjevca mlada - Ljeljo 
I dvi golubice 

I dvi golubice - Ljeljo 
Ko dvi Bunjevčice 
Ko dvi Bunjevčice - Ljeljo 
U svakomu kljunu 
U svakomu kljunu - Ljeljo 
Dvi zlaćane grane 
Dvi zlaćane grane - Ljeljo 
Jedna grana, nane, 

Jedna grana, nane - Ljeljo 
Dični' nam Kerčana 

Dični' nam Kerčana - Ljeljo 
Druga grana, nane, 

Druga grana, nane - Ljeljo 
Svi' naši' Bačvana 

Svi' naši' Bačvana - Ljeljo 
Golub grane nosi 

Golub grane nosi - Ljeljo 

I mir svud pronosi 

I mir svud pronosi - Ljeljo 
Mir i ljubav svima 

Mir i ljubav svima - Ljeljo 
Svim dobrim ljudima 

Svim dobrim ljudima - Ljeljo 
Veselje i slogu 

Veselje i slogu - Ljeljo 

Da se mole Bogu 

Da se mole Bogu - Ljeljo 


Subotica, 14. IX 1994. O 

Dula Milodanović 
22. SUNCE JE ŽARILO 


Sunce je žarilo 

Sunce je žarilo - Ljeljo 
Žito nam sazrilo 

Žito nam sazrilo - Ljeljo 
Bandaš žito kosi 
Bandaš žito kosi - Ljeljo 
Bandašica snosi 
Bandašica snosi - Ljeljo 
Diju u krstine 

Diju u krstine - Ljeljo 
Kupe mršavine 

Kupe mršavine - Ljeljo 
Risaruše mlade 
Risaruše mlade - Ljeljo 
Vrlo vridno rade 

Vrlo vridno rade - Ljeljo 
Krunu su isplele 

Krunu su isplele - Ljeljo 
Gazdi je donele 

Gazdi je donele - Ljeljo 
On je vinom zali 

On je vinom zali - Ljeljo 
I Bogu zahvali 

I Bogu zahvali - Ljeljo 


Za stol su svi sili 

Za stol su svi sili - Ljeljo 
Pa se pogostili 

Pa se pogostili - Ljeljo 

I svi se veseli 

I svi se veseli - Ljeljo 
Žito su požnjeli 

Žito su požnjeli - Ljeljo 
Dužijancu slave 
Dužijancu slave - Ljeljo 
I perlice prave 

I perlice prave - Ljeljo 
Perlama kićeni 

Perlama kićeni - Ljeljo 
Vodom poliveni 
Vodom poliveni - Ljeljo 
Do zore igraju 

Do zore igraju - Ljeljo 
Bogu hvalu daju 

Bogu hvalu daju - Ljeljo 
I tambura svira 

I tambura svira - Ljeljo 
Nikom ne da mira 
Nikom ne da mira - Ljeljo 


Subotica, 29. XI 1994. 


Dula Milodanović 


23. U BUNJEVAČKOM 
KRAJU 


U našem Keru 

U našem Keru - Ljeljo 
Bunjevačkom kraju 
Bunjevačkom kraju - Ljeljo 
Lipo ko u raju 

Lipo ko u raju - Ljeljo 

Tu su naše grane 

Tu su naše grane - Ljeljo 
Bunjevačke nane 
Bunjevačke nane - Ljeljo 
Tu divojke mlade 

Tu divojke mlade - Ljeljo 
Vrlo vridno rade 

Vrlo vridno rade - Ljeljo 
Bašče prikopaju 

Bašče prikopaju - Ljeljo 
Gdi ruže cvataju 

Gdi ruže cvataju - Ljeljo 
Ker je srce Bačke 

Ker je srce Bačke - Ljeljo 
Jer tu ljudi vole 

Jer tu ljudi vole - Ljeljo 
Nošnje bunjevačke 
Nošnje bunjevačke - Ljeljo 
Ko god u Ker dođe 

Ko god u Ker dođe - Ljeljo 
Svi se nama dive 

Svi se nama dive - Ljeljo 
I svi nama kliču 

I svi nama kliču - Ljeljo 
"O, Kerčani mili 

O, Kerčani mili - Ljeljo 
Zdravi, živi bili 

Zdravi, živi bili - Ljeljo 
Lipo se slažite 

Lipo se slažite - Ljeljo 

I Boga molite 

1 Boga molite" - Ljeljo 


Subotica, 10. V 1994. 


Dula Milodanović 


24. NAŠ GOSPODIN 
ŽUPNIK 


Naš gospodin župnik 

Naš gospodin župnik - Ljeljo 
Rani svakog dana 

Rani svakog dana - Ljeljo 
Čim je zora rana 

Čim je zora rana - Ljeljo 
Pa po bašči šeta 

Pa po bašči šeta - Ljeljo 
Rosa mu ne smeta 

Rosa mu ne smeta - Ljeljo 
Čisti zrak udiše 

Čisti zrak udiše - Ljeljo 

I ruže miriše 

I ruže miriše - Ljeljo 

Sve Kerčane voli 

Sve Kerčane voli - Ljeljo 
Za nj Boga moli 

Za nji“ Boga moli - Ljeljo 
Da mu čuva stado 

Da mu čuva stado - Ljeljo 
I staro i mlado 

I staro i mlado - Ljeljo 
Misu prikaziva 

Misu prikaziva - Ljeljo 
Krista nam dariva 

Krista nam dariva - Ljeljo 
Blagoslov nam dili 
Blagoslov nam dili - Ljeljo 
Jer smo mu svi mili 

Jer smo mu svi mili - Ljeljo 
Mi njega volimo 

Mi njega volimo - Ljeljo 
Za njeg se molimo 

Za njeg se molimo - Ljeljo 
"Čuvaj nam ga, Bože 
Čuvaj nam ga, Bože - Ljeljo 
Da ti služit može 

Da ti služit može" - Ljeljo 


Subotica, 29. XI 1994. g9 


af 
A 


Dula Milodanović 
25. IZIŠLI SMO 


Išli smo po Keru 

Išli smo po Keru - Ljeljo 
Tražiti večeru 

Tražiti večeru - Ljeljo 
Nismo našli ništa 

Nismo našli ništa - Ljeljo 
Mara se udala 

Mara se udala - Ljeljo 
Odveo je Pišta 

Odveo je Pišta - Ljeljo 

A znate šta rade 

A znate šta rade - Ljeljo 

“Te kerčanske mlade 

Te kerčanske mlade - Ljeljo 
Niti kruva peku 

Niti kruva peku - Ljeljo 

Nit košulje peru 

Nit košulje peru - Ljeljo 
Već se metlom tuku 

Već se metlom tuku - Ljeljo 

I za kose vuku 

I za kose vuku - Ljeljo 

A muževi piju 

A muževi piju - Ljeljo 

Tu ljutu rakiju 

Tu ljutu rakiju - Ljeljo 

I slatko se smiju 

I slatko se smiju - Ljeljo 
To se tako radi 

To se tako radi - Ljeljo 
Dok im ne dosadi 

Dok im ne dosadi - Ljeljo 
A kad je gotovo 

A kad je gotovo - Ljeljo 
Tad počnu ponovo 

Tad počnu ponovo - Ljeljo 


Subotica, 10. V 1994. 


Dula Milodanović 
26. KERČANI 


Kerčani su, nane 
Kerčani su, nane - Ljeljo 
Rano uranili 

Rano uranili - Ljeljo 
Boga su molili 

Boga su molili - Ljeljo 
Svetkuju Duhove 
Svetkuju Duhove - Ljeljo 
Nabrali su zove 

Nabrali su zove - Ljeljo 
Pa su okitili 

Pa su okitili - Ljeljo 
Svoje kuće bile 

Svoje kuće bile - Ljeljo 

I sokake cile 

I sokake cile - Ljeljo 
Kudan svit prolazi 
Kudan svit prolazi - Ljeljo 
U crkvu dolazi 

U crkvu dolazi - Ljeljo 


Da žrtvu žrtvuje 

Da žrtvu žrtvuje - Ljeljo 
Bogu prikazuje 

Bogu prikazuje - Ljeljo 
Pa i oltar cili 

Pa i oltar cili - Ljeljo 

Od zove se bili 

Od zove se bili - Ljeljo 
Svudan mriši zova 
Svudan mriši zova - Ljeljo 
Jer je dan Duhova 

Jer je dan Duhova - Ljeljo 
Pa kršćanin pravi 

Pa kršćanin pravi - Ljeljo 
Boga dragog slavi 

Boga dragog slavi - Ljeljo 
Moli Svetog Duha 

Moli Svetog Duha - Ljeljo 
Da mu viru čuva 

Da mu viru čuva - Ljeljo 
Da po viri mogu 

Da po viri mogu - Ljeljo 
Doći u raj Bogu 

Doći u raj Bogu - Ljeljo 


Subotica, 25. V 1995. 


Dula Milodanović 
27. U KERSKOM KRAJU 


U kerskome kraju 

U kerskome kraju - Ljeljo 
Novo čudo kažu 

Novo čudo kažu - Ljeljo 
Narasla je trava 

Narasla je trava - Ljeljo 
Mišu do kolina 

Mišu do kolina - Ljeljo 
Žabi do ramena 

Žabi do ramena - Ljeljo 
Zec Boga moli 

Zec Boga moli - Ljeljo 
Lisica ga dvori 

Lisica ga dvori - Ljeljo 
Na lisici perce 

Na lisici perce - Ljeljo 

A na pivcu zvonce 

A na pivcu zvonce - Ljeljo 
Mačak meso čuva 

Mačak meso čuva - Ljeljo 
Patka čorbu kuva 

Patka čorbu kuva - Ljeljo 
Šarov kola vuče 

Šarov kola vuče - Ljeljo 
Komarac ga tuče 
Komarac ga tuče - Ljeljo 
Svi su se vozali 

Svi su se vozali - Ljeljo 
Za koli trčali 

Za koli trčali - Ljeljo 
Riba pismu piva 

Riba pismu piva - Ljeljo 
To j' istina živa 

To j' istina živa - Ljeljo 


Subotica, 10. V 1994. 


Đula Milodanović 
28. ŽITNO KLASJE 


Žitno klasje malo 

Žitno klasje malo - Ljeljo 
Zlatom se zasjalo 

Zlatom se zasjalo - Ljeljo 
Njim se okitila 

Njim se okitila - Ljeljo 
Naša crkva mila 

Naša crkva mila - Ljeljo 
Kruna ispletena 

Kruna ispletena - Ljeljo 
U crkvu donešena 

U crkvu donešena - Ljeljo 
Na oltar stavljena 

Na oltar stavljena - Ljeljo 
I blagoslovljena 

I blagoslovljena - Ljeljo 

I žito su zrilo 

I žito su zrilo - Ljeljo 

Tu blagoslovili 

Tu blagoslovili - Ljeljo 
Naše cure mile 

Naše cure mile - Ljeljo 
Obukle su svile 

Obukle su svle - Ljeljo 
Da po crkvi žito 

Da po crkvi žito - Ljeljo 
Virnom puku dile 
Virnom puku dile - Ljeljo 
Tu se pisma ori 

Tu se pisma ori - Ljeljo 
Sve do neba gori 

Sve do neba gori - Ljeljo 
Slava Bogu budi 

Slava Bogu budi - Ljeljo 
Od svi' virni“ ljudi 

Od svi' virni“ ljudi - Ljeljo 


(1995.) 


Dula Milodanović 
29. DVI SU DRUGE 


Dvi su druge, nane 

Dvi su druge, nane - Ljeljo 
Virno drugovale 

Virno drugovale - Ljeljo 
Jedno lipa Ana 

Jedno lipa Ana - Ljeljo 
A drugo Mirjana 

A drugo Mirjana - Ljeljo 
Zajedno su, nane 
Zajedno su, nane - Ljeljo 
Svaki dan ručale 

Svaki dan ručale - Ljeljo 
Pa i svako veče 

Pa i svako veče - Ljeljo 
Skupa večerale 

Skupa večerale - Ljeljo 
U crkvu su išle 

U crkvu su išle - Ljeljo 
Zajedno molile 

Zajedno molile - Ljeljo 

I jednoga momka 

I jednoga momka - Ljeljo 


One zavolile 

One zavolile - Ljeljo 
Zbog toga se one 

Zbog toga se one - Ljeljo 
Ljuto zavadile 

Ljuto zavadile - Ljeljo 
Momka briga nije 
Momka briga nije - Ljeljo 
On se njima smije 

On se njima smije - Ljeljo 
Jer on drugu prosi 

Jer on drugu prosi - Ljeljo 
Drugoj prsten nosi 
Drugoj prsten nosi - Ljeljo 
One su vidile 

One su vidile - Ljeljo 

Da su pogrišile 

Da su pogrišile - Ljeljo 
Pa se pomirile 

Pa se pomirile - Ljeljo 
Sad su opet mile 

Sad su opet mile - Ljeljo 
Kao što su bile 

Kao što su bile - Ljeljo 


( 1995.) 


Ana Balažević 
30. ZA 300. GODIŠNJICU 


Raduje se , nane 

Raduje se, nane - Ljeljo 
Bunjevačka grana 
Bunjevačka grana - Ljeljo 
Slavi tristo lita 

Slavi tristo lita - Ljeljo 
Svoga doseljenja 

Svoga doseljenja - Ljeljo 
Iz južni' krajeva 

12 južni' krajeva - Ljeljo 

U severnu Bačku 

U severnu Bačku - Ljeljo 
Radosnu su Gospu 
Radosnu su Gospu - Ljeljo 
Sa sobom poneli 

Sa sobom poneli - Ljeljo 
Sa Radosnom Gospom 

Sa Radosnom Gospom - Ljeljo 
Viru sačuvali 

Viru sačuvali - Ljeljo 


U ravnici, nane 

U ravnici, nane - Ljeljo 
Zemlju nabijali 

Zemlju nabijali - Ljeljo 
Salaše pravili 

Salaše pravili - Ljeljo 
Trskom pokrivali 
Trskom pokrivali - Ljeljo 
Muška čeljad, nane 
Muška čeljad, nane - Ljeljo 
Njive uzaorali 

Njive uzaorali - Ljeljo 
Obitelj 'ranili 

Obitelj 'ranili - Ljeljo 
Graničari bili 

Graničari bili - Ljeljo 
Ognjište branili 
Ognjište branili - Ljeljo 


Tavankut, srpanj - juli 1986. 


SPISAK BUNJEVAČKIH KRALJIČKIH 
PISAMA 


koje su objavljene u ovoj knjizi 


a) KORAČNICE 
( pisme u hodu ) 


.Mi selu iđemo 

.MI selu iđemo 

.Mi selu iđemo 

. Od dvora do dvora 

. Tri krumpira 

. Ajte, cure 

. Đika trava 

. Kada dođu u kolo 

9. Kada dođu u kuću 

10. Kada izlaze iz kuće 

11. Pored kuće u kojoj nisu 
primljene 

12. Redom - redom 

13. Sarićevi, nane 

14. Barišini, nane 

15. Subačani zabat molovali 
16. Imala sam devet 
divojaka 

17. U Budimu gradu 

18. U Šištaku gradu 

19. Kad se_ kraljice" razilaze 


OSOR = 


b) VESELE KRALJIČKE 
PISME 


. Starešina grada 
. Župniku ( 1.) 


2. Župniku ( 2.) 


. Župniku ( 3.) 
. Župniku ( 4.) 
. Svećenicima 

. Volaru 

. Lovcu 

. Didina koliba 
. Udovici 

. Ivanova proja 
. Pijancu ( 1.) 

. Pijancu ( 2.) 

. Starešina 

. Ajde da pivamo 
.Braći (1) 
.Braći (2) 
.Braći (3) 

. Sestrama ( 1) 
. Sestrama ( 2) 
. Sestrama ( 3) 
. Bratu i sestri 

. Sirotanu 

. Sirotici ( 1) 

. Sirotici ( 2) 

. Mladoj snaši 


.Đaku(1) 
.Đaku (2) 


. Đače samouče 
. Divojčici ( 1) 
. Divojčici ( 2) 
.Dici(1) Cc. 
.Dici (2) «2 
. Divojki (1) 


NAS 

i. Divojki ( 2) 


. Divojki (3) 

. Divojki (4) 

. Stana jedinica 
. Vezilji (1) 

. Vezilji (2) 

. Vezilji (3) 

. Zaručnicima 

. Drugaricama 
. Dvi druge 


4. Udavači 


. Narasla narandža 
. Loptala se Jaga 

. Zaspala je Teza 

. Zaspala je Marga 
. Sijala je Marga 

. Žuti zumbul raste 
. Sigrala se Marga 

. Savila se vriža 

. Igrala je Marga 


i. Potopi se šajka 

. Kletva pokuđene divojke 
. Zaspala je Marga 

. Sedla Mato konja 


. Striljao je Ivo 

. Vozio se Ivo 

. Kata pata 

. Ana jedinica 

. Zvonila je Mara 
."Intala se Mara ( 1) 
."Intala se Mara ( 2) 
. Plela, plela Marta 


. Tri vinca 

. Plela Jela tri vinca 

. Stipin konj 

. Jedinkova majka (1) 
90. 
. Sitna kiša pada (1) 
. Sitna kiša pada (2) 
. Sitna kiša pada ( 3) 
. Prosi Bela Vitu 

. Pita majka sina 

. Pita majka Milu 

. Falila se Mara 

. Hvalila se Fana 


Jedinkova majka ( 2) 


99. Otmica Kate divojke 
100. Učila je Mara 

101. Kladio se Pere 
102. Oklada za divojku 
103. Stipe i vila 

104. Razboli se jedinica 
105. Viče majka Maru 
106. Naletila dva gavrana 
107. Prosi Albe Jelu 
108. Divojka neće za 
nedragog 

109. Vojnicima ( 1) 
110. Vojnicima ( 2) 


c) ŽALOSNE KRALJIČKE 
PISME 


111. Vojnicima ( 1) 

112. Vojnicima ( 2) 

113. Vojnicima ( 3 ) 
114. O vojniku ( 1) 
115. O vojniku ( 2) 
116. Ispraćaj vojnika 
117. Sirotanu vojniku 
118. Velik bubanj buba 
119. Oj, borci vojnici 
120. Plakala je Stana 
121. Spremanje u vojsku 
122. Bolan vojnik 

123. Poruka vojnika 
124. Vojnikova ljuba 
125. Želja mrtvog vojnika 
126. Vojnikova majka 
127. Bolesno đače 

128. Đaku ( 1) 

129. Đaku (2) 

130. Sirotica Marga 
131. Sirotica Milka ( 1) 
132. Sirotica Milka ( 2) 
133. Sirotica Mara 

134. Sirotica Ana 

135. Prosi Luka Jelu 
136. Nesuđenima ( 1) 
137. Nesuđenima ( 2) 


ION ABD = 


DODATAK 


d) NOVE KRALJIČKE PISME 


. Ivan Prćić: Procvatala zova 

. Ivan Prćić: Zapito sin nanu 

. Ivan Prćić: Vila se umiva 

. Ivan Prćić: Jubilarna 75. dužijanca 

. Ivan Prćić: Trista lita 

. Ivan Prćić: Naš kardinal Franjo 

. Amalija Gabrić: Danas nam je, rode 
. Kata Ivanković: Bunjevačkoj nani 

. Kata Ivanković: U Bajmoku selu 


. Kata Ivanković: Bačka ravnica 
. Kata Ivanković: Za dužijancu 

. Kata Ivanković: Dužijanca naša 
. Kata Ivanković: Za dužijancu 

. Kata Ivanković: Kraljice 

. Kata Ivanković: Pivaju kraljice 
. Kata Ivanković: Na Materice 


. Kata Ivanković: Na Oce 


. Kata Ivanković: Blagdan Božića 
. Kata Ivanković: Prelo 


. Milka Bilinc: Jubilej crkve sv. Roka 
. Đula Milodanović: Kerčani su 


. Đula Milodanović: Sunce je žarilo 

. Đula Milodanović: U bunjevačkom kraju 
. Đula Milodanović: Naš gospodin župnik 
. Đula Milodanović: Išli smo po Keru 

. Đula Milodanović: Kerčani 

. Đula Milodanović: U kerskom kraju 


. Đula Milodanović: Žitno klasje 


. Đula Milodanović: Dvi su druge 
. Ana Balažević: Za 300. godišnjicu 


Obnovljen običaj pivanja kraljičkih pisama u Subotici 

MUZIČKI ZAPISI BUNJEVAČKIH KRALJIČKIH PISAMA 
Pisme je pivala Zorka Tikvicki rod. Kopunović (1932.). 


Na kazetofon su snimili Bela Gabrić i Ante Pokornik 
u Subotici, 15. IV 1980. god. 


Muzički zabilježio Pavao Bačić u Subotici, 1980. god. 


PJESMA KORAČNICA 


PJEVALA ZABILJEŽIO 
ZORKA TIKVICKI PAVAO BAČIĆ 


UMJERENO KORAČAJUĆI 


MI SE-LU I- BE - MO, MI SE-LU I- ĐE-MO,LJE- LIU! 
SE-LO OD NAS BI - ŽI,  SE-LO OD NAS RI-ŽI LJE-LIO! 


MI SELU IĐEMO 


Mi selu iđemo 

Mi selu iđemo - Ljeljo! 
Selo od nas biži 

Selo od nas biži - Ljeljo! 
A što od nas biži 

A što od nas biži - Ljeljo! 
Mi mu ne idemo 

Mi mu ne iđemo - Ljeljo! 
Da ga porobimo 

Da ga porobimo - Ljeljo! 
Već mu mi iđemo 

Već mu mi idemo - Ljeljo! 
Da ga veselimo 

Da ga veselimo - Ljeljo! 


(U ovoj knjizi pisma br. 1) 


VESELA PJESMA 


JMJERENO Pjevala 


Zorka Tikvicki 


Zabilježio E 
Pavao Bačić 


He 


DVI SU DRU-GE NA - 
VIR-NO DRU-GO- VA  - 


DVI SU DRUGE 


Dvi su druge, nane, 

Dvi su druge, nane - Ljeljo! 
Virno drugovale, 

Virno drugovale - Ljeljo! 
U jednoj se, nane, 

U jednoj se, nane - Ljeljo! 
Vodi umivale, 

Vodi umivale - Ljeljo! 

Tu su vodu, nane, 

Tu su vodu, nane - Ljeljo! 
Pod bor salivale 

Pod bor salivale - Ljeljo! 
Kad je boru, nane, 

Kad je boru, nane - Ljeljo! 

NE, BIZ SU DRU- GE, ju LJELJO! 


LE, VIR-NO BRU-GO-VA-LE L9ELIo! 


Voda dolijala, 

Voda dolijala - Ljeljo! 
Ispod bora, nane, 

Ispod bora, nane - Ljeljo! 
Ništo progovara 

Ništo progovara - Ljeljo! 
"Jel' vi te dvi druge 

Je l' vi te dvi druge - Ljeljo! 
Virne rastavljajte, 

Virne rastavljajte - Ljeljo! 
Je 1! menekar mladog 

Jel! menekar mladog - Ljeljo! 
Ovdud izbavljajte, 

Ovdud izbavljajte - Ljeljo! 


(odlomak) 
(U ovoj knjizi pisma broj 62) 


ŽALOSNA PJESMA 


žalosno Pjevala Zorka Tikvicki Zabilježio  P. Bačić 
Zia 


O - PRA—  VLJA- LA MAJ — KA 


- PRA— VSA LA MAJ - KA LJE - L00! 
U KA .— S=mA = NE RAH — KA LJE - UDO! 


Opravljala majka 
Opravljala majka - Ljeljo! 
U katane Ranka, 

U katane Ranka - Ljeljo! 
Bilu svilu majka 

Bilu svilu majka - Ljeljo! 
Konju do kopita, 

Konju do kopita - Ljeljo! 
Zlatnu uzdu majka, 
Zlatnu uzdu majka - Ljeljo! 
Konju do kolina, 

Konju do kolina - Ljeljo! 
A sedlo je majka 

A sedlo je majka - Ljeljo! 
Konju do prsiju 

Konju do prsiju - Ljeljo! 
Kad ga opravila, 

Kad ga opravila - Ljeljo! 
Triput poljubila, 

Triput poljubila - Ljeljo! 
Kad ga poljubila, 

Kad ga piljubila - Ljeljo! 
Caru poklonila 

Caru poklonila - Ljeljo! 
(odlomak) 

(U ovoj knjizi broj 121) 

